Maumoon foundation aa gulhigen khaasa program thakeh\nމައުމޫން ފައުންޑޭޝަން އާއި އަވަސް އޮންލައިން ގުޅިގެން ޕްރަގްރާމެއްގެ ރެކޯޑިން ކުރިއަށްދަނީ: މި ސިލްސިލާގެ ޕްރަގްރާމްތައް ކޮންމެ ހޯމަ ދުވަހަކު ގެނެސްދޭނެ -- އަވަސް ފޮޓޯ\nމައުމޫން ފައުންޑޭޝަން އާއި އަވަސް އޮންލައިން ގުޅިގެން މި ރަމަޟާން މަހު، ހާއްސަ ޕްރަގްރާމްތަކެއް ގެނެސް ދިނުމަށް ނިންމައިފި އެވެ.\n"ކީރިތި ގުރުއާނުގެ ދަރުބާރުގައި" މި ނަމުގައި ކޮންމެ ހަފްތާއަކު ޕްރަގްރާމެއް ގެނެސް ދިނުމަށް ވަނީ ހަމަޖެހިފައެވެ. މި ސިލްސިލާގެ ފުރަތަމަ ޕްރަގްރާމް މިރޭ 10 ޖަހާއިރު އަވަސްގެ ސޯޝަލް މީޑިއާ އެކައުންޓްތައް މެދުވެރިކޮށް ގެނެސް ދިނުމަށް ހަމަޖެހިފައިވެއެވެ. އަދި ކުރިއަށް އޮތްތާ ކޮންމެ ހަފްތާއެއްގެ ހޯމަ ދުވަހުގެ ރޭ 10 ޖަހާއިރު އާ ޕްރަގްރާމެއް ގެެނެސް ގެނެސްދޭނެ އެވެ.\nމި ސިލްސިލާގެ ޕްރަގްރާމްތަކުގައި މައުލޫމާތު ހިއްސާ ކުރައްވާނީ މައުމޫން ފައުންޑޭޝަންގެ ޗެއާމަން އަދި ދީނީ އިލްމުވެރިޔާ އަލްއުސްތާޛު މައުމޫން އަބްދުލްގައްޔޫމެވެ. މި ޕްރަގްރާމްތަކުގައި ކީރިތި ގުރުއާން ބާއްވާލެއްވުމާއި ގުރުއާންގައިވާ މުހިންމު ވާހަކަތަކާއި ކީރިތި ގުރުއާން މުއުޖިޒާތަކަށްވާ ސަބަބުތަކާއި ގުރުއާނުގައިވާ ހުކުމްތަކާއި ގުޅޭ އެކި މައުލޫމާތުތައް ގެނެސް ދިނުމަށް ވަނީ ހަމަޖެހިފައެވެ.\nމައުމޫން ފައުންޑޭޝަން އާއި އަވަސް އޮންލައިން ގުޅިގެން ހާއްސަ ޕްރަގްރާމްތަކެއް ގެނެސް ދޭން ފަށާއިރު ރައީސް މައުމޫން ގެންދަވަނީ ދޭތެރެ ދޭތެރެއިން އަވަސް އޮންލައިނަށް އިލްމީ ލިޔުއްވުންތައް ލިޔުއްވަމުންނެވެ.\n"ދީނުގެ އިލްމުވެރިން ދުލުގެ އިއްފަތްތެރި ކަމަށް އިސްކަން ދޭނެ"


SunOnline: Philippines in Luzon ge lockdown mudhathu ithurukoffi\nރުގިއްޔާ މުހައްމަދު މޫސާ 07 Apr 2020, 15:23\nފިލިޕީންސްއިން ވަނީ ލުޒޯންގެ ލޮކްޑައުން މުއްދަތު އިތުރުކޮށްފަ -- ފޮޓޯ: ރޮއިޓާސް\nމެނީލާ (އޭޕްރިލް 7): ފިލިޕީންސްގެ ވެރިރަށް މެނީލާ ހިމެނޭ ގޮތަށް ލޮކްޑައުންކޮށްފައިވާ ލުޒޯން އައިލެންޑު ބަންދުކޮށްފައި އޮންނަ މުއްދަތު މިމަހުގެ 30އާ ހަމަޔަށް އިތުރުކޮށްފި އެވެ.\nފިލިޕީންސްގައި ކޮރޯނާވައިރަސް ފެތުރުން ހުއްޓުވުމުގެ ގޮތުން މިދިޔަ މަހުގެ 17އިގައި ލުޒޯންގައި އިއުލާން ކުރި "އެންހޭންސްޑް ކޮމިއުނިޓީ ކަރަންޓީން" މީގެ ކުރިން ނިމެން ހަމަޖެހިފައި އޮތީ އަންނަ ހަފްތާގެ އާދީއްތައިގަ އެވެ.\nނަމަވެސް މިއަދު އެގައުމުގެ ކެބިނެޓް ސެކްރެޓަރީ ކާލޯ ނޮގްރަލެސް ވިދާޅުވި ގޮތުގައި ރައީސް ރޮޑްރީގޯ ޑުޓާޓޭ ވަނީ ލޮކްޑައުންގެ މުއްދަތު އިތުރު ކުރަން ހުއްދަ ދެއްވާފަ އެވެ. އަދި އެކަމަށް ލަފާ ދިނީ ކޮރޯނާވައިރަސް ހުއްޓުވުމަށް ފިޔަވަޅު އެޅުމުގެ ގޮތުން އެކުލަވާލާފައިވާ ކޮވިޑް-19 އިންޓަ އޭޖެންސީ ޓާސްކް ފޯސްއިން ކަމަށް ބުނެފަ އެވެ.\nލުޒޯންގެ ލޮކްޑައުންގެ ދަށުން ސްކޫލުތަކާއި ޔުނިވާސިޓީތައް ބަންދުކޮށް، ޒަރޫރީ ބޭނުންތަކަށް ފިޔަވާ މީހުން ގެއިން ބޭރަށް ދިޔުން ވަނީ މަނާކޮށްފަ އެވެ. އަދި އެރަށަށް ބޭރު ގައުމުތަކުގެ މީހުން އެތެރެވުން މަނާކޮށް، ލުޒޯންގެ އިންޓަނޭޝަނަލް ފްލައިޓުތައް ވަނީ ހުއްޓާލާފަ އެވެ.\nފިލިޕީންސްގައި މިހާތަނަށް 3,660 މީހަކު ވައިރަހަށް ޕޮޒިޓިވްވެ، އޭގެ ސަބަބުން 163 މީހަކު ވަނީ މަރުވެފަ އެވެ.


Raajje Ah Askaree Boatu Aee Spare Hifaigen - MNDF - Vaguthu\nރާއްޖެއަށް އަސްކަރީ ބޯޓު އައީ ސްޕެއާ ހިފައިގެން - އެމްއެންޑީއެފް\nމިއަދު ރާއްޖެއަށް އައި ބޭރުގެ އަސްކަރީ މަތިންދާބޯޓު - ފޮޓޯ: މީސްމީޑިއާ\nމިއަދު ރާއްޖެއަށް އައި އިނގިރޭސިވިލާތުގެ އަސްކަރީ މަތިންދާ ބޯޓު އައީ ރާއްޖޭގައި އޮތް ބޭރުގެ އެހެން ފްލައިޓަކަށް ބޭނުންވާ ސްޕެއާ ހިފައިގެން ކަމަށް، މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން ވިދާޅުވެއްޖެއެވެ.\nމިކަން ހާމަކުރައްވާ އެމްއެންޑީއެފްގެ އިންފޮމޭޝަން އޮފިސަރ، ކެޕްޓަމް އިބްރާހީމް އާޒިމް ވިދާޅުވީ، މިއަދު ވެލާނާ އިންޓަނޭޝަނަލް އެއާޕޯޓަށް ޖެއްސި ފްލައިޓަކީ އޭގެ ކުރިން ތެޔޮއަޅަން ރާއްޖޭގައި ޖެއްސި ފްލައިޓަކަށް ދިމާވި ޓެކްނިކަލް މައްސަލައެއްގައި "ގްރައުންޑް" ވެފައި އޮތް ފްލައިޓެއް ރަނގަޅު ކުރަން ބޭނުންވާ ސްޕެއާ ހިފައިގެން އައި ފްލައިޓެއް ކަމަށެވެ.\n"މިއަދު ލޭންޑު ކުރި ފްލައިޓަކީ )8 އޮކްޓޯބަރު) ގައި ތެޔޮއެޅުމަށް ރާއްޖޭގައި ޖެއްސި ފްލައިޓަކަށް ދިމާވި ޓެކްނިކަލް މައްސަލައެއްގައި ގްރައުންޑުވެފައި އޮތް ފްލައިޓް ރަނގަޅު ކުރުމަށް ސްޕެއާ ހިފައިގެން އައި ފްލައިޓެއް،" ކެޕްޓަން އާޒިމް ވިދާޅުވިއެވެ.\nއާޒިމް ވިދާޅުވީ، 8 އޮކްޓޯބަރުގައި ރާއްޖޭގައި ޖެއްސި އިނގިރޭސި އަސްކަރީ ފްލައިޓަކީ އިންޑޮނޭޝިއާއަށް އިންސާނީ އެހީ ފޯރުކޮށްދިނުމަށް ޙަރަކާތްތެރިވި ފްލައިޓެއްކަމަށެވެ. އަދި އެ ފްލައިޓުގެ ސްޕެއާ ހިފައިގެން މިއަދު ރާއްޖެއަށް އައި އަސްކަރީ ފްލައިޓު ރާއްޖެއަށް އައިސްފައި ވަނީ ސަރުކާރުގެ ކަމާއި ގުޅުންހުރި ވުޒާރާތަކުން ހުއްދަ ނަގައިގެން ކަމަށްވެސް އާޒިމް ވަނީ ވިދާޅުވެފައެވެ.\nއިނގިރޭސި ރޯޔަލް އެއާފޯސްގެ މަތިންދާ ބޯޓެއް މިއަދު ވެލާނާ އިންޓަނޭޝަނަލް އެއާޕޯޓަށް ޖައްސާފައި ވަނީ މެންދުރުފަހުގެ ވަގުތެއްގައެވެ. އެއަށްފަހު ބޯޓު ފުރާފައި ވަނީ މިއަދު އިރުއޮއްސި 6:41 ގައެވެ. މީގެ ކުރިންވެސް ރާއްޖެއަށް މިފަދަ ބޯޓުތައް ދޭތެރެ ދޭތެރެއިން އަންނަ ކަމަށް ވެއެވެ.\nމި ބޯޓާއި ބެހޭ މަޢުލޫމާތު އެމްއެންޑީއެފް އިން ހާމަކޮށްފައި މިވަނީ، މިއީ ރާއްޖޭގައި މިވަގުތު ހިނގަމުންދާ ސިޔާސީ ކަންކަމާއި ގުޅިގެން އެމެރިކާއިން ރާއްޖެއަށް ފޮނުވި ބޯޓެއް ކަމަށް ދޭހަވާފަދަ ގޮތަކަށް، ރައްޔިތުންގެ މަޖިލީހުގެ ކުރީގެ މެމްބަރެއް ކަމަށްވާ މުޙައްމަދު މުސްތަފާ ކުރެއްވި އިންޒާރުގެ ޓްވީޓުތަކަކަކާއި އެކު އިދިކޮޅު ބައެއް އެކްޓިވިސްޓުން ހަޤީޤަތް އޮޅޭފަދަ ވާހަކަ ފަތުރަމުން ދިޔަ ދަނޑިވަޅެއްގައިކަން ފާހަގަކޮށްލެވެއެވެ.\nމޫސުން ވަރަށް ގޯސް، ކަނޑު ދަތުރުކުރުމުގައި ސަމާލުވޭ!\nއޮކްޓޯބަރ 19, 2018 21:17\nވަރުގަދަ އިންފޮމޭޝަން އޮފިސަރެއްތާ. ފުރަތަމަ ބުނީ ތެޔޮ އަޅާށޭ. މިހާރު ބުނަނީ ސްޕެއަރ ހިފައިގެންނޭ. މި މީސް މީހުންގެ ގަމާރު ކަމާހެދި އެމްއެންޑީއެފް ލަދުގަންނަން މިޖެހެނީ. ތަންދޮރު އޮޅުންފިލާފައި ހުރި މިނޫން މީހަކު ނެތީތަ.\nއޮކްޓޯބަރ 19, 2018 22:58\nރަގަޅަށް ކީމަ އެނގޭނީ\nއޮކްޓޯބަރ 20, 2018 00:36\nމީޑިއާ އޮފިސަރުތަ ނޫނީ ތިބޭފުޅާތަ ގަމާރީ ؟ ގަމާރު މީހާ އޮޅިއްޖެ. އަހަރުމެނަށް އޮޅުމެއް ނާރާ އެބުނި އެއްޗެއް. ބޮޑުވަރު\nއޮކްޓޯބަރ 20, 2018 08:31\nރަނގަޅަށް ދޭހަނުވިއަސް ކޮމެންޓް ކުރަންޖެހޭވިއްޔަ. ލަދުން ބޯހަލާކު\nއޮކްޓޯބަރ 20, 2018 10:17\n"މިއަދު ލޭންޑު ކުރި ފްލައިޓަކީ )8 އޮކްޓޯބަރު) ގައި ތެޔޮއެޅުމަށް ރާއްޖޭގައި ޖެއްސި ފްލައިޓަކަށް ދިމާވި ޓެކްނިކަލް މައްސަލައެއްގައި ގްރައުންޑުވެފައި އޮތް ފްލައިޓް ރަނގަޅު ކުރުމަށް ސްޕެއާ ހިފައިގެން އައި ފްލައިޓެއް،" ހަބަރު ކިޔާފައެއް ނޫން ދޯ ކޮމެންޓ ކުރަނީ\nއޮކްޓޯބަރ 20, 2018 11:23\nތަންދޮރު ފިލާފަ ހުރީ ކާކުކަން މިހާރު ސާފުކޮށް އެނގިއްޖެ.\nއޮކްޓޯބަރ 20, 2018 14:04\nދިވެހިބަހުން ލިޔަން ކިޔަން ދަސްކޮށްބަލަ.\nއޮކްޓޯބަރ 19, 2018 21:35\nލަޑާގަންނަން އާބޯޓެއް އެއީ\nއޮކްޓޯބަރ 19, 2018 21:38\nމުސްތޮފާބޭ ދެން ލަލަލާ....... އައި ބޮޑު ބޮޅެއް!\nއޮކްޓޯބަރ 19, 2018 22:17\nރާއްޖެގެ އެއަރޕޯރޓް ގައި 80އަހަރުތަކުގައި ވެސް އޮސްޓްރޭލިއާ އަދި އެމެރިކަން އެއަރ ފޯސް ގެ ބޯޓްތަށް ޖައްސާ ބަޔަކަށް އާކަމަކަށް ވެގެން އުޅުނަކަސް. ބުރާންތީ ވަކިވަރަކައްނޫން\nއޮކްޓޯބަރ 19, 2018 22:30\nއަނެއްކާ އަންނި އަންނަނީތަ؟ އޭރުން ހައްޔަރު ނުކުރެވޭނެ ހެން\nއޮކްޓޯބަރ 19, 2018 23:09\nއޮކްޓޯބަރ 19, 2018 23:13\nއޮކްޓޯބަރ 19, 2018 23:20\nއަސްކަރީ ބޯޱަކީ ތިމަރަ މުސްތޮފާ ޗާޱަރ ކުރިއެއްޗެއް ދޯއެއީ އެކަހަލަ ވާހަކަދެއްކޭ އިރުތިމާ ފަލީހަތްވެދާނެކަންވެސް ވިސްނާނުލެވޭވަރުގެ ގަމާރުން މި އަނގަތަޅަނީ ލަދުން ބޯހަލާކް!!!\nކެޔޮޅު 19 އޮކްޱޯބަރ2018\nއޮކްޓޯބަރ 20, 2018 00:01\nއެއީ ތިމަމުސްތޮފާ ގެނަ އަސްކަރީ ލަސްކަރެއް!!\nއޮކްޓޯބަރ 20, 2018 01:43\n" ޙާލުގެ ދުލުން " ލިއުއްވާފައި އެވަނީ، މީހުންދޭ މަޢުލޫމާތު ދޭހަވެ ވަޑައިނުގަންނަވާ ޙާލަތެއްގައި ހުންނަވައިގެން ލިއުއްވާފައިވާ ލިއުއްވުމެއްކަން ވަރަށް ސާފު. މނޑފ އިން ވިދާޅުވެފައިވަނީ، ތެޔޮ އަޅަން މިމަހުގެ 8ވަނަދުވަހު ޖެއްސި ބޯޓެއް، ޓެކްނިކަލް މައްސަލައެއް ދިމާވެގެން، މަރާމާތަށް ބޭނުންވާ ސާމާނު ހިފައިގެން، ހުއްދަޔާއެކު ޖެއްސި ބޯޓެއް ކަމަށް. ލިއުއްވާއިރު، މީހުން ބުނާ ބުނުން، ސާފު ކުރައްވައިގެން ލިއުއްވުމުން ފެންވަރު ބޭޒާރުނުވެ ސަލާމަތް ވާނެކަމަށް ފެނޭ\nއޮކްޓޯބަރ 20, 2018 01:51\nމުސްޠަފާ އަޅެ ބޯ ހަމަޖެހޭތަ؟ މިވަރުމީހުން މަޖިލިހަށް ހޮވި ބަޔަކަށް ވެސް ސާބަސް.\nއޮކްޓޯބަރ 20, 2018 05:33\nމަށަށް ގަބޫލު ކުރެވެނީ ތީގެ އެއްޗެއްގަ އަންނި އަންނާނީ އަށްޑުއަށް އަދި ރޔމނ ހައްޔަރުކުރަން އެއުޅެނީވެސް އޭގަ އަދި އެމީހުން އިންޓަނޭޝަނަލް ކޯޓަށް އެބޭފުޅާ ގެންދަވަން އެއުޅެނީ މިއަށް ބާރު ލިބޭ ހެއްކަކީ އިންޑިއާ އިންދޭ އިންޒާރުގެ މެސެޖްތަކާ ތިމަރަގެ ވާހަކަތައްވެސްމެ އެފޮޓޯ އޭނަ ބޭނުންކުރަނީ ބައިވަރުތަކެއް އިނގޭތީ އަދި މާއުފަލަކުން އެތިބީވެސް ހަމަ އެހެންވެ. މިރާއްޖޭގެތެރެއަށް މިބައިމީހުންނަށް އަތްގަދަ ކުރެވެނީ މިރާއްޖޭގަ ތިބި ލާދީނީ ފިކުރުގެ މީހުނާހެދި.އަސްލު މީވަރަށ ހިތާމަ ހުރިކަމެއް. މިގޮތަށް ކަންތަށްވުން ގާތް\nއޮކްޓޯބަރ 20, 2018 12:50\nއެއީ ކޮސްތަފާ ގެ ދަރަނި އަދާކުރަން ޓރމޕ ފޮނުވި ލާރިކޮޅެއް ގެނައި ބޯޓެއް ކަމަށް ކޮސްތަފާ ބުނި އަދި ތިމަރަ ގޯންޏެއްވެސް ގެނައިކަމަށް ވަނީ\nއޮކްޓޯބަރ 20, 2018 14:44\nރާއްޖެއިން ތިމަރަހުސްވެގެން ތިމަރަ ހިފައިގެން އައި ބޯއްޓެއް ދެން ލަލަލާ.......


Spain ge TNGS academy in Addu gai kuriah gendhiya Football training camp ninmaalaifi Spain ge TNGS academy in Addu gai kuriah gendhiya Football training camp ninmaalaifi\nސްޕެއިންގެ ޓީއެންޖީއެސް އެކަޑަމީއިން އިން އައްޑޫގައި ކުރިއަށް ގެންދިޔަ ފުޓްބޯޅަ ޓްރެއިނިން ކޭމްޕް ނިންމާލައިފި\nސްޕެއިނުގެ މަޝްހޫރު ޓީއެންޖީއެސް އިން އައްޑޫގައި ކުރިއަށް ގެންދިޔަ ފުޓްބޯޅަ ޓްރެއިނިން ކޭމްޕް ނިންމުމުގެ ރަސްމީއްޔާތުގެ ތެރެއިން - ފޮޓޯ ޕީއެސްއެމް ނިއުސް\nޓީއެންޖީއެސް އެކަޑަމީއިން އައްޑޫސިޓީގައި ކުރިއަށް ގެންދިޔަ ފުޓްބޯޅަ ޓްރެއިނިން ކޭމްޕުގެ އެންމެ މޮޅު ދެ ކުޅުންތެރިންނާއި ކޯޗަށް ސްޕެއިންގެ ވެލެންސިޔާއަށް ދިޔުމުގެ ފުރުސަތުދީފިއެވެ. މި ކޭމްޕް ނިމުނުގެ ރަސްމިއްޔާތުގައި ވަނީ މި ކޭމްޕްގެ އެންމެ މޮޅު ދެ ކުޅުންތެރިންނާއި ކޯޗް ހޮވާ 10 ދުވަހުގެ ތަޖްރިބާ ދަތުރެއް ވެލެންސިޔާގެ ޓީއެންޖީއެސް އެކަޑަމީގައި ހޭދަ ކުރުމުގެ ފުރުސަތު ދީފައެވެ.\nސްޕެއިނުގެ މަޝްހޫރު ދަ ނެކްސްޓް ޖެނެރޭޝަން ސްޕޯޓްސް (ޓީއެންޖީއެސް) އެކަޑަމީއިން އައްޑޫސިޓީގައި ކުރިއަށް ގެންދިޔަ ފުޓްބޯޅަ ޓްރެއިނިން ކޭމްޕް ކުރިއަށްދިޔައީ6ދުވަހުގެ މުއްދަ ތަށެވެ. މި ކޭމްޕުގެ އެންމެ މޮޅު ދެ ކުޅުންތެރިންނަށް ހޮވުނީ ހަސަން ލައުހް އާއި އަހްމަދު ޒައުލް ނާޒިމްއެވެ. އަދި އެންމެ މޮޅު ކޯޗަކަށް ހޮވުނީ އަހުމަދު ހަބީބްއެވެ.\nމި ޓްރެއިނިންގ ކޭމްޕްގެ މައިގަނޑު މަގްޞަދަކީ އައްޑޫގައި ތިބި ޒުވާން ހުނަރުވެރި ކުދިންނަށް ފުރުސަތުދީ ކުޅިވަރުގެ ރޮނގުން ކުރިއަށް ދިޔުމަށްޓަކައި އެކުޅުންތެރިންނަށް ބޭނުންވާ ތަމްރީނުތަށް ހޯދައިދިނުމެވެ.\n2 އުމުރުފުރައަށް ބަހާލެވިގެން ކުރިއަށްގެންދިޔަ މި ކޭޕްގައި އައްޑޫގެ ހުރިހާ ރަށަކުން 56 ކުޅުންތެރިންނާއި 15 ކޯޗުން ބައިވެރިވިއެވެ.\nސްޕެއިނުގެ ޓީއެންޖީއެސް އެކެޑެމީއަކީ ކުޅުންތެރިން ކުރިއެރުމަށް ވަރަށްބޮޑެތި މަސައްކަތް ކުރަމުން އަންނަ އެކަޑަމީއެކެވެ. އެގޮތުން މިހާރުވެސް ވެލެންސިއާ އެކެޑެމީގައި މާލެގައި ކުޅުންތެރިއެއް ތަމްރީން ހަދަމުންނެވެ. ޓީއެންޖީއެސް އަކީ ސްޕެނިޝް ލީގުގެ ކްލަބްތައް ކަމަށްވާ ވެލެންސިއާ އާއި ލެވަންޓޭ ފަދަ ކްލަބްތަކާ އެކު މަސައްކަތްކުރަމުން އަންނަ އެކަޑަމީއެކެވެ. އަދި ވެލެންސިއާގެ ޔުނިވާސިޓީ އޮފް ޕޮލިޓެކްނިކުގައި އެ އެކަޑަމީގެ ފުޓްބޯލް ރިސާޗް ސެންޓަރެއްވެސްވަނީ ގާއިމްކޮށްފައެވެ.


ސެވިއްޔާ ބަލިކޮށް ބާސެލޯނާ ދެވަނަ އަށް\nOctober 07, 2019 13:26:27\nސްޕެނިޝް ލީގުގައި ރޭ ކުޅުނު މެޗުގައި އަމިއްލަ ދަނޑުގައި ފަސޭހަކަމާއެކު ސެވިއްޔާ އަތުން 4-0 އިން މޮޅުވެ، އެންމެ ފަހުގެ ޗެމްޕިއަން ބާސެލޯނާ ތާވަލްގެ ދެވަނަ އަށް ޖެހިލައިފިއެވެ.\nބައިނަލް އަގުވާމީ މެޗުތަކަށް ލީގު މެދުކަނޑާލިއިރު، ތާވަލްގެ އެއްވަނައިގައި އޮތް ރެއާލް މެޑްރިޑަށް މިހާތަނަށް ކުޅުނު އަށް މެޗުން 18 ޕޮއިންޓް ލިބިފައިވާއިރު، އޭގެ ދެ ޕޮއިންޓް ފަހަތުން ދެވަނައިގައި އޮތީ ވާދަވެރި ބާސެލޯނާ އެވެ. ތިންވަނައިގައި އޮތް އެތުލެޓިކޯ މެޑްރިޑަށް 15 ޕޮއިންޓް ލިބިފައިވާއިރު، އެ ޓީމު ރޭ ރަށުން ބޭރުގައި ރެއާލް ވަޔަޑޮލިޑާ ދެކޮޅަށް ކުޅުނު މެޗު ލަނޑެއްނުޖެހި 0-0 އިން އެއްވަރުވުމުން ލީގުގެ ދެވަނަ އަށް އަރަން ލިބުނު ފުރުޞަތު ވަނީ ގެއްލިފައެވެ. ހަތަރުވަނައިގައި އޮތީ 14 ޕޮއިންޓާއެކު ގްރަނާޑާ އެވެ.\nބާސެލޯނާ އިން ރޭގެ މެޗަށް ނިކުތީ އެންމެ ފަހުން ޔުއެފާ ޗެމްޕިއަންސް ލީގުގައި އިންޓަ މިލާން އަތުން 2-1 އިން މޮޅުވި މެޗުގެ ފުރަތަމަ އެގާރައަށް ތިން ބަދަލެއް ގެނެސްގެންނެވެ. އެގޮތުން، ލީގުގައި އެންމެ ފަހުން ގެޓަފޭއާ ދެކޮޅަށް ކުޅުނު މެޗުގައި ދެއްކި ރަތް ކާޑުގެ ސަބަބުން ފްރާންސް ޑިފެންޑަރު ކްލެމެންޓް ލެންގްލޭ ރޭގެ މެޗަށް ސަސްޕެންޑްވެފައިވާއިރު، ސާޖިއޯ ބުސްކެޓްސް އަދި އެންޓޮއިން ގްރީޒްމަން ރޭގެ މެޗު ފެށީ ބެންޗުންނެވެ.\nބާސެލޯނާގެ ކޭމްޕް ނޯ ގައި ރޭ ކުޅުނު މި މެޗުގެ ފުރަތަމަ ހާފުގައި އެޓީމުން ތިން ލަނޑުޖެހިއެވެ. އެ ޓީމުގެ ފުރަތަމަ ލަނޑު، މެޗުގެ 27 ވަނަ މިނެޓުގައި ޕެނަލްޓީއޭރިޔާތެރެއިން ފޮނުވާލި އޯވަހެޑް ކިކަކުން ކާމިޔާބުކުރީ އުރުގުއޭގެ ފޯވާޑް ލުއިސް ސުއަރޭޒް އެވެ. މިއީ ބާސެލޯނާ އަށް އެންމެ ފަހުން ކުޅުނު ތިން މެޗުގައި އޭނާ ޖެހި ހަތަރުވަނަ ލަނޑެވެ. އޭގެ ފަސް މިނެޓުފަހުން، އެ ޓީމުގެ ދެވަނަ ލަނޑު ޗިލީގެ މިޑްފީލްޑަރު އާތުރޯ ވިޑާލް ކާމިޔާބުކުރިއިރު، މެޗުގެ 35 ވަނަ މިނެޓުގައި އޮސްމާނޭ ޑެމްބެލޭ ވަނީ ނަތީޖާ 3-0 އަށް ބަދަލުކޮށްލާފައެވެ.\nބާސެލޯނާގެ ފަހު ގޯލު، މެޗު ނިމެން 12 މިނެޓަށްވެފައިވަނިކޮށް ޖަހައިދިނީ ޓީމުގެ ކެޕްޓަން ލިއޮނަލް މެސީ އެވެ. މި ސީޒަނުގައި މެސީ ކާމިޔާބުކުރި ފުރަތަމަ ގޯލު ޖެހީ ހިލޭޖެހުމަކުންނެވެ. ފަސޭހަކަމާއެކު ބާސެލޯނާ އިން މި މެޗު ކާމިޔާބުކުރި ނަމަވެސް، އެ ޓީމުން މި މެޗު ނިންމާލީ ނުވަ ކުޅުންތެރިންނާ އެކު އެވެ.\nއެއީ މެޗުގެ ފަހު ތިން މިނެޓުގައި އެ ޓީމުގެ އުރުގުއޭ ޑިފެންޑަރު ރޮނާލްޑް އަރައުހޯ އާއި ޑެމްބެލޭ އަށް ރަތް ކާޑު ދެއްކުމުންނެވެ. ބާސެލޯނާގެ ޑިފެންޑަރު ޓޮޑީބޯ އަށް ލިބުނު އަނިޔާއެއްގެ ސަބަބުން ދެވަނަ ހާފުގައި އޭނާގެ ބަދަލުގައި ކުޅެން ނިކުތް އަރައުހޯ އަށް ރަތް ކާޑު ދެއްކީ ސެވިއްޔާގެ ފޯވާޑް ހަވިއޭ ހެނާންޑޭޒަށް ފައުލުކުރުމުންނެވެ. އަދި ޑެމްބެލޭ އަށް ދެ ވަނަ ރީނދޫ ކާޑާ އެކު ރަތެއް ދެއްކީ ރެފްރީގެ ނިންމުމާ މެދު މާ ބޮޑަށް ހިތްހަމަނުޖެހުން ފާޅުކުރުމުންނެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، އެތުލެޓިކް ބިލްބާއޯ އަތުން ސެލްޓާ ވިގޯ 1-0 އިން މޮޅުވިއިރު، ގެޓަފޭ ވަނީ ރަށުން ބޭރުގައި ރެއާލް ސޮސިއެޑާޑް 2-1 އިން ބަލިކޮށްފައެވެ.\nބާސެލޯނާ ސެވިއްޔާ ސްޕެނިޝް ލީގު\nNovember 04, 2019 13:42:42\nބާސެލޯނާ ބަލިވުމުގެ ފައިދާ ރެއާލަށް ނުނެގުނު!\nOctober 20, 2019 13:01:20\nބާސެލޯނާ މޮޅުވެ ތާވަލްގެ ކުރިއަށް ޖެހިލިއިރު، ރެއާލްއާ އެތުލެޓިކޯ އަށް މޮޅެއްނުވެވުނު\nOctober 30, 2019 10:24:01\nމެސީގެ މޮޅުކުޅުމާއެކު ބާސެލޯނާ އަލުން އެއްވަނަ އަށް\nOctober 31, 2019 15:51:46\nބޮޑު މޮޅަކާއެކު ރެއާލުން ބާސެލޯނާއާ ދެމެދު އޮތް ފަރަގު ކުޑަކޮށްފި


ޖީ7ގެ އެއްބަސްވުމުން ދައްކައިދެނީ ޓެކްސް ރޭޓް ދަށް ކުރެވިދާނެކަން: ކެނެޑާ ޖީ7ގެ އެއްބަސްވުމުން ދައްކައިދެނީ ޓެކްސް ރޭޓް ދަށް ކުރެވިދާނެކަން: ކެނެޑާ\nޖީ7ގެ އެއްބަސްވުމުން ދައްކައިދެނީ ޓެކްސް ރޭޓް ދަށް ކުރެވިދާނެކަން: ކެނެޑާ\nޖީ ސެވަންގެ ޤައުމުތަކުން އެއްބަސްވި ތާރީޚީ އެއްބަސްވުމުން ދައްކައިދެނީ އިންވެސްޓަރުން ޝައުޤުވެރިކޮށް އިޤްޠިޞާދީ ޙަރަކާތްތައް އިތުރުކުރުމުގެ ގޮތުން ވިޔަފާރިތަކުން ނަގާ ޓެކްސް ރޭޓް ދަށްކުރެވިދާނެ ކަންކަމުގައި ކެނެޑާގެ މާލީ ވަޒީރު ކްރިސްޓިއާ ފްރީލޭންޑް ވިދާޅުވެއްޖެއެވެ.\nފްރީލޭންޑް މި ވާހަކަފުޅު ދައްކަވާފައިވަނީ ހޮނިހިރުދުވަހު އިނގިރޭސިވިލާތުގެ ލަންޑަންގައި ބޭއްވި ޖީ ސެވަން ޤައުމުތަކުގެ ބައްދަލުވުމުން ނިންމަވާލެއްވުމަށްފަހުގައެވެ.\nޖީ ސެވަންގެ ޤައުމުތަކުން މި ދައްކައިދިނީ ޓެކްސް ރޭޓް ދަށްކުރެވިދާނެ ކަންކަމާއި މަލްޓިނޭޝަނަލް ކުންފުނިތަކުން ދެން ޖެހޭނީ އިންސާފުވެރި ޓެކްސްއެއް ދައްކަންކަމަށްވެސް ފްރީލޭންޑް ވިދާޅުވިއެވެ. މީގެއިތުރުން ކެނެޑާއަކީ ޓެކްސް ރޭޓް މަތި ޤައުމަކަށްވުމާއެކު މި މައްސަލަ ކެނެޑާއަށް ވަރަށް މުހިންމުކަމަށްވެސް އޭނާ ވިދާޅުވިއެވެ. އަދި މިކަމުގެ ސަބަބުން ކެނެޑާގެ ކުންފުނިތަކަށް ކުރާނެ އަސަރުތަކަކީ ކޮބައިކަން ބުނަން އަދި މާއަވަސް ކަމަށްވެސް ފްރީލޭންޑް ވަނީ ވިދާޅުވެފައެވެ.\nޤައުމުތަކުގެ މެދުގައި ޓްރާސްސިޝަން ޕްލޭން ކުރިއަށްދާނެތީ ކެނެޑާއިން އަދި ކުރިއަށްދާނީ އެމީހުންގެ އަމިއްލަ ޑިޖިޓަލް ސާރވިސް ޓެކްސް ރޭޓާއި އެކީގައި ކަމަށްވެސް ކެނެޑާއި ބުނެއެވެ.\nލަންޑަންގައި ނިންމި ނިންމުމަށްވުރެ ފުޅާ އެއްބަސްވުމެއް އަންނަމަހު އިޓަލީގެ ވެނިންސްގައި ބޭއްވުމަށް ހަމަޖެހިފައިވާ ޖީ ޓުވެންޓީގެ ޤައުމުތަކުގެ ބައްދަލުވުމުން ނިންމާނެކަމުގައި ޚަބަރުތައް ބުނެއެވެ. މި ބައްދަލުވުމުގައި ތަރައްޤީވަމުން އަންނަ ގިނަ ޤައުމުތަކަކުންވެސް ބައިވެރިވާނެއެވެ.\nޖީ ސެވަންގެ ޤައުމުތަކަކީ އެމެރިކާ، ޖަޕާން، ޖަރުމަނުވިލާތް، އިނގިރޭސިވިލާތް، ފްރާންސް، އިޓަލީ އަދި ކެނެޑާއެވެ.


ޓިއުޝަން ކްލާސްތަކާއި، ގުރުއާން ކްލާސްތައް ހުޅުވަން ހުއްދަ ދީފި! | Sandhaanu\nޓިއުޝަން ކްލާސްތަކާއި، ގުރުއާން ކްލާސްތައް ހުޅުވަން ހުއްދަ ދީފި!\nޓިއުޝަން ކްލާސްތަކާއި، ގުރުއާން ކްލާސްތައް ހުޅުވަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ހުއްދަ ދީފިއެވެ.\nއެޑިއުކޭޝަން މިނިސްޓްރީ އިން މިއަދު ބުނީ ހެލްތު ޕްރޮޓެކްޝަން އެޖެންސީ އިން ކަނޑައަޅާފައިވާ މިންގަނޑުތަކާ އެއްގޮތަށް ގުރުއާން ކްލާސްތަކާއި ޓިއުޝަން ކްލާސްތައް ހިންގުމުގެ ހުއްދަ އެ އެޖެންސީ އިން ދީފައިވާ ކަމަށެވެ.\nއަދި ހަމަ މިއާއެކު އެ މިނިސްޓްރީން ވިދާޅުވީ، މި ތަންތަން ހިންގަން ވާނީ ކޮވިޑް-19އިން ރައްކާތެރިވުަށް އެކުލަވާލާފައިވާ އެންމެހާ އުސޫލުތަކާއި، މިންގަނޑުތަަކަށް ފެތޭގޮތަށް، ދަރިވަރުންގެ ރައްކާތެރިކަން ކަށަވަރުކުރުމަށްފަހު ކަމަށެވެ.\nރާއްޖޭގައި ވެސް ކޮވިޑް-19 ފެތުރެމުން ދިޔުމުން، ބަލިން ރައްކާތެރިވެ، ބަލި ފެތުރުން ކޮންޓްރޯލް ކުރުމަށް އެޅި ފިޔަވަޅެއްގެ ގޮތުގައި ޤުރްއާން ކްލާސްތަކާއި ޓިއުޝަން ކްލާސްތައް ވަގުތީ ގޮތުން ބަންދު ކުރީ މިދިޔަ އަހަރުގެ ކުރީކޮޅެވެ.


ކްރިސީ އަށް ކުރިމަތިވި" ޕޯސްޓް-ނޭޓަލް ޑިޕްރެޝަން" - ޖޯން ލެޖެންޑް ހުރީ ތައްޔާރަކަށް ނޫން\nއޭނާގެ އަންހެނުން ކްރިސީ ޓެއިގެންއަށް ކުރިމަތިވި " ޕޯސްޓް-ނޭޓަލް ޑިޕްރެޝަން" އަކީ އޭނާ އެއްވެސް ގޮތަކަށް ތައްޔާރަށް ހުރި ކަމެއް ނޫންކަމަށް ޖޯން ލެޖެންޑް ބުނެފިއެވެ. 38 އަހަރުގެ މި ލަވަ ކިޔުންތެރިޔާ...\nމައިކަލް ޖެކްސަންގެ އަންހެން ދަރި، ޕެރިސް ޖެކްސަން ފިލްމެއް ކުޅެނީ\nމައިކަލް ޖެކްސަންގެ 19 އަހަރުގެ ދަރިކަމަށްވާ ޕެރިސް ޖެކްސަންގެ ކުރިއަން ނެރެން އޮތް ފިލްމުގައި އަދާ ކުރާނީ "ޑާރކް ކޮމެޑީ" އެއްގެ ރޯލުކަމަށް ޚަބަރު ލިބެއެވެ. އެމޭޒަން ސްޓޫޑިއޯއިން އުފައްދާ ނަޝް އެޑް...\nމަސްތުވުން ހުއްޓާލައިފިން - ބްރެޑް ޕިޓް\nއެންޖެލީނާ ޖޯލީ އަދި ބްރެޑް ޕިޓް ވަނީ މީގެ ހަތް މަސް ކުރިން ވަކިވިކަމުގެ ޚަބަރު މީޑިއާއަށް ދީފައެވެ. އަދި އެކަމާއި ގުޅިގެން ފުރަތަމަ ފަހަރަށް މި މަހު ގެ 8 ވަނަ ދުވަހު ބްރެޑް ޕިޓް ވަނީ ވާހަކަ ދައްކާ...\nބްރޫސް ލީގެ ހަޤީގީ ދިރިއުޅުމަށް ބިނާކޮށް ފިލްމެއް!\nބްރޫސް ލީ، މަޝްހޫރު މާޝަލް އާޓިސްޓް އަދި މަޝްހޫރު ފިލްމީ ތަރި، 1950 ވަނަ އަހަރުގައި ހޮންގްކޮންގް ގައި ހޭދަކުރި ދުވަސްތަކަށް ބިނާކޮށް އުފައްދާ ފިލްމެއް ކަމަށްވާ "ލިޓްލް ޑްރެގަން" ފިލްމްގެ މަސައްކަތް...\n" 13 ރީޒަންސް ވައި" ގެ ދެވަނަ ސީޒަނެއް\nމާރިޗު މަހުގެ 31 ގައި ނިކުތް އައު ޓީވީ ޝޯ އެއް ކަމަށް ވާ " 13 ރީޒަންސް ވައި" ވީ ގިނަ ބައެއްގެ ސަމާލުކަން ލިބުނު ޝޯއަކަށެވެ. އެއްބަޔަކު އެއް ޝޯއަކަށް ތަޢުރީފު ބަންޑުން ކުރަމުން ދާއިރު އަނެއް ބަޔަކު ...


EU in vakivun June 30 ah ithurukohdheyn edhihjje\nއިޔޫން ވަކިވާ ތާރީހު ޖޫން 30 އަށް އިތުރުކޮށްދޭން އެދިއްޖެ\nޖޫން 30 އަށް ވުރެ އިތުރަށް އީޔޫން ވަކިވުން ފަސްނުކުރައްވާނެކަމަށް މޭ ވަނީ ވިދާޅުވެފައި. -- ފޮޓޯ: ރޮއިޓާސް\nލަންޑަން (މާޗް 21) - ޔޫރަޕިއަން ޔޫނިއަން (އީޔޫ) އިން އިނގިރޭސިވިލާތް ވަކިވާ ތާރީހު ޖޫން 30 އާހަމައަށް އިތުރުކޮށްދިނުމަށް އިނގިރޭސި ބޮޑުވަޒީރު ތެރޭސާ މޭ ރަސްމީކޮށް އެދިވަޑައިގެންފި އެވެ.\nއީޔޫން ވަކިވުމަށް ބޮޑުވަޒީރު ތެރޭސާ މޭ ހުށަހެއްޅުއްވި އެއްބަސްވުމަށް ދެވަނަ ފަހަރަށް ނޫނެކޭ ބުނުމަށްފަހު، މާޗް 29 ގައި އީޔޫން ވަކިވާއިރު، އެއްވެސް އެއްބަސްވުމެއްނެތި ވަކިނުވުމަށް ސަރުކާރުގެ ފަރާތުން ހުށަހެޅި ގަރާރު އިނގިރޭސި ޕާލިމަންޓުން ވަނީ ފާސްވެފަ އެވެ.\nތާރީހު ފަސްކުރަން އެދުމަށްފަހު، އެކަމާއި ގުޅޭ ބަހުސެއް ތާވަލުކުރުމަށްފަހު ޕާލިމަންޓުގައި މޭ ވިދާޅުވީ، އީޔޫން އިން ވަކިވުމުގެ ބަހުސް ދިގުލައިގެން ގޮސް ރައްޔިތުން މިހާރު ފޫހިވެއްޖެ ކަމަށެވެ. އަދި އެއްވެސް އެއްބަސްވުމެއް ނެތި ވަކިވުމުގެ ހާލަތެއް މެދުވެރިވެ ނުދިނުމަށް، ޕާލިމަންޓުގެ ހުރިހާ މެމްބަރުން އެ އެއްބަސްވުމަށް ތާއީދުކޮށްދިނުމަށް މޭ އެދިވަޑައިގެންނެވި އެވެ.\n"އަޅުގަނޑު އުއްމީދު ކުރަނީ، އީޔޫ އާއެކު މަޝްވަރާކުރެވިގެން އެކުލަވާލެވުނު އެއްބަސްވުމަށް ތާއީދުކުރެވޭނެ މަގެއް ހުރިހާ މެމްބަރުން ވެގެން ހޯއްދަވައިގެން ރައްޔިތުންގެ ނިންމުމަށް އިހުތިރާމް ކުރާ ނަތީޖާއެއް ނެރުއްވާނެކަމަށް. ނަމަވެސް، ޖޫން 30 އަށް ވުރެ އިތުރަށް އީޔޫން ވަކިވުން ފަސްނުކުރެވޭނެ ވާހަކަ ދަންނަވަން،" ޕާލިމަންޓުގައި މޭ ވިދާޅުވެފައިވެ އެވެ.


PPM Majilis Memberun Foshi Fosheega Penadol Behsevi Haalathah Dhiya - Wadde - Vaguthu\nޕީޕީއެމްގެ މަޖިލީސް މެމްބަރުން ފޮށިފޮށީގައި ޕެނަޑޯލް ބެއްސެއްވި ހާލަތަށް ދިޔަ - ވައްޑޭ\nކުރީގެ ރައީސް އަބްދުﷲ ޔާމީންގެ ވެރިކަމުގައި ރަށު ފާމަސީން ޕެނެޑޯލް ގުޅައެއްހާ މިންވަރު ނުލިބޭ ޕީޕީއެމްގެ މަޖިލީސް މެމްބަރުން ތިއްބަވައިގެން ފޮށިފޮށީގައި ބަންދުކުރައްވައިގެން ރާއްޖޭގެ ރައްޔިތުންނަށް ޕެނެޑޯލް ބައްސަވަމުން ދިޔަތަން ފެނުނު ކަމަށް އުނގޫފާރު ދާއިރާގެ މެމްބަރު މުހައްމަދު ވަހީދް ވިދާޅުވެއްޖެ އެވެ.\nސަރުކާރުގެ ފަރާތުން ހުށަހަޅުއްވާ ފައިވާ އިޖްތިމާޢީ ޞިއްޙީ އިންޝުއަރަންސްގެ ޤައުމީ ނިޒާމުގެ ޤާނޫނަށް އިޞްލާޙު ގެނައުމުގެ ބިލުގެ ބަހުސް ގައި ވާހަކަ ދައްކަވަމުން ވަހީދު ވިދާޅުވީ ރައީސް ޔާމީންގެ ވެރިކަމުގައި ފެނިގެންދިޔައީ އާސަންދައިގެ ބަޖެޓުން ސަދަޤާތު ފައުންޑޭޝަންގެ ޚިތާނީ ކޭމްޕަޝާއި ރަސްފަންނުގެ ދުވާޓްރެކް ހެދުމަށް ބޭނުން ކުރިތަން ކަމަށެވެ.\n"ރައީސް ޔާމީންގެ ވެރިކަމުގައި ރަށްރަށުގައި ހުންނަ ފާމަސީތަކުން ޕެނެޑޯލް ގުޅައެއް ނުލިބޭ ވަރަށް ކަންތައް ދިޔަ, ދެން ފެނުނީ މަހާރެހެނދީގެ ސޮދަޤާތު ފައުންޑޭޝަނުން ފޮށިފޮށީގައި ބަންދުކުރައްވައިގެން ރާއްޖޭގެ ރައްޔިތުންނަށް ޕެނެޑޯލް ބައްސަވަމުން ދިޔަތަން" ވައްޑޭ ވިދާޅުވިއެވެ.\nމީގެ އިތުރުން ނުގަވާއިދުން ފައިސާ ހޭދަކޮށް ވަރަށް ބޮޑެތި ޖަރީމާތައް އާސަންދައިގެ ފައިސާއިން ވަރަށްބޮޑެތި އިސްރާފުތައް ކޮށް ވަރަށް ބޮޑެތި ވައްކަންތައް ކުރި ކަމަށް ވައްޑޭ ތުހުމަތު ކުރެއްވިއެވެ.\nވަހީދު ވިދާޅުވީ މިސަރުކާރުން ރާއްޖޭގެ ފަސްސަރަހައްދެއްގައި\nސިއްޚި ހިދުމަތުގެ ފެންވަރު ރަނގަޅުކުރުމަށްޓަކައި މާލެއަށް ބޭސްފަރުވާއަށް ބަރޯސާވާ ބަރޯސާވުން ކުޑަކުރުމަށްޓަކައި ޓާޝަރީ ހޮސްޕިޓަލް އެޅުމަށް އިއުލާނު ކޮށްފައިވާކަމަށެވެ.\nއޮގަސްޓް 7, 2019 12:17\nވައްޑޭ ސައިޒް އޮޅިގެން ނޫލޭ ދޮންކަލޯ، ކަލޭތީ 24 ގަޑިއިރު ހަމައިން ނެއްޓިފަ ހުންނަ މީހެއް، ކުކުޅަށްވުރެ ބިސް ދޮށިވެގެން ނޫޅުމަށް ހަނދާންކޮށްދެއް، ކަލޭ ކޮށްފަހުރި ކަންތައް ތައް ފަޅާ އަރާފާނެ، މީ ލައްކަވާހަކަ، 18 ދަށުގެ ކުދިން؟؟ ފިރިހެން އަންހެން،؟؟ ކަލޭގެ މުށުތެރޭގަ ވިކަން ހަނދާން ކުރަންޖެހޭ، މޮޔަނުގޮވާ،،،،،،،،،،،،\nމިކަލޭެ ހަމަ ރަގަޅަށް މޮޔަވެއްޖެ!\nއޮގަސްޓް 7, 2019 13:16\nކަލެއަކަށް ނޭންގޭނެ އެކައްޗެއް ވެސް ބޭކާރު ވާހަކަ ނުދައްކާ ހުރޭ ތީ ދާއިރާ މީހެއްވެސް ނޫނެއްނު..\nއޮގަސްޓް 7, 2019 13:18\nކަލޯ ގައްޑާޔަ! ރައީސް ޔާމީން ވެރިކަން ފެށިއިރު ޞިއްޙިނިޒާމު އޮތް ޙާލަތާއަޅާބަލާއިރު ރައީސް ޔާމީންގެ ދައުރު ނިމުނުއިރު ޞިއްޙީނިޒާމު އޮތީ އެތަކެއް ހާސް ދަރަޖަ ކުރީގަ! ދުނިޔޭގެ ޞިއްޙީ ޖަމްޢިއްޔައިންވެސް އެކަންވަނީ އިޢުލާނުކޮށްފަ! މިކަން ކަލެޔަށްވެސް އެގޭނެ! މިއަދު އަނެއްކާ ކުރީގެ ބަލިއެނދަށް ޞިއްޙީނިޒާމު ވެއްޓެމުންދާތަން ފެންނަން ފެށީމާ ތިޔަ ކިޔަނީ ކަރަންފުލޭތަ؟\nއޮގަސްޓް 7, 2019 13:19\nފައިނުގެ 400 މީހުންގެ އާބާދީއަށް ރައީސް ޔާމިންގެ ސަރުކާރުން ގެންނަން އުޅުނު ތަރައްޤީ (އެއަރޕޯޓް) ހުއްޓުވައި ފައިނު ރައްޔުތުންނަށް އެންމެ ބޮޑު ގެއްލުންދޭން މަސައްކަތް ކުރި މީހަކީ ތިޔަ ވައްޑޭއެވެ. މާވަރުގަދަ ސިޔާސީ ލީޑަރަކަށްވެގެން ފައިނަށްދިން ގެއްލުމުގެ ޒިންމާ ކަލޯ ނަގަންޖެހޭނެއެވެ. ދަކަނދާފަލަކާ ހެދި އެއޮތްބޮޑު މަޝްރޫޢަށް ހުރަސް އެޅުމުގެ ސަބަބުން އެގެއްލުނީ ކިތައް ޒުވާނުންގެ ވަޒީފާހެއްޔެވެ. ރަށުގެ ޢުމުރާނީ ތަރައްޤީ މުޅިން ފުނޑުފުނޑުވެގެން ދިޔައީނޫންހެއްޔެވެ؟ އަދިވެސް ކަލޯ މަޖިލީހުގައި މޮޅު ވާހަކަ ދައްކާށެވެ.\nއެމްޑީޕީ އަށް ނިސްބަތް ވާކޮންމެ ބަޔަކީ ސައުވީސްގަޑީގައި ހަމައިންނެއްޓިތިބެ ތިޔަކަހަލަ ފިތުނަ ފަސާދައާ ނޭއްގާނީ ވާހަކައާ ދޮގަ އިލްޒާމުން ރައޔިތުންނަށް ފޮނިހުވަފެންދައްކާބައެއް. ކޮންމެ ކަމެއްވެސް ފޭރިގަންނަންވީމާ ކޮންމެ ފަދަ ވާހަކަ އެއްވެސް ދައްކާފާނެ ކަން މިދިވެހިރާއްޖޭގެ ރައްޔިތުންނަށް މިހާރު އެނގޭނެ. ނަހަލާލް ސަރުކާރުން ދެއްކޭނީ ހުސް ނަހަލާލް ވާހަކަ.ވާއެއްކަމެއްވެސް ޙަރާމުން ޙަރާމް. ބަޔަކު ދައުލަތަށް ހޯދާފައި ހުންނަފައިސާކޮޅު ނަގައިގެން ތިމާމެންގެ ދެއްކުންތެރިކަމަށް ނިކަންކަންތައް ކޮށްލާނެ. ނިކަން ދައުލަތަށް ފައިސާ ހޯދޭނެ ގޮތްތަކެއްރާވައިގެން ޔާމީން ދިވެހިރާއްޖޭގެ ކޮންމެ ބޮލަކަށް ޖެހޭ ޢަދަދު މަތިކުރިވަރަށް ނުވަތަ އެއަށް ވުރެ ގިނައިން މަތިކުރުމަށް މަސައްކަތް ކޮށްބަލަ. ނިކުޅެދުން ތެރިކަން ތިބޭމީހުންނަށާ މުސްކުޅީންނަށް އަދި އެކަނިވެރި މައިންނަށް ވެސް ލާރި ކޮޅެއް އިތުރަށް ދޭންވީމާ ހެދީ ދެކޮޅު. އެފައިސާއަކީ ވެސް މިމީހުން ހޯދައިގެން ދޭންންޖެހުނު ފައިސާ އެއްނަމަ ނުލިބޭނެ.ކުރީގެ ސަރުކާރުތަކުން މަސައްކަތް ކޮށް ހޯދާ ފައސާ ބަހަން ނިކަން ފޯރިހުންނާނެ. އެމްޑީޕީ ގެ ދޮގު ސަރުކާރު . .ތިމާމެންގެ އަމިއްލަ ޙިކުމަތް ތެރިކަމާ ރޭވުން ތެރިކަމުން ބައިތުލް މާލަށް ފައިސާ ހޯދައިގެން ނިކަން ތިޔަގޮތަށް ދޭން ޖެހޭ ފަރާތްތަކަށް ލާރިކޮޅެއްދެވޭތޯ ބަލާލަބަލަ.ފިނިފެންމަލުގެ ދާނުގައި ތިބެގެން ވެރިކަން ނުކުރެވޭނެ.އެއްރަށަށްއަރައި އަނެއްރަށަށް އަރައި ހަނީމޫން ހަދަމުން ދިޔުމަކުން ރައްޔިތުންނަށް ކޮށްދެވޭނެކަމެއްނޯންނާނެ.ކަންކުރަން ނޭގުނީމާ ކުރީސަރުކާރުކުރީސަރުކާރު .ތިޔަ ހާސަރަކީ ދެއްކޭނެ ހާސަރެއްނޫން.ތިކަން އެނގިހުރެއެއްނު ސަރުކާރާ ޙަވާލުވީ.\nއޮގަސްޓް 7, 2019 13:34\nމީނަ މަޖިލީހައް ހޮވިމީހުން މިކަމުގެ ޒިންމާ އުފުލަންޖެހޭ. ދޮގުހެދުމާ ތަންތަން ފަސާދަކުރުންނޫންކަމެއް ކުރެވޭބާ މިސޮރަށް. ހަމަރަގަޅަށްވެސް ބޮލުރޮދި ކެނޑިފަ.\nއޮގަސްޓް 7, 2019 13:35\nފަސް އަހަރު ވަންދެން ކުރީ ގެ ވާހަކަބާ ދައްކާނީ. ވަރަށް ސަޅި.\nޕީ ޕީ އެމް މީހުން އެހެންވެސް ބަހައިފިއެއްނު؟ ސައުވީސް ގަޑީގައި ހަމަހޭގައި ނުތިބޭބަޔަކަށް އެއްކަމެއްވެސް ނުވާތީއެއްނު ރައްޔިތުން ކަންބޮޑު ވެގެން މިއުޅެނީ.\nއޮގަސްޓް 7, 2019 13:37\nއޮގަސްޓް 7, 2019 14:04\nތީ ދިވެހި ރައްޔިތުންް ދެނަހުރި ވާހަކައެއް ނޫން. ދޫނި ރާއްޖޭ ލާދީނީންް އުޅުނު ގޮތަކަށް ވެދާނެ.\nއޮގަސްޓް 7, 2019 14:08\nހުވާ! ހާދަ ހެޔޮ ސަރުކާރެކޭ އެހެންވީމަ އެއީ. ޕެނަޑޯލްވެސް ފޮށިފޮށިން ބަހާލީ. މިހާރު ޕެނަޑޯލް ގުޅައެއް ގަންނަންވެސް ނުލިބި އެބަދޭ.\nއޮގަސްޓް 7, 2019 17:34\nކިހާސަޅި ބަލިމީހާ ދަމާގާޑިޔާގަޑެށްގައިި މަރުކަޒައް މިޔެއްނު ސަޅިކަމަކީ


މުހައްމަދު ސަލާހަށްވި އަނިޔާގެ މައްސަލަ ހުތުރު ގޯޅިއެއް އަޅައިފި\nބަދަލުގެ ގޮތުގައި 1.2 ބިލިއަން ޑޮލަރު ހޯދަން މައްސަލަ ހުށަހަޅައިފި\nރާމޯސްގެ ފޯނު ނަންބަރު ބަދަލު ކޮށްފި\nރާމޯސް އަށް މަރުގެ އިންޒާރު\n1 ޖޫން 2018 | ހުކުރު 22:15\nޗެމްފިއަންސް ލީގުގެ ފައިނަލް މެޗްގެ ތެރެއިން ސަލާހް ދަނޑުމައްޗަށް ވެއްޓެނީ...\nމައިކަލް ރީގަން/ގެޓީ އިމޭޖަސް\nމިސްރުގެ ފުޓްބޯޅަ ތަރި މުހައްމަދު ސަލާހަށްވި އަނިޔާ އާ ގުޅިގެން، ރެއަލް މެޑްރިޑްގެ ޑިފެންޑަރ ސާރޖިއޯ ރާމޯސް އަށް މަރުގެ އިންޒާރު ފުލުފުލުގައި ދެމުން ދިއުމާއެކު އޭނާގެ އަމިއްލަ ފޯނު ނަންބަރު ތަކުރާރު ކޮށް ބަދަލު ކުރަން ޖެހިއްޖެއެވެ.\nމިދިޔަ ހަފްތާގެ ހޮނިހިރު ދުވަހު ކުޅުނު ޗެމްޕިއަންސް ލީގުގެ ފައިނަލް މެޗުގެ ފުރަތަމަ ހާފުގެ މެދުތެރެއިން ރާމޯސް ބޯޅަ ހޯދުމަށް ސަލާހުގެ އަތުގައި ދަތިއެޅުވުމުގެ ސަބަބުން ސަލާހް ވަރަށް ބާރަށް ބިންމައްޗަށް ވެއްޓި އޭނާގެ ކޮނޑަށް ވަނީ އަނިޔާވެފައެވެ.\nމިހާދިސާގެ ސަބަބުން މުހައްމަދު ސަލާހަށް ޖެހުނީ މެޗުގެ ބާކީބައި ނުކުޅެ ދަނޑުން ފައިބާށެވެ.\nއެއާއެކު މުހައްމަދު ސަލާހުގެ ސަޕޯޓަރުންނާއި ލިވަރޕޫލް އާ ދެމެދު ހަމަނުޖެހުން ފެށުނެވެ.\nސަލާހްގެ ސަޕޯޓަރުން ބުނަނީ ސަލާހަށް ރާމޯސް އަނިޔާ ދިނީ ގަސްދުގައި ކަމުގައެވެ.\nސްޕެއިންގެ ކޯޕް ރޭޑިއޯ އިން ހާމަ ކޮށްފައިވާ ގޮތުގައި މައްސަލަ ހޫނުވަމުން ގޮސް ސަލާހުގެ ސަޕޯޓަރުން އެގޮތް މިގޮތުން ރާމޯސްގެ ފޯނު ނަމްބަރު ހޯދާ ހިސާބަށް ކަންކަން ދިޔައެވެ.\nރާމޯސް އާއި އޭނާގެ އާއިލާއަށް ގޮތް ނޭގޭ ފަރާތްތަކުން ދެމުންދާ މަރުގެ އިންޒާރުގެ ސަބަބުން އެމީހުންނަށް ޖެހިފައިވަނީ ފޯނު ނަންބަރު ބަދަކު ކުރަމުން ގެންދިއުމަށް ކަމަށްވެސް ރިޕޯޓްތައް ބުނެއެވެ.\nމަރުގެ އިންޒާރުގެ އިތުރުން ރާމޯސްއަށް އަމާޒުކޮށް އޮންލައިން ޕެޓިޝަނެއްވެސް ވަނީ ހިންގަން ފަށާފައެވެ. މި ޕެޓިޝަނަށް މިހާތަނަށް ބައި މިލިއަނަށް ވުރެ ގިނަ މީހުންގެ ތާއީދު ވަނީ ލިބިފައެވެ. ޕެޓިޝަންގައި ބުނަނީ މި ހާދިސާ އާ ގުޅިގެން ޔޫއެފާއިން ރާމޯސް "ބޭން" ކުރަން ޖެހޭނެ ކަމަށެވެ.\nއަނެއްކޮޅުން ސަލާހް އަށް ލިބުނު ގެއްލުމަށް ބަދަލު ހޯދުމަށް މިސްރުގެ ގާނޫނީ ވަކީލަކު ވަނީ ފީފާ އަށް މައްސަލަ ހުށަހަޅާފައެވެ. މިއީ ސަލާހް އަށް ލިބުނު އަނިޔާގެ ސަބަބުން ސަލާހް އަށް ލިބުނު ޖިސްމާނީ އަނިޔާ އާއި މިސްރުގެ ރައްޔިތުންނަށް ލިބުނު ނަފްސާނީ ގެއްލުމުގެ ބަދަލުގެ ގޮތުގައި 1.2 ބިލިއަން ޑޮލަރު ހޯދުމަށް ހުށަހެޅި މައްސަލައެކެވެ.\nމިސްރުގެ ޓީވީ ޗެނެލެއް ކަމަށްވާ ސާދާ އަލް ބަލާދް ގައި ވާހަކަ ދައްކަމުން ގާނޫނީ ވަކީލް ބައްސާމް ވަހްބާ ބުނީ ރާމޯސް، މުހައްމަދު ސަލާހް އަށް އަނިޔާ ދިނީ ގަސްދުގައި ކަމަށާއި އެކުށަށް އޭނާ އަށް އަދަބު ލިބެން ޖެހޭނެ ކަމަށެވެ.\nއަނިޔާ އާ ގުޅިގެން ސަލާހް އަށް ރަޝިޔާގައި އޮންނަ ވާރލްޑް ކަޕްގައި ކުޅޭވޭނެ ކަމާ މެދު ސުވާލު އުފެދިފައިވަނިކޮށް މިސްރުގެ ފުޓްބޯޅަ ފެޑެރޭޝަންގެ ފޭސްބުކް ޕޭޖްގައި ބުނެފައިވަނީ ސަލާހް ވާރލްޑް ކަޕްގައި ފެނުމުގެ އުއްމީދު އެބައޮތް ކަމަށެވެ.\nމިސްރުގެ ގައުމީ ޓީމުގެ ޑޮކްޓަރ ބުނެފައިވަނީ އިންޖަރީގެ ސަބަބުން ކުޅުމާ ދުރުގައި ސަލާހް އަށް ހުންނަން ޖެހޭ މުއްދަތު ތިން ހަފްތާ އަށް ވުރެ ދިގުވާނެ ކަމަށް ނުބެލޭ ކަމަށެވެ.\n1 ޖޫން 2018 | ހުކުރު 21:35\nއެއާއެކު މުހައްމަދު ސަލާހުގެ ސަޕޯޓަރުންނާއި ލިވަރޕޫލް އާ ދެމެދު ހަމަނުޖެހުން ފެށުނެވެ???????


Hulhuamale ge beleniverikan City Council ah nudheynvee sababeh nei: Muiz\nހުޅުމާލޭގެ ބެލެނިވެރިކަން ނުދޭންވީ ސަބަބެއް ނެތް: މުއިއްޒު\nމާލޭގެ މޭޔަރު ޑރ. މުހައްމަދު މުއިއްޒު ރައްޔިތުންނާއެކު ބޭއްވި ބައްދަލުވުމެއްގައި ވާހަކަ ދައްކަވަނީ -- ފޮޓޯ: އަވަސް\nހުޅުމާލެ މުނިސިޕަލް ހިދުމަތްތައް ސިޓީ ކައުންސިލްގެ ދަށަށް ބަދަލުކުރުމަށް ގާނޫނީ އެއްވެސް ހުރަހެއް ނެތް ކަމަށާ އެކަން ކުރުމަށް ސަރުކާރުން ފަސްޖެހުމަކީ ބަލައިގަނެވޭނެ ކަމެއް ނޫން ކަމަށް މާލެ ސިޓީގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nހުޅުމާލެ މުނިސިޕަލް ހިދުމަތްތައް ސިޓީ ކައުންސިލްގެ ދަށަސް ބަދަލުކުރުމަކީ ރައީސް ސޯލިހުގެ ވައުދުފުޅެކެވެ. ނިމިދިޔަ ކައުންސިލް އިންތިހާބުގައި އެމަނިކުފާނު ވަނީ އެ ވައުދުތަކުރާރު ކުރައްވާފައެވެ. ނަމަވެސް އިންތިހާބަށް ފަހު ސަރުކާރުން ވަނީ އެކަން ކުރުމަށް ގާނޫނީ ބައެއް ހުރަސްތައް ހުރި ކަމަށް ބުނެފައެވެ.\nއެކަމާއި ގުޅޭގޮތުން މުއިއްޒު ވިދާޅުވީ ހުޅުމާލޭގެ ބެލެނިވެރިކަން ސިޓީ ކައުންސިލުގެ ދަށަށް ބަދަލުކުރައްވާނެ ކަމަށް ރައީސް ސޯލިހު އަދި ހުޅުމާލެ ދާއިރާގެ މެންބަރު ނިޔާޒުވެސް ވިދާޅުވި ކަމަށާ އެކަން ނުކުރެވި ފަސްވުމަކީ ކަންބޮޑުވުމެއް ކަމަށެވެ. މުއިއްޒު ވިދާޅުވީ ރައްޔިތުންގެ މުނިސިޕަލް ހިދުމަތްތައް ކުންފުންޏަކަށް ނުދެވޭނެ ކަމަށެވެ. އަދި ސަރުކާރުން އަމަލު ކުރާ ގޮތުގެ ސަބަބުން ރައްޔިތުންނަށް ދޭންޖެހޭ ހިދުމަތްތައް ދިނުމަށް ސިޓީ ކައުންސިލްގެ މައްޗަށް އޮތް ގާނޫނީ ޒިންމާ އަދާކުރުމަށް ހުރަސް އެޅިފަައިވާ ކަމަށެވެ.\n"ކުންްފުންޏަކުންނެއް ރައްޔިތުންނަށް މުނިސިޕަލް ހިދުމަތެއް ނުދެެވޭނެ. އަދި ލާމަރުކަޒީ ގާނޫނުގައި ސާފުކޮށް އެކަން ބަޔާންކޮށްފައި ވަނިކޮށް. ދާއިރާއަށް އެބަހުރި ކައުންސިލެއް އިންތިހާބުކޮށްފައި. ކޮބައިތޯ އެ ކައުންސިލަރުގެ ހައްގުތައް. ކައުންސިލަރު ކޮށްދޭން ޖެހޭ ކަންކަން އެބަހުރި ގާނޫނުގައި ބަޔާންކޮށްފައި. އަޅުގަނޑު [މޭޔަރު] ކޮށްދޭން ޖެހޭ ކަންކަން އެބަހުރި ގާނޫނުގައި ކަނޑައަޅާފައި. އެހެން ނަމަވެސް އެކަންކަން ކިހިނެތްތޯ ކުރެވޭނީ. އެކަމުގެ ދޮރު އެ އޮތީ ބަންދުކޮށްފައި. ކުންފުންޏަކުން އެކަން އެކުރަނީ އެއްވެސް ގާނޫނީ ހައިސިއްޔަތެއް ނެތި،" މުއިއްޒު ވިދާޅުވިއެވެ.\nމުއިއްޒު ވިދާޅުވީ އެޗްޑީސީން މަސައްކަތް ކުރާތަން ފެންނަނީ ވިޔަފާރި އުސޫލުން ހުރިހާ ކަމެއްވެސް ކުރަމުންދާ މަންޒަރު ކަމަށެވެ. ނަމަވެސް އެއީ އެޗްޑީސީގެ މައްސަލައެއް ނޫން ކަމަށް ވިދާޅުވިއެވެ. އެޗްޑީސީއަކީ ވިޔަފާރި ކުންފުންޏަކަށްވުމުން އެ ކުންފުނީގެ ވިސްނުން ހުންނާނީ އެގޮތަށް ކަމަށެވެ.\nމުއިއްޒު ވިދާޅުވީ އެޗްޑީސީގެ ވެރިންނާ އެކު ކުރެވުނު މަޝްވަރާތަކުން ހުޅުމާލޭގެ ބެލެނިވެރިކަން ސިޓީ ކައުންްސިލާއި ހަވާލުކުރަން އެ ކުންފުނިން ދެކޮޅު ނުހަދާކަން ހާމަވި ކަމަށެވެ. ސަރުކާރުގެ ޕޮލިސީ ޑިޒިޝަނެއް އައުމުން އެކަމަށް އެ ކުންފުނި އޮތީ ތައްޔާރަށް ކަމަށް ވިދާޅުވިއެވެ.\nމިހާރު ދިމާވެފައިވާ މައްސަލަތަކުގެ އަސްލަކީ ރައީސް ކުރައްވަން ޖެހިވަޑައިގަންނަވާ ގާނޫނީ މަސައްކަތްތަކެއް ނުކޮށް ފަސް ކުރެއްވުން ކަމަށް ވިދާޅުވިއެވެ. މުއިއްޒު ވިދާޅުވީ އެފަދަ ނިންމުމަކަށް ވަގުތު ނަގަނީ ކޮން ސަބަބަކާއި ގުޅިގެންކަން އެނގިވަޑައިނުގަންނަވާ ކަމަށެވެ.\n"އަޅުގަނޑަށް ހީވޭ އިންތިހާބުގެ ނަތީޖާއާ މިކަމާއި ގުޅޭހެން. އެކަމަކު އަޅުގަނޑު ގަބޫލުކުރަނީ މިކަމުގައި އަދި ދޫދެއްވާނެ ކަމަށް،" އިންތިހާބުން ރައީސްގެ އެމްޑީޕީއަށް މާލެއިން ލިބުނު ބޮޑު ނާކާމިޔާބަށް އިޝާރާތް ކުރައްވާ މުއިއްޒު ވިދާޅުވިއެވެ.


SunOnline: Bangladesh ge 200 meehun miadhuves furuvaalaifi\nބަންގްލަދޭޝްގެ 200 މީހުން މިއަދުވެސް ފުރުވާލައިފި\n28 Aug 2020, 14:19\nމޯލްޑިވިއަންގެ ބޯޓެއްގައި އެ މީހުން މިއަދު ފުރުވާލާފައިވާއިރު މިއީ ބަންގްލަދޭޝް އަށް މޯލްޑިވިއަން އިން ބޭއްވި 33 ވަނަ ރެޕަޓްރިއޭޝަން ފްލައިޓެވެ. ރެޕަޓްރިއޭޝަން ފްލައިޓުތަކުގައި މިހާތަނަށް އެގައުމުގެ 6،332 މީހަކު މޯލްޑިވިއަން އިން ވަނީ އުފުލައިފަ އެވެ.\nއޭގެ ތެރޭގައި ގިނައި ގަވައިދާ ހިލާފަށް އުޅޭ ބިދޭސިންނެވެ.\nބިދޭސިން އަނބުރާ ފޮނުވާލާއިރު އެމީހުންގެ ޕޮލިސް ރިޕޯޓު ބަލާ ކަމަށާއި އެމީހުން ފޮނުވާލަނީ ހައިކޮމިޝަނުން ހޯދަން ޖެހޭ ލިޔުންތައް ވެސް ހޯދުމަށް ފަހު ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވަނީ ވިދާޅުވެފަ އެވެ.\nމީގެ ކުރިން މިނިސްޓަރު ވިދާޅުވީ ރާއްޖޭގައި ގަވާއިދާ ހިލާފަށް އުޅޭ ބަންގްލަދޭޝް މީހުން އަނބުރާ ގައުމަށް ފޮނުވާލަނީ ބަންގްލަދޭޝް ސަރުކާރާ ގުޅިގެން ކަމަށެވެ. އަދި ގަދަކަމުން ބިދޭސީން ފޮނުވާލެވޭނެ ހާލަތެއް މިވަގުތު ނެތް ކަމަށް ވެސް މިނިސްޓަރު ވިދާޅުވި އެވެ.


Champions League Quarter final gai Barcelona aai United badhdhalukuran jehijje – adduLIVE\nޔޫސީއެލް ކުއާޓާގައި ބާސާ އާއި ޔުނައިޓެޑުގެ ކުރިމަތިލުމެއް\n0 Mar 15, 2019, 18:33 ލިޔުނީ މުޙައްމަދު އަދުހަމް\nޔުއެފާ ޗެމްޕިއަންސް ލީގުގައި ޔުނައިޓެޑާ ދެކޮޅަށް ބާސެލޯނާ ކުޅުނު މެޗެއްގެ ތެރެއިން. --ފޮޓޯ: ގެޓީ އިމޭޖަސް\nޔުއެފާ ޗެމްޕިއަންސް ލީގުގެ ކުއާޓާ ފައިނަލްގައި ސްޕެއިންގެ އެންމެ ފަހުގެ ޗެމްޕިއަން އެފްސީ ބާސެލޯނާ އާއި އިންގްލެންޑްގެ މެންޗެސްޓާ ޔުނައިޓެޑް ބައްދަލުކުރާން ޖެހިއްޖެއެވެ.\nމިއީ 2007/08 ވަނަ އަހަރުގެ ޗެމްޕިއަންސް ލީގުގެ ސެމީ ފައިނަލްގެ ފަހުން ހޯމް އެންޑް އަވޭ ލެގުގައި މި ދެ ޓީމު ނިކުންނަ ފުރަތަމަ ފަހަރެވެ.\nމި ދެ ޓީމު މިހާތަނަށް ބައްދަލުކުރީ އެންމެ ފަހަރަކުވެސް އަވޭ ޓީމުން މޮޅުވެފައިނުވާކަން ފާހަގަކޮށްލަންޖެހެއެވެ. އެގޮތުން، ބާސެލޯނާ އަދި ޔުނައިޓެޑް ވެސް އެއް ޓީމު އަނެއް ޓީމާ ދެކޮޅަށް އަމިއްލަ ދަނޑުގައި ކުޅުނު ހަތަރު މެޗުގެ ތެރެއިން ދެ މެޗުން މޮޅުވިއިރު ދެ މެޗުން އެއްވަރުވެފައިވެއެވެ.\nޔުނައިޓެޑާ ދެކޮޅަށް 2009 އަދި 2011 ވަނަ އަހަރުގެ ޗެމްޕިއަންސް ލީގުގެ ފައިނަލްގައި ކުޅެ ބާސެލޯނާ މޮޅުވިއިރު އެ ދެ މެޗުގައިވެސް އެ ޓީމުގެ ކެޕްޓަން ލިއޮނަލް މެސީ ވަނީ ލަނޑުޖަހާފައެވެ.\nޔުއެފާ ޗެމްޕިއަންސް ލީގުގައި ޔުނައިޓެޑާ ދެކޮޅަށް ބާސެލޯނާ ކުޅުނު މެޗެއްގެ ތެރެއިން. –ފޮޓޯ: ގެޓީ އިމޭޖަސް\nކްރިސްޓިއާނޯ ރޮނާލްޑޯ ގެނެސް މި ފަހަރުގެ ޗެމްޕިއަންސް ލީގަށް އަމާޒުހިފާފައިވާ އިޓަލީގެ ޔުވެންޓަސް ނިކުންނާނީ މި މުބާރާތުގެ އެންމެ ކާމިޔާބު ޓީމު އަދި މިދިޔަ ތިން އަހަރުގެ ޗެމްޕިއަން ރެއާލް މެޑްރިޑް ކަޓުވާލި ހޮލެންޑްގެ އަޔެކްސް އެމްސްޓެޑަމްއާ ދެކޮޅަށެވެ. ޒުވާން ކުޅުންތެރިން ގިނަ އަޔެކްސް ވަނީ މި ފަހަރުގެ މުބާރާތުގައި މޮޅު ކުޅުމެއް ދައްކައިފައެވެ.\nމި ދެ ޓީމު އެންމެފަހުން ވާދަވެރި މެޗެއްގައި ކުޅުނީ 2009/10 ވަނަ ސީޒަނުގެ ޔުއެފާ ޔުރޮޕާ ލީގުގެ 32 ޓީމުގެ ބުރުގައެވެ. އެ ފަހަރު ކުޅުނު ދެ މެޗުގެ ތެރެއިން އަމިއްލަ ދަނޑުގައި ކުޅުނު މެޗު ދެ ޓީމަށް ލަނޑެއްނުޖެހި އެއްވަރުވެގެން ނިމުނުއިރު ރަށުން ބޭރުގައި ކުޅެ 2-1 އިން ޔުވެންޓަސް މޮޅުވެ ގަދަ 16 ގެ ބުރަށް ދަތުރުކުރިއެވެ.\nއަޔެކްސްއާ ދެކޮޅަށް ޔުވެންޓަސް އެންމެ ފަހުން ކުޅުނު 10 މެޗުންވެސް އެ ޓީމު ބަލިވެފައެއްނުވެއެވެ. ހަ މެޗުން މޮޅުވިއިރު ހަތަރު މެޗުން އެއްވަރުވެފައިވާއިރު މި ދެ ޓީމު އެންމެ ފަހުން ކުޅުނު ހަ މެޗުގެ ތެރެއިން ފަސް މެޗުން ޔުވެންޓަސް ވަނީ މޮޅުވެފައެވެ.\nއެހެންނަމަވެސް، އަޔެކްސް ވަނީ ޔުވެންޓަސްއާ ދެކޮޅަށް ކުޅުނު އެންމެ ފުރަތަމަ ދެ މެޗުން މޮޅުވެފައެވެ. އެގޮތުން، 1973 ވަނަ އަހަރުގެ ޔޫރަޕިއަން ކަޕް ފައިނަލްގައި ބެލްގްރޭޑްގައި ކުޅެ އަޔެކްސް މޮޅުވީ 1-0 އިންނެވެ.\nޗެމްޕިއަންސް ލީގުގައި ޔުވެންޓަސްގެ ޒައިނުއްދީން ޒިދާން (މ) އަތުން ބޯޅަ ހޯދަން އަޔެކްސްގެ ދެ ކުޅުންތެރިން މަސައްކަތްކުރަނީ.\nނިމިދިޔަ ސީޒަނުގެ ޗެމްޕިއަންސް ލީގުގެ ފައިނަލަށް ދަތުރުކުރި ލިވަޕޫލް ބައްދަލުކުރާނީ ޕޯޗުގަލްގެ ޕޯޓޯއާ އެވެ. ޕޯޗުގަލްގެ ޓީމުތަކާ ދެކޮޅަށް ލިވަޕޫލްގެ ރެކޯޑް މި މުބާރާތުގައި ރަނގަޅެވެ. އެގޮތުން، ޕޯޗުގަލްގެ ކްލަބްތަކާ ދެކޮޅަށް އަމިއްލަ ދަނޑުގައި މިހާތަނަށް ކުޅުނު 10 މެޗުގެ ތެރެއިން ލިވަޕޫލް ބަލިވެފައިވަނީ އެންމެ ފަހަރަކުއެވެ. ހަ މެޗުން މޮޅުވިއިރު ތިން މެޗުން އެއްވަރުވެފައިވެއެވެ.\nމި ދެ ޓީމު އެންމެފަހުން ބައްދަލުކުރީ ނިމިދިޔަ ސީޒަނުގެ ޗެމްޕިއަންސް ލީގުގެ ދެވަނަ ބުރުގައެވެ. އެފަހަރު ޕޯޓޯ އަތުން 5-0 ގެ އެގްރިގޭޓުން ލިވަޕޫލް ކުރިހޯދިއިރު އެ ފަހަރު ފެނިގެންދިޔަ ހުރިހާ ގޯލެއްވެސް ކާމިޔާބުކޮށްފައިވަނީ ޕޯޗުގަލްގައި ކުޅުނު މެޗުގައެވެ. އެގޮތުން، އެ މެޗުގައި ލިވަޕޫލްގެ ސަޑިއޯ މާނޭ ވަނީ ހެޓްރިކް ހަދާފައެވެ.\nއިނގިރޭސި ކްލަބްތަކާއި ދެކޮޅަށް ޕޯޓޯ އެންމެ ފަހުން ކުޅުނު ފަސް ފަހަރުވެސް އެ ޓީމު މޮޅުވެފައެއްނުވެއެވެ. އެ ޓީމަށް އެންމެފަހުން އިނގިރޭސި ކްލަބެއް އަތުން މޮޅެއް ހޯދިފައިވަނީ ހޯސޭ މޮރީނިއޯގެ އިރުޝާދުގެ ދަށުން 2003/04 ވަނަ އަހަރުގެ ޗެމްޕިއަންސް ލީގުގެ ދެވަނަ ބުރުގައި 3-2 ގެ އެގްރިގޭޓުން ޔުނައިޓެޑް އަތުންނެވެ. އެ މުބާރާތުގެ ޗެމްޕިއަންކަން ހޯދީވެސް ޕޯޓޯ އެވެ.\nމި މުބާރާތުގެ ކުއާޓާ ފައިނަލްގައި ދެން އޮތީ އިނގިރޭސިވިލާތަށް ނިސްބަތްވާ ދެ ޓީމުގެ ކުރިމަތިލުމެކެވެ. އެގޮތުން، އެ މެޗުގައި މެންޗެސްޓާ ސިޓީ ނިކުންނާނީ ޓޮޓެންހަމް ހޮޓްސްޕާއާ ދެކޮޅަށެވެ. މި ދެ ޓީމު މިހާތަނަށް ޔޫރަޕްގެ މުބާރާތެއްގައި އެންމެ ފަހަރަކުވެސް ބައްދަލުކޮށްފައެއްނުވެއެވެ.\nނިމިދިޔަ ސީޒަނުގެ ޗެމްޕިއަންސް ލީގުގައި ޕޯޓޯއާ ދެކޮޅަށް ލިވަޕޫލް ކުޅުނު މެޗުގެ ތެރެއިން. –ފޮޓޯ: ގެޓީ އިމޭޖަސް\nމިއީ 1972/73 ވަނަ އަހަރުގެ ސީޒަނުގެ ފަހުން އިނގިރޭސިވިލާތަށް ނިސްބަތްވާ ކްލަބަކާއި ދެކޮޅަށް ޓޮޓެންހަމް އިން ޔޫރަޕްގެ މުބާރާތެއްގައި ނިކުންނަ ފުރަތަމަ ފަހަރެވެ. އެ ފަހަރު ޔުއެފާ ކަޕްގެ ސެމީ ފައިނަލްގައި ލިވަޕޫލްއާ ދެކޮޅަށް ކުޅެ އެ ޓީމު ކެޓީ އަވޭ ގޯލުންނެވެ. އެ ޓީމަށް އެގްރިގޭޓުން ކުރިހޯދިފައިވަނީ 1971/72 ވަނަ އަހަރުގެ ޔުއެފާ ކަޕް ފައިނަލްގައި ވުލްވްސް އަތުން 3-2 އިންނެވެ.\nސިޓީން ޔޫރަޕްގައި މިހާތަނަށް އިނގިރޭސި ކްލަބްތަކާ ދެކޮޅަށް ކުޅުނު ދެ ފަހަރުވެސް ވަނީ ބަލިވެފައެވެ. އެގޮތުން، 1970/71 ވަނަ އަހަރުގެ ޔޫރަޕިއަން ކަޕް ވިނާސް ކަޕްގެ ސެމީގައި ޗެލްސީއާ ދެކޮޅަށް ކުޅުނު ދެ މެޗުގައި 2-0 ގެ އެގްރިގޭޓުން ބަލިވިއިރު އެންމެފަހުން މިދިޔަ ސީޒަނުގެ ކުއާޓާގައި ލިވަޕޫލްއާ ދެކޮޅަށް ކުޅެ އެ ޓީމު ކެޓީ 5-1 ގެ އެގްރިގޭޓުންނެވެ.\nސެމީ ފައިނަލުގެ ގުރުއަތުލުން ނެގިއިރު ކުޅެން ޖެހެނީ ޔުވެންޓަސް އާއި އަޔެކްސް ތެެރެއިން މޮޅުވާ ޓީމަކާއި ސިޓީ އާއި ޓޮޓެންހަމް ބައްދަލުކުރާ މެޗުން މޮޅުވާ ޓީމެކެވެ. އަދި އަނެއް ސެމީގައި ބައްދަލުކުރާނީ ޕޯޓޯ އާއި ލިވަޕޫލް ބައްދަލުކޮށްގެން މޮޅުވާ ޓީމަކާއި ބާސެލޯނާ އާއި ޔުނައިޓެޑް ކުޅެގެން މޮޅުވާ ޓީމެކެވެ.\nޗެމްޕިއަންސް ލީގުގެ ކުއާޓާ ފައިނަލްގެ މެޗުތައް އޮންނާނީ އަންނަ އޭޕްރީލް މަހުގެ 9-10 އަދި 16-17 ގައެވެ. ސެމީ ފައިނަލްގެ މެޗުތައް ކުޅެވޭނީ އޭޕްރީލް މަހުގެ 30 އަދި މެއި މަހުގެ 1 ވަނަ ދުވަހާއި މެއި މަހުގެ 7-8 ގައެވެ. މި މުބާރާތުގެ ފައިނަލް މެޗު ކުޅެވޭނީ އެތުލެޓިކޯ މެޑްރިޑްގެ ވަންޑާ މެޓްރޯޕޮލިޓާނޯ ސްޓޭޑިއަމްގައި މި އަހަރުގެ ޖޫން މަހުގެ 1 ވަނަ ދުވަހުގައެވެ.


Male' Anhenaku, Innaane Male' Gedhoruveri, Kakkan Engey Firihenaku Hoadhanee - Vaguthu\nމާލެއަށް ނިސްބަތްވާ އަންހެނަކު އިންނާނެ މާލޭގައި ގެދޮރުހުރި ރަނގަޅު އާމްދަނީ ލިބޭ ފިރިހެނަކު ހޯދަން އިއުލާނު ކޮށްފިއެވެ.\nކައިވެނި ކުރުމަށް މީހުން ހޯދުމަށް އެހީތެރިކަން ފޯރުކޮށްދޭ ދިވެހި ފޭސްބުކު ޕޭޖެއް ކަމަށްވާ "ކައިވެނި" ޕޭޖުން އިއްޔެ ކޮށްފައިވާ ޕޯސްޓެއްގައި ބުނެފައި ވަނީ އުމުރުން 23 އަހަރުގެ ދިވެހި އަންހެނަކު އިންނާނެ ދިވެހި ފިރިހެނަކު ހޯދާ ކަމަށެވެ.\nއެޕޯސްޓުގައި ބުނެފައިވާ ގޮތުން އެ އަންހެން މީހާ އާމްދަނީ ހޯދުމުގެ ގޮތުން ކުރަމުން އަންނަނީ މޮޑެލްއެއް ކަމަށެވެ. އެހެން ނަމަވެސް ލިބޭ އާމްދަނީ ވަނީ ސިއްރުކޮށްފައެވެ. އަދި އޭލެވެލްގެ ފެންވަރު ހުރި ކަމަށާއި މީގެ ކުރިން ކައިވެންޏެއްކޮށްފައި ނުވާ ކަމަށް ބުނެފައި ވެއެވެ.\nއޭނާ އަކީ ކެރިއަރެއްް ނޫން ކަމަށްވެސް ޕޯސްޓުގައި ވަނީ ބުނެފައެވެ.\nޕޯސްޓުގައި ބުނާ ގޮތުން އޭނާ ބޭނުން ވަނީ އުމުރުން 30 އަހަރާއި 45 އަހަރާ ދެމެދުގެ، މާލޭގައި ގެދޮރު ހުރި ފިރިހެނެކެވެ. އެފިރިހެން މީހާ ވާން ވަނީ ރަނގަޅު އާމްދަނީއެއް ލިބޭ މީހަކަށެވެ. އަދި ކެއްކުމާއި ގޭތެރޭގެ ކަންކަން ކުރަން އޭނާއާއި ނުޖައްސާ އޭނާ ގެންގުޅެވޭނެ މީހަކަށް ކަމަށް ވެސް ޝަރުތުތަކުގައި ބުނެފައި ވެއެވެ.\nމެއި 25, 2021 20:09\nމާލޭ އަންހެން މީހާ އަށް ރާއްޖެ ތެރޭ މީހުން ހަޑީ ދޯ؟\nމެއި 26, 2021 09:16\nލާރީގެ ދަހިވެތި ކަމުގައި އުޅޭ އަންހެނުން ތިއީ\nމެއި 25, 2021 20:11\nގެދޮރު ހުރި މާލޭ މުސް ކުޅި މީހާ މިވަގުތުވީ ރިސޯރޓުގައި؟\nމެއި 25, 2021 20:39\nތީނަޔާ ވައިއެޅެންވެސްނުވާނެ މާއްދީއުފަލާ އަދި މުދަލުގެ ދަހިވެތި ކަމުގައި\nމެއި 25, 2021 20:56\nމެއި 25, 2021 21:18\nސޮރީ ތިޔަކަމެއްނެތް ކުރެވޭކައް\nމެއި 25, 2021 21:23\nއަހަންނަކީ ރާއްޖެތެރޭ މީހެއް. މާލެއިން ބޭނުން މުއްދަތަކަށް އެޕާޓްމަންޓް ނުވަތަ ގެއެއް ވިޔަސް ކުއްޔަށް ހިފައިގެން ނުވަތަ ގަނެގެންވެސް ތިޔަ މާލޭ ކުއްޖާ ގެންގުޅެވޭ ވަރުގެ ތަނަވަސްކަންހުރި، ކައްކަން އެނގޭ، ގޭތެރޭގެ މަސައްކަތް ތިޔަ މާލޭ ކުއްޖާއާ ނުޖައްސާ ބޭނުންވަރަކަށް ނޯކަރުން ލައިގެންވެސް ކުރެވޭހައި ތަނަވަސްކަން ލިބިފައިވާ މީހެއް. އެކަމަކު ހިތާމައަކީ ތިޔަ މާލޭ ކުއްޖާގެ އެންމެ މުހިންމު އެއް ޝަރުތު ކަމުގައިވާ މާލޭ މީހަކަށް ވުމުގެ ޝަރުތު ފުރިހަމަ ނުވުން. މާލޭ ކުއްޖާއަށް ވަރަށް ސަލާމް. އަހަރެން ދެން މާލޭ ކުއްޖަކާ ނުއިންނާނަން. އިންނާނީ ހަމަ ރާއްޖެތެރޭ ކުއްޖަކާ.\nމެއި 25, 2021 21:47\nލޮލް..އަނބި މޮޑެލް ކުރަން ފޮނުވާފަ، ފިރި މީހާ ގޭތެރޭ މަސަތްކަތުގަ... ތިޔަ ކަހަލަ ފިރިހެނުން އުޅޭނީ އެމްޑީޕީގަ\nމެއި 25, 2021 23:12\nއިނުމުގެ ބޭނުމެއް ނުފެނުން. އޯކޭވާނެ ރިތިކަން ދިޔައީމަ ވަރިކޮއްލާނީ\nމެއި 25, 2021 23:17\nމިނާއާއި އިދެފިނަމަ ދެފައިވެސް ދޮއްވަން ބުނާނެ ނިދާގަޑީގައި! ދެން އޮންނަން ޖެހޭނީ ސޯފާގައި. މީނާގެ ވާހަކަ ތަކުން އެކަން ޔަޤީންވޭ!\nމެއި 26, 2021 00:11\nމީހަކާ އިންނަ ފެންވަރެއް އަދިނެތް.. އަތުންފައިން މަސައްކަތް ކުރަން ނުކެރެންޏާ ރަށުތެރެއިން އެހެން ކަމަކާ އުޅެބަލަ...\nމާލޭ އަންހެން މީ ހ\nމެއި 26, 2021 00:53\nފިރިހެން މީހާ ގެދޮރު ހުރުމާއި އެ ކު ކައް ކަން ވެސް އެނގެން ޖެހޭ@ އެޕާރޓުމެންޓު ހުރެއްޖެ ނަމަ ވަގުތުން ވަރިވާނަން\nމެއި 26, 2021 04:58\nމިހާތަނައް މީހަކާއިންނަން އުލޭ އެންމެ މުޑުދާރު އަންހެނާ.\nމެއި 26, 2021 07:02\nތިކަހަލަ ގޮތެއް ފޮތެއް ނެތް މީހަކާއި އިނުމަށްވުރެ މާރަނގަޅުވާނެ ގެވެހި ރީތި އަންހެނަކު ބެންކޮކުން ގެނަޔަސް.\nމާލެގެ އެޑްރެހެއް އޮތުމަކީ ފިރިޔަކު އަޅުވެތި ކުރަން ލިބޭ ލައިސެނސެއްނޫން\nމެއި 26, 2021 08:17\nއަލީ ތިބުނުއްވީ ހަމަ ތެދުފުޅެއް އެކަހަލަ މީހުންނާއި އިނދެގެން ކޮންދިރިއުޅުމެއް ފެންނާނީ ތިބުނީވިއްޔާ މޮޑެލެކޭ ޗީޗީ ( އަންހެނުންނަށް ކުރާމަލާމާތެއް އެއީ )\nދައްޔޫސަކު ނޫނީ ނީއްނާނެ މިކަހަލަ ކަންނެތް ނިކަމެތި އަންހެނަކާ ނޫނީ. މިކަހަލަ އަންހެނުން ބޭނުމެއް ނުވޭ މުޖުތަމައަކައް.\nނޯކަރެއްގެ ވާހަކަ ވެސްއޮތްނަމަ ތަންކޮޅެއް ސަޅިވާނެ. އަހަރެންރާއްޖެތެރެ. އަހަރެން އިންނަން3އަންހެނުންބޭނުން.ބޭނުމީ ފަލަސްޠީނުގަ ހުވަފަތްވެފަތިބި3އަންހެނުން. ކޮންޝަރުޠެއް. އެއްވެސް ޝަރުޠެއްނެތް.\nމެއި 26, 2021 19:24\n👏👏👏👏👏 ސާބަހޭ ބަޑި އެދުރާ..!!ތީ ވ.ރަނގަޅު ނިންމުމެއް..\nމެއި 26, 2021 16:49\nހާދަ ސައިޒު އޮޅިގެން އުޅޭ އަންހެނެކޭ ދޯ. އިންޑިއާ ނުވަތަ ބަނގާޅު ފަގީރު އަވަށް ގަނޑަކުން މީހަކު ހޯދައިގެން އިންނަންވީނު.\nމެއި 26, 2021 16:52\nސުބްހ'ާނަﷲ! ވަކި ރަށެއްގެ މީހަކަށްވެގެން ނުވަތަ މުއްސަންޖަކަށްވެގެން ﷲ އާ އެކަލާންގެ ރަސޫލާގެ އަމުރުފުޅުތައް ފަހަނައަޅައި ދެވިގެން ނުވާނެ! އެއީ ﷲ ގެ މައްޗަށް ބޮޑާވެ ކިބުރުވެރިވެގަތުން.! އެކަހަލަ މީހުންގެ ކަންތައް ނިމޭނީ ވ. ނިކަމެތިގޮތަކަށް!؟\nމެއި 27, 2021 09:06\nމެއި 26, 2021 19:20\nތިޔަ އަންހެނާ ތިއީ މާލޭ ބިކާރީއެއްތާ ދޯ؟\nޙުސް ޢާރުޓީ ނާތަހުޒީބީން ކުރާ ކޮ މެންޓް އެއްޗަކަށް މިއޮތީ ދޯ\nމެއި 27, 2021 11:40\nމާލެ މީހާ ގެ ހެންޑެލި ރަނުގެ ހެންޑެލިތަ؟ އެންމެން މާލެ މީހާ ހޯދަނީ\nމެއި 28, 2021 00:37\nގާސިމްބެ ކައިރީ އަހާލާނަން ގޮތެއް ވޭތޯ.


Mi vaguthah enme muhimmee Wang Yi\nމިވަގުތަށް އެންމެ މުހިއްމީ ޗައިނާ!\nޗައިނާގެ ފޮރިން މިނިސްޓަރު ވާންގް ޔީ، އަންނަ ހުކުރު ދުވަހު ރަސްމީ ދަތުރުފުޅެއްގައި އޭނާ ރާއްޖެ ވަޑައިގަންނަވާނެ\nދިވެހި ސަރުކާރުން އިއުލާން ކޮށްފައިވާ ގޮތަށް ކަންކަން ކުރިއަށްދާނަމަ ޗައިނާގެ ފޮރިން މިނިސްޓަރު ވާންގް ޔީ އަންނަ ހުކުރު ދުވަހު ރަސްމީ ދަތުރުފުޅެއްގައި ރާއްޖެ ވަޑައިގަންނަވާނެ އެވެ. މިދަތުރުފުޅާ ގުޅޭ ތަފްސީލް މައުލޫމާތުތަކެއް އަދި މިހާތަނަށް ދެ ސަރުކާރުން ވެސް ހާމައެއް ނުކުރެ އެވެ. އެކަމަކު ވާންގް ޔީގެ މިދަތުރުފުޅަކީ ދެ ގައުމަށް ވެސް ވަކިން ހާއްސަކޮށް ރާއްޖެ އަށް ވަރަށް މުހިއްމު ދަތުރުފުޅަކަށް ވެގެންދާނެ އެވެ. ޗައިނާގެ ފޮރިން މިނިސްޓަރު ރާއްޖެ ވަޑައިގަންނަވަނީ ދިވެހި ސަރުކާރުގެ ދައުވަތަކަށެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ޗައިނާ އަކީ ދިވެހި ސަރުކާރުގެ އެންމެ ގާތް ރަހްމަތްތެރިޔާ އެވެ. ތަރައްގީގެ އެންމެ ބޮޑު ބައިވެރިޔާ އެވެ. ރައީސް ޔާމީން ހިންގެވި ބިޔަ ބޮޑެތި މަޝްރޫއުތަކަށް ޗައިނާ ސަރުކާރުން ވަނީ ބޭރުގެ އެއްވެސް ސަރުކާރަކުން ރާއްޖެ އަށް މީގެކުރިން ނުވާ ވަރުގެ ބޮޑެތި އެހީތައް ފޯރުކޮށްދީފަ އެވެ. ސިނަމާލެ ބްރިޖާއި، ހުޅުމާލޭގެ ދެވަނަ ފިޔަވަހީގައި ނިންމާފައިވާ 7،000 ފްލެޓާއި، ވެލާނާ އިންޓަނޭޝަނަލް އެއާޕޯޓްގެ ތަރައްގީކުރުމުގެ ބިޔަ މަޝްރޫއަކީ އެކަމުގެ ހެކި ތަކެވެ. ޗައިނާ އިން ވަނީ އެ މަޝްރޫއުތައް ކުރިއަށް ގެންދިއުމަށް ބޮޑެތި އަދަދުތަކުން ލޯނާއި، ހިލޭ އެހީއާއި އަދި ޗައިނާގެ ކުންފުނިތައް ރާއްޖެ އަށް ފޮނުވައިގެން ވެސް އެހީތެރިކަން ފޯރުކޮށްދީފަ އެވެ.\nރައީސް ޔާމީންގެ ވެރިކަމުގައި ޗައިނާއާއި އެކު ވަރުގަދަ ގުޅުމެއް އޮތް ކަމަށް ރަމްޒުކޮށްދޭ ދެވަނަ ކަމަކީ ރައީސް ޔާމީން ޗައިނާ އަށް ވަޑައިގެން އެ ގައުމުގެ ރައީސް ޝީ ޖީން ޕިންއާ ބައްދަލުކުރެއްވުމުގެ ފުރުސަތު ލިބިވަޑައިގަތުމެވެ. އަދި އޭގެފަހުން ސީދާ ރައީސް ޝީ ރާއްޖެ އަށް ރަސްމީ ދަތުރުފުޅެއް ކުރައްވާ ދެ ގައުމުން މުހިއްމު އެއްބަސްވުންތަކެއްގައި ސޮއި ވެސް ކުރެއްވި އެވެ. ރައީސް ޔާމީންގެ ވެރިކަމުގައި އޭރުގެ ވަޒީރަކު ނުވަތަ އިސްވެރިޔަކު ޗައިނާގައި މުހިއްމު މަޝްވަރާ އަކު ނެތް ވަގުތެއް ނުދެ އެވެ. އެކަމަކު މިއަދު މުޅި މަންޒަރު ބަދަލުވެއްޖެ އެވެ. ނަމަވެސް ރައީސް ޔާމީންގެ ވެރިކަން ނިމި ރައީސް އިބްރާހީމް މުހައްމަދު ސޯލިހް ވެރިކަމާ ހަވާލުވެވަޑައިގަތުމާ އެކު ރާއްޖެއާއި ޗައިނާގެ ދެމެދުގައި ހަރުދަނާ ގުޅުމެއް އޮތް ކަމަކަށް ނުފެނެ އެވެ. ރާއްޖޭގެ ފޮރިން މިނިސްޓަރު އަބްދުﷲ ޝާހިދު އެ ހައިސިއްޔަތުންނާއި އދ.ގެ އާންމު މަޖިލީހުގެ ރައީސްގެ ހައިސިއްޔަތުން ވެސް ޗައިނާ އަށް ވަޑައިގަތުމުން ޗައިނާގެ ރައީސްއާ ބައްދަލުވުމުގެ ފުރުސަތެއް ވެސް ލިބިވަޑައެއް ނުގެންނެވި އެެވެ. ރައީސް ސޯލިހަށް ޗައިނާގެ ރައީސްއާ ފޯނުން މަޝްވަރާކޮށްލުމަށް ވެސް މިހާތަނަށް ލިބިވަޑައިގަތީ ވަރަށް ހަނި އެއް ފުރުސަތެވެ.\nއެންމެ ބޮޑު ސަބަބަކީ ރައީސް ސޯލިހުގެ ސަރުކާރުން ޗައިނާ އަށް ވުރެ މާބޮޑަށް ވެސް އަވަށްޓެރި އިންޑިއާ އަށް ބަރޯސާވުމެވެ. ކޮންމެ ކަމެއްގައިހެން އިންޑިއާގެ ވިސްނުމާއި ސިޔާސަަތަށް އިސްކަން ދީގެން ކަންކަން ތަންފީޒުކުރުމެވެ. މީގެއިތުރުން ވެރިިކަން ކުރާ ކޯލިޝަންގެ އެންމެ ބޮޑު ބައިވެރިޔާ އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވެގެން ގޮސްފައިވަނީ ދެ ގައުމުގެ ގުޅުމަށް އޮތް ވަރަށް ބޮޑު ގޮންޖެހުމަކަށެވެ.\nޗައިނާގެ ރައީސް ޝީ ޖިން ޕިން ރައީސް އަބްދުﷲ ޔާމީނާ ސަލާމް ކުރައްވާ ދެ ގައުމުގެ ދެމެދުގައި ވަރުގަދަ ގުޅުމެއް އޮތް ކަމަށް ޔަގީންކޮށްދެއްވަނީ\nވަންގް ޔީގެ ދަތުރުފުޅު ދިވެހި ސަރުކާރަށް މުހިއްމު\nޗައިނާގެ ފޮރިން މިނިސްޓަރު ވާންގް ޔީގެ ދަތުރުފުޅުގައި ދިވެހި ސަރުކާރުން ޗައިނާގެ މާލީ އެހީތެރިކަމަކަށް ދެ ގޮތަކަށް އެދޭނެ ކަމަށް ބެލެވެ އެވެ. އެއްގޮތަކީ ރައީސް ޔާމީންގެ ސަރުކާރުން ޗައިނާ އިން ނަގާފައިވާ ބޮޑެތި ލޯންތައް ދެއްކުމަށް ދިވެހި ދައުލަތަށް ބުރަ ބޮޑުވެފައި އޮތް އޮތުމަށް އިތުރު ލުއިތަކެއް ހޯދުމާއި ލޯންތަކުގެ ބައެއް ނަމަވެސް ހިލޭ އެހީއަށް ބަދަލުކުރެވޭތޯ ބެލުމެވެ. އެކަމުގައި ކޮންމެވެސް ވަރެއްގެ ކާމިޔާބެއް ފަހަރުގައި ސަރުކާރަށް ލިބުނު ނަމަވެސް މާބޮޑު ލުއިތަކެއް ލިބޭނެ ކަމަކަށް ނުފެނެ އެވެ. ދެވަނަ ގޮތަކީ ބިޔަ މަޝްހޫރުތައް ހިމެނޭ ގޮތަށް ސަރުކާރުން ކުރިއަށް ގެންދަން ނިންމާފައި ހުރި މަޝްރޫއުތައް ހަލުވިކުރުމަށް އަދިވެސް އިތުރު ފައިސާ އާއި ވަސީލަތްތައް ހޯދުމަށް ހުށަހެޅުމެވެ.\nރައީސް ޔާމީންގެ ވެރިކަމުގައި ޗައިނާ އިން ނަގާފައިވާ ލޯންތަކުގެ ސާފު އަދަދެއް އަދިވެސް މުޅިން ސާފެއް ނޫނެވެ. އެކަމަކު މިހާ ހިސާބަށް ފެންނަ ހުރި ލިޔުންތަކަށް ބަލާއިރު ޗައިނާ އިން ނަގާފައިވާ ލޯންތަކުގެ ޖުމްލަ އަދަދު 1.6 ބިލިއަން ޑޮލަރަށް އަރަ އެވެ. އެއީ ސަރުކާރުގެ ބޭނުމަށް ނަގާފައިވާ ހުރި ލޯނާއި ސަރުކާރުން އެކި ފަރާތްތަކަށް ދީފައިވާ ގެރެންޓީ ހިމަނައިގެން ފެންނަން އޮތް އަދަދެވެ. ލޯން ދެއްކުމަށް ޗައިނާ އިން އިތުރަށް ކުޑަ ލުޔެއް ދިނުމަށް އެއްބަސްވުމަކީ މިހާރު ކުރިމަތިވެފައި މިއޮތް އިގްތިސާދީ ތަދުގެ ތެރޭގައި ބަޖެޓް ޑެފިސިޓް ހަމަޖެއްސުމާއި ބަޖެޓް ބެލެންސް ކުރުމުގައި ސަރުކާރަށް ކޮންމެވެސް ވަރެއްގެ އެހީތެރިކަމަކަށް ވާނެ އެވެ.\nކޮވިޑް 19 އާއި ގުޅިގެން ވަރަށް ގިނަ ގައުމުތަކަކަށް އިގްތިސޯދީ ބޮޑެތި ގެއްލުންތަކެއް ލިބުމާ ގުޅިގެން ޗައިނާ ސަރުކާރުން ވަނީ އެ ގައުމުން ކުރިން ދޫކޮށްފައިވާ ލޯންތައް ދެއްކުމަށް 77 ގައުމަކަށް މިހާރު ވެސް ލުއި ދީފަ އެވެ. އޭގެތެރޭގައި ރާއްޖެ ވެސް ހިމެނެ އެވެ. ކޮވިޑްގެ އުދަގޫ ހާލަތުގައި ރާއްޖެ އަށް ހަމަޖެހުމެއް ލިބުނު އެއް ސަބަބަކީ ވެސް ޗައިނާ އިން ދިން ލުޔެވެ.\nޗައިނާގެ ފޮރިން މިނިސްޓަރު ވާންގް ޔީ އަކީ ވަޒީރެއްގެ އިތުރުން އެގައުމުގެ އެންމެ ބާރުގަދަ އެއް ގުނަން ކަމަށްވާ ސްޓޭޓް ކައުންސިލްގައި ވެސް ހިމެނޭ ބާރުގަދަ ބޭފުޅެކެވެ. ޗައިނާގެ ރައީސްއާ ފަސޭހައިން ބައްދަލުވާ ފަސޭހައިން މުއާމަލާތު ކުރެއްވޭ ބޭފުޅަކަށް ވާތީވެ ވަންގް ޔީގެ ދަތުރުފުޅުގެ ތެރެއިން އެހީތެރިކަން ހޯދޭނެ ހުރިހާ ގޮތަކަށް ސަރުކާރުން މަސައްކަތް ކުރާނެ ކަމަށް ޔަގީންކުރެވެ އެެވެ.\nމަޝްރޫއުތައް އަވަސްކުރުމުގައި އެހީތެރިކަމަށް އެދޭނެ\nކުރިއަށް އޮތް 10 ވަރަކަށް އަހަރުގެ ތެރޭގައި ދުނިޔޭގެ ސުޕަ ޕަވަރަށް ޗައިނާ ވެގެންދާނެ ކަމަށް ދުނިޔޭގެ ވަރަށް ގިނަ ހޯދުންތަކުން ދައްކަ އެވެ. ފައިސާގެ ގޮތުން ބަލާނަމަ ޗައިނާ އަކީ މިއަދުވެސް އެންމެ ބާރުގަދަ އެއް ގައުމެވެ. އެ ސަބަބުތަކާ ގުޅިގެން ޗައިނާއާ ގުޅުން އުފައްދާ އެ ގައުމުން ބޮޑެތި އިންވެސްޓްމަންޓްތައް ހޯދަން އޭޝިއާ އަދި އެފްރިކާގެ ގިނަ ގައުމުތަކަކުން މަސައްކަތް ކުރެ އެވެ. ރައީސް ސޯލިހުގެ ސަރުކާރުގެ ބޮޑެތި ޕްރޮޖެކްޓްތަކުގެ ތެރޭގައި ހިމެނޭ ތިލަމާލެ ބްރިޖާއި، ހައުސިންގެ ބިޔަ މަޝްރޫއުތަކާއި، ހަނިމަދޫ އިންޓަނޭޝަނަލް އެއާޕޯޓް ތަރައްގީކުރުމާއި، މާލޭގެ ވިޔަފާރި ބަނދަރު ގުޅިފަޅަށް ބަދަލުކުރުމަކީ މުޅިން ވެސް އިންޑިއާގެ ބޮޑު އެހީތެރިކަމަކާ އެކު ކުރިއަށް ގެންދަން ނިންމާފައި ހުރި މަޝްރޫއުތަކެވެ.\nރައީސް ސޯލިހުގެ ވެރިކަމުގެ ފަސް އަހަރުގެ ތެރެއިން ތިން އަހަރު ނިމިގެން ދިޔައިރު އެ މަޝްރޫއުތަކުގެ އަމަލީ މަސައްކަތްތަކެއް ނުފެށެ އެވެ. ރިޔާސީ ދެވަނަ ދައުރަކަށް ރައީސް ސޯލިހު ވިސްނަވަމުން ގެންދަވާ ކަމުގެ އެތައް ހެކިތަކެއް ފެންނަން ހުރިއިރު ބިޔަ މަޝްރޫއުތައް ކުރިއަށް ނުދިޔުމަކީ އެމަނިކުފާނުގެ ސިޔާސީ ކުރިމަގަށް އޮތް ވަރަށް ބޮޑު ގޮންޖެހުމަކަށް ވާނެ އެވެ. ރައީސް ސޯލިހަށް ނަތީޖާ ދެއްކެވުމަށް ބާކީ އޮތީ ދެ އަހަރަށް ވުރެ ވެސް މަދު ދުވަސްކޮޅެއް ކަމަށްވާތީ ބިޔަ މަޝްރޫއުތައް އަވަސް ކުރުމަށް އެކި ގޮތްގޮތުން ސަރުކާރުން މަސައްކަތް ކުރާނެ އެވެ. އެކަމަށް އެންމެ ބޮޑު އެހީތެރިކަމެއް ފޯރުކޮށްދެވޭނެ އެއް ގައުމަކީ ޗައިނާ އެވެ. ސަބަބަކީ ކުރިން ވެސް ފާހަގަކުރި ގޮތަށް އިންޑިއާގައި ވެސް އަދި ދުނިޔޭގެ އެހެން ގައުމެއްގައި ވެސް ނެތް ވަރަށް ފައިސާއާއި ވަސީލަތާއި ޓެކްނޮލޮޖީ އާއި އަދި ފަންނީ މީހުން ޗައިނާގައި ތިބުމެވެ. ބިޔަ މަޝްރޫއުތައް އިތުބާރާއި ހަލުވި ދުވެލީގައި ކޮށް ނިންމާލުމަކީ ދުނިޔޭގެ ގިނަ ގައުމުތަކުން ޗައިނާގެ އެހީތެރިކަމަށް އެދޭ އެންމެ މުހިއްމު ސަބަބެވެ. ޗައިނާ އިން ވަނީ ރާއްޖޭގައި ވެސް އެކަން ޔަގީންކޮށްދީފަ އެވެ.\nދިވެހި ސަރުކާރުގެ މަޝްރޫއުތައް އަވަސްކުރުމަށް ޗައިނާ އިން އެހީވާނަމަ އެކަން ކުރާނީ ރާއްޖޭގައި އޮތް އިންޑިއާގެ ނުފޫޒު ކުޑަވާނެ ގޮތަށް ކަންތައްތަކެއް ކުރުމަށް ސަރުކާރު އެއްބަސްވުމުން ކަމަށް ވަރަށް ބޮޑަށް ޔަގީންކުރެވެ އެވެ. ޗައިނާގެ ސަރުކާރަކީ ރާއްޖޭގެ އިދިކޮޅު ލީޑަރު ރައީސް ޔާމީނާ އެކު ހަރުދަނާ ގުޅުމެއް އޮތް ބަޔަކަށް ވާތީ އިންޑިއާގެ ނުފޫޒު ކުޑަކުރަން އެމަނިކުފާނު ޗައިނާގެ އެހީތެރިކަމަށް ސިޔާސީ ގޮތުން އެދޭނެ އެވެ. އަދި ޗައިނާ، ސުޕަ ޕަވަރަކަށް ވުމަށް ކުރާ މަސައްކަތުގައި ރާއްޖެ އަކީ އިންޑިއާ ކަނޑުގައި މުހިއްމު ސަރަހައްދެއްގައި އޮތް ގައުމަކަށްވާތީ ރާއްޖެ ބޭނުންކޮށްގެން ޗައިނާ އިން އިންޑިއާ ކަނޑުގެ ސަރަހައްދަށް ނުފޫޒު ހިންގުމަށް ބޭނުންވާނެ އެވެ. އެހެންކަމުން މިސަރަހައްދުގައި އޮތް އިންޑިއާގެ ނުފޫޒު ކުޑަކުރަން ސަރަހައްދުގެ ގައުމުގެއްގެ ގޮތުގައި އޮތް ރާއްޖޭގައި ޗައިނާ އިން އެދޭނެ އެވެ.\nރައީސް ނަޝީދު: ޗައިނާ-ރާއްޖެ ގުޅުމަށް އޮތް ގޮންޖެހުމެއް\nރާއްޖެއާއި ޗައިނާއާ ދެމެދު ސިޔާސީ ގުޅުން ގާއިމުކުރިތާ 50 އަހަރު ފުރުމުގެ މުނާސަބަތުގައި މިއަހަރު ހަރަކާތްތަކެއް ހިންގުމަށް ދިވެހި ސަރުކާރުން މަސައްކަތް ކުރެ އެވެ. ޗައިނާގެ ފޮރިން މިނިސްޓަރު ވާންގް ޔީ ރާއްޖެ އަށް ކުރައްވާ ދަތުރުފުޅުގައި އެކަމާ ގުޅޭ ހަރަކާތެއްގައި ބައިވެރިވެވަޑައިގަންނަވާނެ އެވެ. ދެ ގައުމުގެ ގުޅުމަށް ބައި ގަރުނުވީއިރު ދެ ގައުމުގެ ގުޅުން މިހާރު ހީނަރުވެފައި އޮތް މިންވަރަށް ދުވަހަކު ވެސް އެ ގުޅުން ހީނަރުވެފައެއް ނުވެ އެވެ.\nދެ ގައުމުގެ ގުޅުން ހީނަރުވުމުގެ އެއް ސަބަބަކީ ރައީސް ސޯލިހުގެ ވެރިކަމުގައި ރާއްޖެއިން އިންޑިއާ އާއި އެކު ބާއްވާ ގާތްގުޅުންތަކެވެ. ދެވަނަ ކަމަކީ ވެރިކަން ކުރާ ކޯލިޝަންގައި ހިމެނޭ އެންމެ އިސް ބޭފުޅެއްގެ ހައިސިއްޔަތުން އަދި ރައްޔިތުންގެ މަޖިލީހުގެ ރައީސްގެ ގޮތުގައި ހުންނަވައިގެން ޗައިނާއާ ގުޅޭގޮތުން ރައީސް ނަޝީދު ތަކުރާރުކޮށް ދައްކަވަމުން ގެންދަވާ ވާހަކަފުުޅުތަކެވެ.\nނަޝީދު ދައްކަވަމުން ގެންދަވާ ވާހަކަފުޅުގެ ސަބަބުން ޗައިނާއާއި ރާއްޖޭގެ ޒަމާންވީ ގުޅުމަށް ބުރޫއަރާ ކަމަށް ޗައިނާ އިން އޮތީ ދިވެހި ސަރުކާރަށް އަންގާފަ އެވެ. ޗައިނާ އިން ރައީސް ނަޝީދަށް އެންމެ ބޮޑަށް ނުރުހުން ވަނީ އެ ގައުމުން ރާއްޖެއަށް ދޫކޮށްފައިވާ ބޮޑެތި ލޯންތަކަކީ "ދަންތުރައެއް" ކަމަށް ވިދާޅުވެ ރައީސް ނަޝީދު ވާހަކަ ދައްކަވަމުން ގެންދަވާތީ އެވެ. މީގެއިތުރުން ރައީސް ނަޝީދު ދައްކަވަމުން ގެންދަވާ ބައެއް ވާހަކަފުޅުތަކުގެ ސަބަބުން ޗައިނާގެ މިނިވަން ކަމާއި އިސްތިގުލާލަށް ބުރޫއަރާ ކަމަށްވެސް ޗައިނާ އިން އޮތީ ބުނެފަ އެވެ. އެހެންކަމުން ރައީސް ސޯލިހުގެ ސިޔާސީ ކުރިމަގަށްޓަކައި ވެސް އަދި ރާއްޖެ އޮތް ހާލަތުގެ ގޮތުން ވެސް ޗައިނާގެ ފޮރިން މިނިސްޓަރުގެ ދަތުރުފުޅުގައި އިތުބާރު ބޮޑުކުރަން ދިވެހި ސަރުކާރުން ހާއްސަ މަސައްކަތް ކުރާނެ ކަމަށް ބެލެވެ އެވެ. ރައީސް ނަޝީދުގެ ސަބަބުން ހީނަރުވެފައި އޮތް ގުޅުން ރަނގަޅު ކުރުމަށް ސަރުކާރުން ވަރަށް ބޮޑު އިސްކަމެއް ދޭނެ ކަމަށް ޔަގީންކުރެވެ އެވެ.\nޗައިނާގެ ފޮރިން މިނިސްޓަރު ވާންގް ޔީގެ ދަތުރުފުޅަށް ދިވެހި ސަރުކާރުން ބޮޑު ސަމާލުކަމެއް ދޭކަށް އެނގެނީ އދ. އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވެސް އެ ދަތުރުފުޅަށް ރާއްޖެ ވަޑައިގަންނަވާތީ އެވެ. މިއީ އދ. ގެ ރައީސް ކަމާ ޝާހިދު ހަވާލުވެވަޑައިގެންނެވި ފަހުން ރާއްޖެއަށް ބޭރުގެ އިއްޒަތްތެރިޔަކު ވަޑައިގަންނަވާތީ ރަސްމީ މަޝްވަރާތަކަށް ޝާހިދު ރާއްޖެ ވަޑައިގަންނަވާ ފުރަތަމަ ފަހަރެވެ. މިދިޔަ މަހުގެ ފަހުކޮޅު ބަންގްލަދޭޝްގެ ބޮޑުވަޒީރު ޝައިހް ހަސީނާ ރާއްޖެ އަށް ވަޑައިގެންނެވިއިރު ޝާހިދު ރާއްޖެ ވަޑައިނުގަންނަވާތީ ޗައިނާގެ ފޮރިން މިނިސްޓަރުގެ ދަތުރުފުޅަށް ދިވެހި ސަރުކާރުގެ ސަމާލުކަން އޮތް މިންވަރު ހާމަވެ އެވެ. ޗައިނާގެ އެހީތެރިކަމަށް ދިވެހި ސަރުކާރު ބޭނުންވެފައި އޮތް މިންވަރު ޔަގީންކޮށްދެ އެެވެ. ޗައިނާގެ އެއް މިލިއަން ފަތުރުވެރިން ރާއްޖެ އަށް ގެނައުމަށް ދިވެހި ސަރުކާރުން ކަނޑައަޅާފައިވާ އޮތް އަމާޒަށް ވާސިލްވުމަށް ސަރުކާރުން ބޭނުންވާ ވަރުވެސް ހާމަވެ އެވެ.\nޕޮލިޓިކްސް ދިވެހި ރާއްޖެއާ ޗައިނާގެ ގުޅުން\nޔީގެ ދަތުރުފުޅާއެކު ގުޅުން އާ އުސްމިނަކަށް ގެންދެވޭނެ\nނުފޫޒާ ބާރުން އޭސީސީ ތަޅު އަޅުވާފައި!


Team Landhoo ge dhevana Practice Match Maafarai dhekolhah\nޔާމް-މަޢުރޫފް ސޮކަކަޕް ފުޓްބޯޅަ މުބާރާތަށް ތައްޔާރުވުމުގެ ގޮތުން ޓީމު ލަންދޫގެ ޕްރެކްޓިސް2ވަނަ މެޗް މާފަރު ފުޓްބޯޅަ ޓީމާއި ކުޅުމަށް ނިންމައިފިއެވެ. މިމެޗް އޮންނާނީ މަދަމާ މާފަރު ޒުވާނުންގެ ފުޓްބޯޅަ ދަނޑުގައެވެ.\nޓީމު ލަންދޫގެ ފުރަތަމަ ޕްރެކްޓިސް މެޗް ވަނީ މިދިޔަ ހަފްތާގައި ކެނދިކުޅުދޫ އާއިއެކު ކުޅެ މޮޅުވެފައެވެ. ލަންދޫ ޓީމުގެ ހެޑް ކޯޗް އަހުމަދު އިރުފާން މާދަމާގެ މެޗާއި ބެހޭގޮތުން ވާހަކަ ދައްކަވަމުން ވިދާޅުވީ ބޭނުންވަނީ ރީތި ގޭމެއް ކުޅެ ، މުބާރާތުގެ ކުރިން ޒުވާން ކުދިންނަށް ގިނަ ފުރުސަތުތަކެއް ހޯދައި ދިނުން ކަމަށެވެ.\nއެންމެ ފަހުން މިދެޓީމު ކުރިމަތިލައިފައިވަނީ މިއަހަރުގެ ފެބްރުއަރީ މަހުއެވެ. އެމެޗަކީ މިއަހަރު ކުޅެވުނު ސިލްސިލާ މެޗްތަކުގެ ތެރެއިން ފުރަތަމަ މެޗެވެ. އެމެޗު ކާމިޔާބު ކޮށްފައިވަނީ ލަންދޫ ޓީމުންނެވެ. ލަންދޫ ޓީމް މިމެޗް ކާމިޔާބު ކޮށްފައިވަނީ5–3ންނެވެ. ލަންދޫ ރައްޔިތުންގެ ފުޓްބޯޅަ ދަނޑުގައި ކުޅެވުނު އެ މެޗު ލަންދޫޓީމުން ކާމިޔާބުކޮށްފައިވަނީ މާފަރު ޓީމުން3ލަނޑު ޖަހާފައިވަނިކޮށް ފަހަތުން އަރާ5ލަނޑު ޖަހައިގެންނެވެ.\nޕްރެކްޓިސް ފުރަތަމަމެޗުން ލަންދޫޓީމަށް ހަނިމޮޅެއް\nމިއަންނަ މަހުގެ 15 ގައި ފެށުމަށް ހަމަޖެހިފައިވާ ޝިޔާމް-މަޢުރޫފް ސޮކަކަޕް ފުޓްބޯޅަ މުބާރާތަށް ތައްޔާރުވަމުން އަންނަ ލަންދޫ ފުޓްބޯޅަޓީމުން ކުޅުނު …


"Islam Dheen Dhemiothee Vaki Meehaku Verikamugai Huregenneh Noon" - Vaguthu\n"އިސްލާމްދީން ދެމިއޮތީ ވަކި މީހަކު ވެރިކަމުގައި ހުރެގެންނެއް ނޫން"\n2 އަހަރު ކުރިން ( އޮގަސްޓް 25, 2019 )\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް – ފޮޓޯ: ރައީސް އޮފީސް\nމިދިޔަ އަހަރު ފަހުކޮޅު އޮތް ރިޔާސީ އިންތިޚާބުގެ ކެމްޕޭން އެންމެ ފޯރިގަދަ ދުވަސްވަރު ދީނީ އިލްމުވެރިޔާ އައްޝައިހް އިލްޔާސް ހުސައިން ވިދާޅުވީ ރާއްޖޭގައި އިސްލާމްދީން ދެމިއޮތީ ވަކި މީހަކު ވެރިކަމުގައި ހުރެގެން ނޫން ކަމަށާއި ކޮންމެ މީހަކު ވެރިކަމުގައި ހުރިނަމަވެސް ރާއްޖޭގައި އިސްލާމްދީން ދެމި އޮންނާނެ ކަމަށެވެ. އިލްޔާސް ދެއްކެވި ވާހަކަފުޅާއި ގުޅިގެން އޭރުގެ އިދިކޮޅު ފަރާތްތަކަށް "އާހިތްވަރެއް" ލިބިގެން ދިޔައެވެ. އެފަރާތްތަކުން ރިޔާސީ އިންތިޚާބު ވެސް ކާމިޔާބު ކުރިއެވެ. މަރުޙަބާއެވެ.\nއިލްޔާސް ދެއްކެވި ވާހަކަފުޅާއި މެދު އަޅުގަނޑު ސުވާލެއް ނުއުފައްދަމެވެ. އިލްޔާސްގެ ވާހަކަފުޅަށް ތާއިދުކޮށް އެއްބަސްވެސް ވަމެވެ. ނަމަވެސް އެވާހަކަތަކުގެ ހަނދާންތައް އާކޮށްލާ ބައެއް އެހެން ވާހަކަތައް ދައްކާލުމަށް މުނާސަބު ވަގުތުކޮޅަކަށް މިވަގުތު އެބަވެއެވެ.\nވެރިންގެ ކިބައިގައި ދީނާއި، ގައުމު ދިފާޢު ކުރުމުގެ ސިފަ ނެތިއްޖެނަމަ ދެން ފެނިގެން ދާނެ މަންޒަރު މިކަމުގެ އެންމެ ބޮޑު އެއް މިސާލު މީލާދީން 11 ވަނަ ޤަރުނުގެ އަލް-އަންދަލުސް (މުސްލިމް ސްޕެއިން) އިން އެއޮތީ ފެންނާށެވެ.\nމީލާދީން 700 ގެ އަހަރުތަކުގައި އުމަވީ ޚިލާފަތުގެ ދަށުން އަލް-އަންދަލުސް ގާއިމު ވެފައިވަނީ ބާރުގަދަ އަދި ތިޔާގި ޕްރޮވިންސްއެއްގެ ގޮތުގައެވެ. އަލް-އަންދަލުސްގެ އެންމެ މަތީ އުސްމިންތަކަށް ގޮސްފައިވަނީ މިލާދީން 1000 ހިސާބުގައެވެ. އޭރު ޤުރްޠުބާގެ އުމަވީ ޚިލާފަތް ވެގެން ދިޔައީ ސިޔާސީ ގޮތުންނާއި އިގްތިސާދީ ގޮތުން މުޅި ހުޅަނގު ޔޫރަޕްގެ އެންމެ ބާރުގަދަ ދައުލަތް ކަމުގައެވެ. މުސްލިމް ދުނިޔޭގައި ހިމެނުނު ކުރިއަރާފައިވާ ހަޟާރަތްތަކުގެ ތެރޭގައި ހިމެނޭ އިރާޤް، ފާރިސްކަރަ އަދި މިސްރުފަދަ ތަންތަނާ އެއްވަރަކަށް އިލްމީ ގޮތުންނާއި، އިޖްތިމާއީ ގޮތުންނާއި އަދި އާރޓްގެ ރޮނގުން އަންދަލުސް އޮތީ ކުރިއަރާފައެވެ.\nނަމަވެސް މިހުރިހާ ކަމެއް 50 އަހަރުގެ ތެރޭގައި ބަދަލުވެގެން ދިޔައީއެވެ. އަވައްޓެރި ޔޫރަޕްގެ ދައުލަތްތަކުން ދިން ހަމާލަތަކުން ދިފާއުވުމުގެ ގާބިލުކަން ނެތި ސިޔާސީ ގޮތުން ބޭރުގެ ފަރާތްތަކަށް ބަރޯސާވެފައިވާ ދައުލަތަކަށް ވެގެން ދިޔައީއެވެ. އަންދަލުސް އަތުން ބީވެ، ޣައިރު މުސްލިމްގެ ކޮންޓްރޯލް އޮތް ގައުމަކަށް ވެެގެން ދިޔައީ އެވެ.\n20 ވަނަ ގަރުނުގައި ތުރުކީ އަށް ވާން ފެށި ގޮތް ބައްލަވާށެވެ. ތުރުކީ އިސްލާހުކޮށް ބަދަލުތަކެއް ގެނައުމުގެ ނަމުގައި ވެރިކަމަށް އައީ "މުސްލިމެއް" ކަމަށްވާ މުސްތަފާ ކަމާލް އަތާ ތުރުކައެވެ. އޭނާ އަކީ މުސްލިމް ދެމަފިރިއަކަށް ލިބުނު، މުސްލިމް އާއިލާގެ ތެރޭގައި އުޅެ ބޮޑުވި މީހެކެވެ.\n2002 ވަނަ އަހަރުގެ ޖޫން މަހު ނިކުތް "ދަރުމަ" މަޖައްލާގައި ޑރ.މައުރޫފް ހުސައިން ލިޔުއްވާފައި ވަނީ ސައްޔިދުނާ އަބޫބަރުއްޞިއްދީގު ރަޟިޔަﷲ އަންހްގެ ދުވަސްވަރުން ފެށިގެން އައި އިސްލާމީ ޚިލާފަތު ނައްތާލީ އަތާ ތުރުކަ ކަމަށެވެ. އެއީ ތާރީޚީ އިލްމުވެރިން އިއްތިފާގުވާ ހަޤީޤަތެކެވެ.\nއަތާ ތުރުކަ ވަނީ ތުރުކީ ރައްޔިތުން ﷲ ގެ އިސްމުފުޅު ކިޔުން ވެސް މަނާ ކޮށްފައެވެ. ބަންގި ގޮވާއިރު ﷲ އަކްބަރުގެ ބަދަލުގައި "ތަންރީ އުލުޑޫރު" ކިޔަން އަމުރު ކުރިއެވެ. އޭނާގެ އަނިޔާވެރިކަން ހައްދު ފަހަނައަޅައި ދިޔައެވެ. މިއަދުވެސް ތުރުކީ އެއުޅެނީ އަތާ ތުރުކަ ގެނައި "ރިފޯމް" އިން އަރައި ނުގަނެވިގެންނެވެ. އިސްލާމީ އާދަކާދަތަކުގެ ތެރެއަށް އެނބުރި ނާދެވިގެންނެވެ.\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. "ޤިޔާމަތްވުމުގެ ކުރިން ބޮޑު ދެޖަމާޢަތެއްގެ ދެމެދުގައި ވަރުގަދަ ހަގުރާމައެއް ހިނގާނެއެވެ. މިދެބައިމީހުންވެސް ގޮވާލާނީ އެއް ގޮވާލުމެކެވެ. ދޮގުވެރި ދައްޖާލުން ފޮނުވިއްޖެއުމަށް ދާންދެން މިކަން ހިނގަހިނގާ ހުންނާނެއެވެ. ގާތްގަނޑަކަށް ތިރީހަކަށް މީހުންނާއި ގާތްޢަދަދަކަށް ދައްޖާލުން ފޮނުއްވޭނެއެވެ. މިފަދަ ކޮންމެ މީހަކުމެ ހީކުރާނީ އޭނާއަކީ ﷲ ފޮނުއްވި ރަސޫލާ ކަމުގައެވެ. ދެން ދުނިޔެއިން ޢިލްމު އުފުއްލެވޭނެއެވެ. އަދި ބިންހެލުންތައް ގިނަގިނައިން އަންނާނެއެވެ. އަދި ދުވަސްކުރުވެގެން ދާހެންހީވެ ޒަމާން ގާތްވާނެއެވެ. އަދި ފިތުނަވެރިކަން ބޮޑުވެ ޤަތުލުކުރުންތައް އިތުރުވެގެންދާނެއެވެ."\nއިސްލާމްދީނަކީ ޤިޔާމަތާއި ހަމައަށް ދެމިއޮންނާނެ ދީނެއް ކަމާއި މެދު އެއްވެސް މުސްލިމަކު ޝައްކެތް ނުކުރެއެވެ. ސަބަބަކީ ކީރިތި ޤުރުޢާނާއި ރަސޫލުﷲ ޞައްލަﷲ އަލައިވި ވަސައްލަމަގެ ހަދީޘް ތަކުން އެކަން ސާބިތުވާތީއެވެ.\nއިސްލާމްދީން ގައުމެއްގައި ދެމިއޮތުން ބިނާވެގެން ވަނީ އެގައުމުގެ ވެރިކަމުގައި ހުރި މީހަކަށް ނޫނެވެ. ނަމަވެސް އެވެރިޔަކު ގެންގުޅޭ ސިޔާސަތުގެ މައްޗަށެވެ. ކީރިތި ޤުރުއާނާއި ރަސޫލާގެ ސުންނަތައް ގައުމުގެ ވެރިޔަކު ބޯލަނބާ ބޯލެނބުމެއްގެ މައްޗަށެވެ. އިސްލާމްދީނުގެ އިލްމުވެރިންގެ ބަސް ގައުމުގެ ވެރިޔާ ގަބޫލުކުރާ ގަބޫލުކުރުމެއްގެ މައްޗަށެވެ. އިސްލާމީ އުސޫލުތަކާއި ދުރަށް ގައުމުގެ ސިޔާސަތުތައް އަނބުރާލައިފިނަމަ އޭގެ މާނައަކީ ގައުމު އެދަނީ އިސްލާމީ އުސީލުތަކާއި ދުރަށެވެ.\nމިމަންޒަރު ތުރުކީން ވެސް އެއޮތީ ފެންނާށެވެ. މިއަދު ދުނިޔޭގައި ހިނގަމުންދާ ކަންތައްތަކަށް ބަލާއިރު މިސްރު ފަދަ ގައުމުތަކުން ވެސް މިދަނީ އެމަންޒަރު ފެންނަމުންނެވެ.\nއިސްލާމްދީން ދެމިއޮތީ ވަކި މީހަކު ވެރިކަމުގައި ހުރެގެންނެއް ނޫންކަމަށް ވިދާޅުވެ، ގައުމުގެ ވެރިކަމުގައި ތިބި ބަޔަކު ބޭނުން ގޮތެއް ހަދަން ގައުމު ދޫކޮށްލާފައި، އިލްމުވެރިން އެމަންޒަރު ބަލަން ތިބެއްޖެނަމަ ތުރުކީ އާއި އަންދަލުސް އަށް ވެގެން ދިޔަގޮތް މިދިވެހިރާއްޖެ އަށް ވެގެންދާ މަންޒަރު ފެނުން އޮތީ ވެސް މާދުރަކު ނޫނެވެ. ތާރީޚީ އިލްމުވެރިންނާއި، ދުނިޔެ ދައްކާ ހަޤީޤަތް ގަބޫލުކުރާ މީހުންގެ ބަހަށް ބުރަ ވާހަކަދައްކާނަމަ ބުވެން އޮތީ އެހެންނެވެ.\nއަދި ވަގުތު ފާއިތެއް ނުވެއެވެ. ފަރުދީ ޒިންމާ އާއި، ގައުމީ ވާޖިބް އަދާކުރުމުގައި ދީނީ އިލްމުވެރިންނާއި، ގައުމާއި ދީން ދެކެ ލޯބިވާ ރައްޔިތުން ތެދުވަން ޖެހެއެވެ.\nރާއްޖެ، އިންޑިއާ ކަނޑުގެ މެދުގައި އޮތުމަކީ ވިޔަފާރިއަށް ލިބިގެންދާ އިތުރު ބާރެއް - ރައީސް\nޔޫއޭއީއަކީ ރާއްޖޭގެ ގާތް އެކުވެރިއެއް، ރާއްޖޭގެ ތަރައްގީގެ ބައިވެރިއެއް - ރައީސް\nއޮގަސްޓް 25, 2019 08:36\nހަޤީޤީ ޢިލްމުވެރިންނަކީ، ތިމާ ތާޢީދުކުރާ ކޮޅު ދިފާއު ކުރުމުގެ ބަދަލުގައި ހަޤީޤަތާއި އެއްގޮތަށް ޙައްޤަށް ބަސްބުނާ ޢިލްމުވެރިންނެވެ. އެއްދުވަހު އެއްބަޔަކު ލާދީނީވެފައި އަނެއް ދުވަހު އެބަޔަކަށް ދުއާ ދެއްވި ބަޔެކޭ ބުނީމާ ރައްޔިތުން ތިބޭނީ ވާނުވާގައި. ދެން އިބިލީސް އޭނާގެ ކޮޅު ގަދަކޮށް، ޢިލްމީ ގޮތުން ދެރަ ރައްޔިތުންނަށް ވަސްވާސްދީ ޢިލްމުވެރިންނަކީ މުނާފިގު ބައެއް ކަމަށް ދައްކާނެ. ޢިލްމުވެރިން ވާންޖެހޭނީ އަބަދުވެސް އެއް ސްޓޭންޑެއްގައި ތިބެންޖެހޭ ބަޔަކަށް.\nރައިސް ޔާނަށް ބުނިބަހަކާ ވައްތަރީ!ކަލޯއިބޫ ބުނަންތަ ދީޚިލާފު އެއްވެސް ރައީސް ޔާމީނުގެ ވެރިކަމުގައި ނުހިގައި! އެއާޚިލާފަށް އިސްލާމީ ޝިޢާރު އުފުލާ ތަންތަން ބިނާކުރީ އަދި ދިވެހި އިސްލާމު މުގައްރަރުގައި އަލުން ގައުމީ މަންހަޖުގެ ތެރެއަށް އިތުރުކުރީވެސް ރ ޔާމީނު އިބޫގެ ވެރިކަމުގައި އިސްލާމްދީން ކުރިއަރުވަން ކުރީ ކޮންކަމެއް! އަންހެނުން ފަޑިޔާރުންނަށް ހަމަޖައްސައި ފިރިހެނުން ފަިރިހެނުންނާ ކާވެނި ކުރީމައިވެސް ނުރުހުމުގެ ބަހެއްވެސް ބުނަންނުކެރުނު!\nއޮގަސްޓް 25, 2019 14:03\nސުކޫލު ނިންމާ ކުދިންނަށްގުރުއާން، އެއީ މަޖުބޫރުމާއްދާއެއްގެގޮތުގައިހަމަޖެހިއްޖެ.\nއޮގަސްޓް 25, 2019 09:18\nއިސްލާމްދީން މިރާއްޖެއިން މިހާރު ފޮހެވިގެންދިއައީތަ؟ ހަމަޔަޤީނުންވެސް މިސަރުކާރު އައި އިރުވެސް އަންހެން ފަނޑިޔާރުން މިރާއްޖޭގެ ކޯޓުތަކުގައި ތިބި. އެއިރުގަނެތް ކޮންކަމެއް މިހާރު ވެގެން މިއުޅެނީ. ތަފާތަކީ ދީނީ ޢިލްމްވެރިންނަށާއި ނޫސްވެރިންނަށާއި ދެންވެސް ބޭނުންބަޔަކަށް ބޭނުން އެއްޗެއް ބޭނުންގޮތަކަށް ބުނުމުގެ މިނިވަންކަން މިހާރުއޮތުން ޔާމީން ސަރުކާރުގަ ނެތުން\nއޮގަސްޓް 25, 2019 09:53\nކަލޮ ހަމަ ޖެހެ ވާހަކަ ދައްކަބަލަ ޔާމީން ސަރުކާރުގަ ދީނީ ޢިލްމްވެރިންނައް ނުބުނެވުނު ،ނުދެއްކުނު އެންމެވާހަކައެއްވެސް ބުނެބަލަ. . ކޮންމެމީހަކުވެސް ބުނަންބޭނުންވި ހުރިހާ ވާހަkaއެއްވެސް ބުނަމުން ދިޔާއީ ޢިސްލާމްދީނަ ގައުމުގެ މިނިވަންކަމައް ޔާމީނު ކުރިވަރުގެ ބުރަ މަސައްކަތް ކުރި ވެރިއެއް އަދި އަހަރުމެނައްނުފެނެ. ކަންކަމުގަ އޮޅުވާލަން ނޫޅެބަލަ. ޢަަހަރުމެންވެސް މޮތިބީ ހަމަ ހޭގަ. ޟމިވަރުގެ ލާދީނީ ބައެއް ހިޔެއްނުވެ މިގައުމައް އައިހެނެއް.\nއޮގަސްޓް 25, 2019 14:52\nވަރަށް މިނިވަންކަން އޮތެއްނުން، ކިރިއާވެސް ނުރުހޭގޮތަށް އެއްޗެއްބުނެފިތަ އިތުރުސުވާލެއްނެތި ގެންގޮސް ޖަލަށްލައި އެތައް އަދަބެއްދައްކާނެ، ކަލޯގަޔާއަށް ކިތަށް މިލިއަން ޑޮލަރު ދީގެންތަ ތިއުޅެނީ ދަވާލި ޤައުމުގެ ޚަޒާނާއިން\nއޮގަސްޓް 25, 2019 09:31\nތިޔައީ ސޭކް އިލްޔާސް ، ކެމްޕެއްިންގައި ބުނި އެއްޗެއް ކަލޭ ތި އާކޮށްލީ! އެހެންނަމަވެސް އިސްލާމްދީނާ ދުޝްމަނު ވެރިޔަކު ވެރކަމަށް އާސް އޭނަގެ ވަށައިގެން ތިބި މީހުންނަކީ އިސްލާމްދީނަށް ނަފްރަތުކުރާ ބައެއްނަމަ އެތަނެއްގައި އިސްލާމްދީނަށް ލޮޅުންތައް އަރާނެ! މިއަދު ދިވެހިރާޢްޖެއިން ކިތަންމެހައިވެސް ސާފުކޮށް މި މަންޒަރު މިދަނީ ފެންނަމުން.\nއޮގަސްޓް 25, 2019 10:25\nގައުމީ އަދި ދީނީ ޖޯޝު އާލާ ކުރުވި އޮށްޓަރު ހުރި ފެންވަރު ރަނގަޅު ސަޅި ލިއުމެއް.\nއޮގަސްޓް 25, 2019 10:32\nތިހެން ކަމަށް ވާނަމަ މައުމޫން އެ ވިދާޅުވަނީ ކީކޭތޯ\nއޮގަސްޓް 25, 2019 10:43\nމިއަދު ބަޔަކު ޤަބޫލުކުރިއަސް އަދިނުކުރިއަސް ޙަގީގަތް ވާނީ ހަމަ ޙަގީގަތަށް މިއަދު މިގައުމަކީ ސައްތައިން ސައްތަ މުސްލިމް ގައުމެއްނޫން ހަމައެކަނި ބަހަކުން ނޫން ޢަމަލުންވެސް އެކަން އެއޮތީ ފެންނަން ސަރުކާރުގެ ޤަނޫނު ތަކާޚިލަފަށްވިއަސް ދިވެހި ރަޢިއްޔަތަކު އެވަނީ ކަޑައެޅިގެން އިސްލާމްދީނުގައި އެކަމެއް ޙަރާމްކުރައްވާފައިވާ އެއްމެބޮޑު އެއްފާފަ ކޮށް އެފަފަމަތީގައި ދެމިއެހުރީ މިބުނީ ދިވެހި ފިރިހެނަކު ބޭރުގެ ފިރިހެނަކާއި އިނުމުގެ ވާހަކަ ރާއްޖޭގެ ޤަނޫނުގައި ޚިލާފަށް މީނާ މިކަމެއްކުރުމުން މިސަރުކާރުން ކީއްވެތޯ އޭނާގެ ދިވެހިރަޢިއްޔަތުކަން ވަގުތުން ވަގުތައް ގެއްލުވާނުލެވެންވީ ކީއްވެތޯ އެކަމުގައި ސަރުކާރުން އަދި އިސްލާމިކު މިނިސްޓްރީން އެކަމުގައި ޙައްގުބަސްނުބުނެވެންވީ އެކަމުން ޔަގީންވަކަމަކީ މިގައުމު ސައްތައިންސައްތަ މުސްލިމުގައުމެއްގެ ނަމުގައި އޮތުމަށްވެސް މިސަރުކާރުބޭނުމެއް ނުވަކަން އެހެންވީމާ މިރާއްޖޭގެ ދިގުތާރީޚް ދެކެމުން އައި ސައްތައިން ސައްތަ މުސްލިމުކަން މިގައުމުން ގެއްލުވާލިރައިސްކީ އިބުރާހިމް މުޙައްމަދުސާލިހު ނޫންކޮންބޭފުޅެއްތޯ؟\nއޮގަސްޓް 25, 2019 11:29\nއަޅުގަނޑުމެން ބޭނުންވަނީ މިގައުމުގަ އިސްލާމްދީނުގައި ކަނޑައަޅާފައިވާ އިމުގެތެރެއިން ކަންކަން ނިންމުން މަނިކުފާނަކަށް ނޭގޭނެ އިސްލާމީ ޝަރީއަތާއި ހުކުމްފުޅުތައް ދީނީ އިލްމު އުގެނިގެން ތިއްބެވި ބޭފުޅުންގެ ލަފަޔާއި އެއްގޮތައް ދިވެހިރާއްޖޭގެ ރައީސްކަން ކުރުމަށް މަނިކުފާނަށް އިލްތިމާސްކުރަން އަދި މާތް ﷲ އަށް ބިރުވެތިވެ ތައުބާވުމާއިއެކު ލާދީނީ ވަކިތަކުން ސަލާމަތްވުމަށްވެސް ނަސޭހަތްތެރިވަން އެހާވަރުގެ ގަޓެއް ނެތިއްޔާ ގައުމު ހަލާކުނުކޮށް މިގައުމުދެކެ ލޯބިވާ ގައުމީ ވަންތަ ދަރިންނާއި މިގައުމު ހަވާލުކޮށްފަ ދުރަށް ވަޑައިގެން ދެއްވާ ވެރިކަމުގެ ދަހިވެތިކަމުގަ މިގައުމު ފަނާކުރަން ދޫނުކޮށް މިގައުމު ހިންގޭނެ ވަރުގެ ގާބިލް ބޭފުޅުންނާއި ގައުމު ހަވާލުކުރުން އެއީ މަނިކުފާނަށްވެސް ގައުމަށް ކޮށްދެވޭނެ އެންމެ ރަނގަޅު ކަމަކީ ޝުކުރިއްޔާ\nއޮގަސްޓް 25, 2019 11:50\nވަރަށް ރަނގަޅު ވާހަކައެއް. މިހާރު އިސްލާމްދީންދެކެ ލޯބިވާ އެންމެން ނިކުންނަން ވެއްޖެ. ޥެރިކަމުގަ ތިބި އަދި މިވެރިކަމަށް ތާއީދުކުރާ ލާދީނީ މީހުންނަށްވުރެ އިސްލާމްދީން ދެކެ ލޯބިވާ މީހުން މިޤައުމުގަ މާގިނަވާނެ، انشاالله\nއޮގަސްޓް 25, 2019 12:03\nއަންދުލުސްގައި މުސްލިމުންގެ ބާރުގަދަވީ އެތަނުގައި އަދުލްވެރިކަން އޭރު އޮތީމަ.. ކާފަރުންނަށްވެސް ޔަޤީން ވެގެން ދިޔަ އެތަނުން އިންސާފް ލިބޭނެކަން.. ދެން އެމީހުންގެ ތެރެއިން ގިނަމީހުންވެސް އެތާ ވަޒަންވެރިވި.. ފަހުން އައި ފަނޑިޔާރުން ރިޝްވަތު ނަގަންފެށީ.. ދެން އެތަން ހަލާކުވާންފެށީ.. އެތަނެއްގައި އަދުލްވެރިކަން ނެތިއްޔާ\nއެތަނެއް ހަލާކުވާނެ.. މިހާރުވެސް ވެރިކަން ކުރި ގަނޑުވަރު އެހެރީ ފަތުރުވެރިންނަށް ހުޅުވާލާފަ.. ގަނޑުވަރިތެރޭގައި ކޯޓްތައްވެސް ހުންނަނީ.. ފައިމަގުގައި އެއްކޮޅު ގޭޓުން ވަދެގެން އެއްގަޑިއިރު ހިގިޔަސް އަނެއްކޮޅު ގޭޓަކަށް ނުދެވޭނެ..\nއޮގަސްޓް 25, 2019 12:23\nސްޕޭނަށް އަރައިގަތް ޖާހިލުބާގައިގެ މީހުން ބޭރުކޮށްލެވުމުން މިހާރު ބަލާބަލަ ކުރިއަރާފައި އޮތްވަރު. ވޯލްޑްކަޕްގެ ވެސް އެންމެ ކުރީގަ. ތަހުޒީބު ހިތްގައިމު ގައުމެއް. އެތަނަށް ތިޔަ މީހުންނަށް ގަދަވެގަނުވުނުނަމަ އެތަން އޮންނާނީ އަލިފާން ފަރުބަދައެއްހެން ގޮވަގޮވާ.\nއޮގަސްޓް 25, 2019 16:57\nއެހެންވީމަ ތިބުނަނީ އިސްލާމް ދީނަށް ނޫނެކޭ؟\nއޮގަސްޓް 26, 2019 09:29\nސްޕޭން ތަރައްޤީ ކުރީ ކޮންބައެއްތޯ ބަލާބަލަ. ޢެމީހުންނަކީ ފެންވެރުން ޙަރާމް ކަމަކަށް ހަދައިގެން އުޅުނު ބއެއް. މުސްލިމުން ފުރަތަމަ ފާހާނާތައް އެތަ ބިނާކުރީ. އަލުން އެތަން ލިބުނީމާ ފުރަތަމަ ކުރި އެއްކަމަކީ ފާހާނާ ތަކާ ފެންވަރާ ތަންތަން ތަޅަސުންނާފަތި ކުރުން. ތާރީޚު ކިޔާބަލަ ފުރަތަމަ.\nއޮގަސްޓް 25, 2019 12:21\nﷲގެ ދީނާއި ދިވެހި ގައުމު ސަލާމަތްކުރުމަށް އަޅުގަނޑުމެންގެ ޖާނާއި މާލު ގުރުބާންކުރަންވެސަ ތައްޔާރު. ނަޝީދާއި ސޯލިހު ހީނުކުރާތި ބޭނުން ގޮތެއް ހެދިދާނެޔޭ! ކަލޭމެން ބޭނުން ކުޅިގަނޑެއް ކުޅެން ފަރަންޖީ ވިލާތަކަށް ދޭ! ﷲ އަކުބަރު.\nއޮގަސްޓް 25, 2019 16:29\nއޮގަސްޓް 25, 2019 12:50\nމިސަރުކާރު ގެންނަން ދަރުސްދިން ހުރިހާ ޝޭހުން މިވެރިކަމުގަހިގާ ހުރިހާ ނުބައެއްގެ ޒިންމާ އުފުލަންޖެހޭނެ.. ޝޭހު އިޔާޒު ބުނީ ރޔާމީންގެ ވެރިކަމުގަ ދީނާހިލާފު މާގިނަކަންކަން ހިގިޔޭ އަނިޔާވެރިޔޭ. އިޔާޒު ބުނެދީބަލަ ރޔާމީންގެ ވެރިކަމުގަ ބޭރުގެ ލަވަކިޔުންތެރިންތަކެ އައިސްބޭއްވި މިޔުޒިކްޝޯއެ ފިޔަވާ ކޮންކަމެ ދީނާ ހިލާފުކަމަކަށްކުރީ.. އެއްވެސްމީހަކަށް ހައްގުނޫން އަދަބެނުދޭ. ކޯޓުތަކުން ވެރިކަން ބަދަލުވީމަ އެމީހުން ސަލާމަތްކުރުމަކީ ކުށެނެތްބަޔަކަށް އެމީހުންވީއެއްނޫން.. މިއީ ހަގީގީ އަނިޔާވެރި ވެރިކަމެ ހުރިހާ ގޮތަކުންވެސް.. އެއްމެ މީހަކަށްވެސް ހައްގަކާނުލާ އަދަބުދިނުމަކީ އަނިޔާ ރޔާމީންގެ ކުށެނެތި ކުއްވެރިޔަކަށްހަދަން މިސަރުކާރުން ހިންގާ ޖަރީމާ މިއީ އަނިޔާ.. އަނިޔާވެރިން ވަކިކުރަން އިޔާޒަށް އިގޭބާ؟\nއޮގަސްޓް 25, 2019 13:23\nހަމަގައިމު މި5އަހަރުގައި މިރާއްޖޭގައި އިސްލާމްދީން ބަލިކަށިވާނެ! އެއީ އިބޫ ވެރިކަމުގައި ހުރެގެން!\nއޮގަސްޓް 25, 2019 13:36\nދެން ކީއްވެޔޯ ވަކި ބަޔަކު ވެރިކަމަށް އައުމުން އިސްލާމްދީނަށް ފުރައްސާރަކޮށް ހަޖޫޖަހާ މި ހަދަނީ! އެބުނާހެން..... އަނދިރިއަދިރިން ވެރިކަމުގައި ހުއްޓަސް ﷲ އިސްލާމްދީން މި ބިންމަތީގައި ލައްވާނެ! އެދީނަށް ޚިދުމަތްކުރުމަށް އަހަރެމެން ފަސްޖެހޭނަމަ އަހަރެމެން ހަލާކުކުރައްވާ އެކަން ކުރާނެ ބަޔަކު ގެންނެވުމަކީ އެކަލާނގެއަށް ދާދި ފަސޭހަކަމެއް! އެހެންވެ އަލިރަސްގެފާނެކޭ އަނދިރި ރަސްގެފާނެކޭ އެއްވަރުނުވަނީ!\nދީނައް ބޯ ލަބާ ކަލޯ... މަ ނޫޅެން ލޮލް\nއޮގަސްޓް 25, 2019 13:47\nއިލްމް ހިލްމެއް ނެއް ނާގާބިލު މީހަކާ ވެރިކަން ހަވާލު ކޮއްގެން ހުރިހާ އެއްޗެއް ގެއްލެން ޖެހުނީ ، މިއުޅޭ އިޔާުޒު އަކާ ، ޒައިދު އަކާ އިމުރާނު އަދި މައުމޫނުގެ ސަބަބުން\nއޮގަސްޓް 25, 2019 14:01\nއިބޫ އާއި އަންނި އަކިިީ ގައުމެއްގެ ވަލިއްޔުލް އަމުރަކަށް ކަމުދާ ދެބޭފުޅުންނެއް ނޫން ދިވެހިންނައް ހެޔޮއެދިވަޑައިގަންނަވާނަމަ އިސްތިއުފާ ދެއްވާ\nއޮގަސްޓް 25, 2019 15:29\nއަތާތުރުކް އަކީ ގަޓުހުރި ވެރިއެއް. އޭގެ ވެރިއެއް ރާއްޖެއަށް ބޭނުމީ. މިއަދު ތުރުކީ އެހެންނޫންނަމަ އޮންނާނީ ސީރިޔާ އިރާގެ ޔަމަން އިރާން ފަދަ ހާލުގައި. ޝުކުރަން އަތާތުރުކް.\nއޮގަސްޓް 25, 2019 16:59\nތިއީ މުސްލިމެއް ނޫން ދޯ؟\nއޮގަސްޓް 25, 2019 17:03\nރާއްޖެ ސެކިއުލާ ނުވެގެން ދޯ ތިއުޅެނީ؟ލާދީނީ!\nއޮގަސްޓް 25, 2019 17:51\nމީގެކުރިން އެއްވެސް ވެރިޔަކު ނޫޅޭ މިގައުމުން އިސްލާމްދީން ފުހެލާކަށް.\nއޮގަސްޓް 26, 2019 00:32\nދީނައް ފުރައްސާރަކުރުމާ ދީނީހުކުންތަކައް ގޮންދެހުމާ ހަރާމް ކަންތައް އިތުރުކުރުމައް ކިޔާނީ ކީކޭތަ؟\nއޮގަސްޓް 26, 2019 06:30\nالناس على دين ملوكهم ! މީސްތަކުން ތިބޭ ހުށީ އެމީހުންގެ ސާހިބު މީހާގެ ދީންމަތީގައެވެ !\nއޮގަސްޓް 26, 2019 10:59\nސުވާލު ނުއުފެދޭ ވަރައް ކަށަވަރު އޮބްވިޔަސް ކަންކަމާއި ސުވާލު ތިޔަ އުފައްދަނީ ޒިންމާއިން ރެކުމުގެ ނިޔަތުގަތަ.؟ އިސްްލާމީ ވެރިކަމެއްގަ ދީން ހިމާޔަތް ކުރުމުގެ އެންމެބޮޑު ޒިންމާ އެޅިފަ އޮންނަނީ ހާކިމާގެ ކޮނޑުގައިކަން ނުދަންނަ މަރުމޯލަކައް ވެރިކަމުގައި ދެނި ހުރުމުގެ ހައްގެއް ނެތް.\nއޮގަސްޓް 26, 2019 11:20\nއިސްލާމް ދީނަކީ ހަވާ ނަފްސައް ދޫކޮއްލާފަ އެދީނުގެ ޒިންމާ އެއްވެސް އިންސާނަކު ކޮނޑުގައަޅަން ނުޖެހޭގޮތައް ދޫކުރައްވާފައިވާ ދީނެއްނޫން. އިސްލާމް ދީނަކީ އިންސާނުންނައް ހުރި ފައިދާއަކާއި ހެވަކައްޓަކައި އިންސާނުންގެ އަތްމައްޗައް ވަރައްބޮޑު ޒިންމާއަކާއި އެކު ދެވިފައިވާ އަމާނާތެއް. އެކަމަކު އެދީން ނައްތާނުލެވޭނީ އެއީ އިންސާނާ އެދީން ދިފާއު ކުރުމުގައި މޮޅުވެގެންނެއް ނޫން.. އެކަމަކު މާތް ރަސްކަލާނގެ އެދީން ނެތުނަ ނުދެއްވާނެތީވެއެވެ. އެކަލާނގެ ދީން ހިމާޔަތް ކޮއްދެއްވާނެކަމުގެ ޔަގީންކަން އޮތުމަކީ އެދީނުގެ ހިމާޔަތުގައި އިންސާނުން އަޅަންޖެހޭ ފިޔަވަޅުތައް އެޅުމުގެ ޒިންމާއިން އިންސާނާ ބަރިއްޔަކުރެވޭކަމެއް ނޫނެވެ.\nއޮގަސްޓް 26, 2019 11:26\nއަންދަލުސް އޭ މައިކާލޯ އޭ ކިޔަ ކިޔާ ތިއްބާ ނޫންތޯ އަންހެނުންނައް ފަނޑިޔާރުކަން އެދިނީ.. ދެންވެސް އަންދަލުސް ކިޔަން ނުތިބެ ރައްޔިތުން ނިކުމެ މިތިބަ މުނާފިގުން ނިންމާލަން އެބަޖެހޭ.. އަނދަލުސް ކިޔަކިޔާ ތިއްބާ ދެން ފެންނާނީ ދީނި މިނިވަންކަން ދޭ މަންޒަރު. އޭރުންވެސް އަނދަލުސް އޭ ކޮތަޅޭ ކިޔަކިޔާ ތިބޭނީތަ. ނޫނީ އިޔާޒުމެން ބުނާހެން ޒިންމާ އަދާކުރެވިއްޖެއޭ ކިޔާފަ ތިބޭނީތަ. މިތާގަ ތިބޭ ސިފައިންވެސް ހުވާ ކުރާނެ ނިކަން ގަދައައް ގައުމާއި އިސްލާމްދީނުގެ ދިފާއުގައި އޭ ކިޔާފަ.. ދީން މަރާ ސަންދޯކައްލާއިރުވެސް މިތިބެނީ މުނާފިގުންގެ ދަށުވެގަނެގެން.\nއޮގަސްޓް 27, 2019 15:40\nދީނީ އިލްމުގެ ނަމުގަ އަމިއްލަ ފައިދާއަށް ވާހަކަ ނުދައްކާ. އަހަރުމެން ޤަބޫލެއް ނުކުރަން ތީކީ އިލްމުވެރިންކަމަކަށް. ތީ މިޤައުމުގެ ފިތުނަ.\nއޮގަސްޓް 28, 2019 10:16\nރާއްޖޭގެ4ބިތުން ގޮވަމުންދަނީ އިބުރީމް މުހައްމައަދު ސާލިހުގެ ސަރުކާރަކީ ދޮގުހަދާ ރައްޔިތުން ގުބޯހައްދާ ވަގުވޯޓަކުން ގެނެވުނު ސަރުކާރެއްކަމަށް! ވަގުންނަށް ޒީރޯއޭ ބުނެފައި ތިމާ ވައްކަންކުރަނީ އިންޑިޔާގެ ކުންފުނިން މެލޭސިޔާގެ ބޭންކެއްގައި ހުޅުވައިފައިވާ އިބޫގެ އެކައުންޓައް ޖަމާކުރި ފައިސާ ކޮބައިތަ! އަދީބު ދިން ފައިސާގަޑު ކޮބައިތަ!ގަޓުހުރިއްޔާ ރ. ޔާމީނު ކަންކުރެއްވިގޮތައް އަމިއްލައށް އިސްނަގަގެން ތަޙުޤީޤީ އިދާރާތަކަށް މި ދެފައިސާއަށް ވީގޮތްބަލަން ފުރުސަތު ދީބަލަ\nއޮގަސްޓް 28, 2019 10:24\nއަތާތުރުކު ބަންގި ބަދަލުކުރީވެސް ގަޓުހުރެގެންކަމަށް ތިޔަބުނީތަ


އުނގޫފާރު “އީދު މަޖާ 1440” ކޯޑި ނެރުން – Ungoofaaru\nބަނޑޭރިގަނޑު/ޚަބަރު/އުނގޫފާރު “އީދު މަޖާ 1440” ކޯޑި ނެރުން\nއުނގޫފާރު “އީދު މަޖާ 1440” ކޯޑި ނެރުން\nއިބްރާހީމް ޒަޔާން 14 އޯގަސްޓް 2019\nއުނގޫފާރު އީދުމަޖާ 1440 / ކޯޑި ކުޅިވަރު\n1440 ވަނަ އަހަރުގެ އަލްހާ އީދުގެ ކުޅިވަރުތައް އުނގޫފާރުގައި ވަރަށް ފޯރީގައި ކުރިއަށް އެބަދެއެވެ. “އެންމެންއެކުގައި” މި ޝިޔާރާއެކު ކުރިއަށްގެންދާ އީދު ކުޅިވަރުތައް އީދު5ދުވަހަށް ދެމިގެންދާނެއެވެ.\nއީދު ކުޅިވަރު ތަކުގައި އިއްޔެ ހަވީރު އޮތީ އީދު ކޯޑީގެ ހަރަކާތެވެ. މިއީ ޒަމާނުންސުރެ އުނގޫފާރުގައި ކުޅެމުންއަންނަ އެންމެ ފޯރިގަދަ އަދި އެންމެ ރީތި ކުޅިވަރެކެވެ. އަދި މި އީދުގައި ފެނިގެންދާނެ އެންމެ ސަގާފީ ކުޅިވަރެވެ. އަދި މިއީ އީދު އީދަކަށްވާ މައި ކުޅިވަރެވެ. ކޯޑި ތައްޔާރުކުރުމުގެ މަސައްކަތް އިއްޔެ ވަރަށްފޯރީގައި ކުރިއަށްގެންގޮސްފައިވަނީ ފުޓުބޯޅަ ދަނޑުގައެވެ. ކޯޑި ތައްޔާރު ކުރުމުގައި އެކި އުމުރުފުރައު ކުދި ބޮޑު އެންމެން ބައިވެރިވިއެވެ.\nއިއްޔެ ހަވީރު ކުރިއަށް ގެންދިއުމަށް ހަމަޖެހިފައިއޮތް ކޯޑި ހަރަކާތައް ވިއްސާރަވުމުގެ ސަބަބުން ވަނީ ވަރަށްބޮޑެތި ބަދަލުތަކެއް ގެނެސްފައެވެ. އެގޮތުން ކުރިން އުނގޫފާރުގެ މަގުތަކުގައި ދުއްވުމަށްފަހު ސްޓޭޖު ސަރަހައްދުގައި ކަނޑާލަން ހަމަޖެހިފައި ހުރި ކޯޑި ދުއްވީ ހަމައެކަނި ފުޓުބޯޅަ ދަނޑުގައެވެ. ދަނޑުގައި ކޯޑި ދުއްވުމަށްފަހު ކޯޑި ކަނޑާލީވެސް ދަނޑުގައެވެ. ދަނޑުގައި ކޯޑި ކަނޑާލުމަށްފަހު ކޯޑީގެ މައިގަނޑު ގެނެސް އެއްސީ ސްޓޭޖް ކައިރީ ހުރި ރުކުގައެވެ.\nUngoofaaru Eid Maja 1440 – Firihenunge Koadi Nerun\nPosted by Ungoofaaru.com on Tuesday, 13 August 2019\nއުނގޫފާރު “އީދު މަޖާ 1440” ކޯޑި ނެރުން މިއަދު ހަވީރު\nއުނގޫފާރު “އީދު މަޖާ 1440” ބޮޑުމަސް ކުޅުން


Kulhudhuffushi Online - Banduthere saafukohdhee balithakun dhuurukohdhey baeh kaanaa\nބަނޑުތެރެ ސާފުކޮށްދީ ބަލިތަކުން ދުުރުކޮށްދޭ ބައެއް ކާނާ\nޚަދީޖާ އާދަމް - 1 year ago - 14 ޖޫން 2017\nބަނޑުގައި ރިއްސާ، ހަޖަމު ކުުރުމުގެ ނިޒާމަށް މައްސަލަ ޖެހުންމިއީ ކުޑަކުދިންނަށްވެސް ބޮޑެތި މީހުންނަށްވެސް އާންމުކޮށް ދިމާވާ ކަމެކެވެ. މިކަމުގެ ސަބަބުން ގޮހޮރު މައްސަލަތަކާ ބަނޑުގައި ބެކްޓީރިއާ އުފެދުމަށް ފުރުސަތު ހުޅުވެ އެވެ.\nއެގޮތުން ބަނޑު ސާފުކުރުމަށް އަމިއްލައަށްވެސް ގޭގައި މަސައްކަތް ކުރެވިދާނެ އެވެ. އެގޮތުން ތިރީގައި މިވާ ކާނާ ކެއުމުގައި ހިމަނާށެވެ.\nއޮރެންޖަކީ ބަނޑުތެރެ ސާފުކޮށް ކާނާ ހަޖަމްކުރުމަށް އެހީވެދޭ ކާނާ އެވެ. ހަމަ އެހެންމެ ކާނާ ހަމަޖު ވާއިރު ހަށިގަނޑު “ކޫލް” ކޮށް ބެހެއްޓުމަށްވެސް އޮރެންޖެ އެހީވެދެ އެވެ. މީގެ އިތުރުން އޮރެންޖަކީ ވިޓަމިސް ސީ އަދި އަލްކަލިން ހިމެނޭ މޭވާއެއް ކަމުން އިމިއުނިޓީ ސިސްޓަމް ރަނގަޅުކޮށްދީ ހަށިގަނޑުގައި ހުންނަ ޖާރމްސްތއް ފިލުވާ ދެއެވެ.\nގިނަ ބަޔަކަށް ލޮނުމެދަކީ މާ ކަމުދާ އެއްޗެއް ނޫނެވެ. ގިނަ ފަހަރަށް މިއީ ތަށީއެއްފަރާތެއްގައި ބޭއްވޭ އެއްޗެކެވެ. އެހެންނަމަވެސް ލިނުމެދަކީ އޭގައި އެތައް ސިއްހީ ފައިދާތަކެއް އެކުލެވިގެންވާ ގުދުރަތީ ބޭހެކެވެ. އެގޮތުން ލޮނުމެދު ކެއުމުން ގޮހޮރު ސާފުކޮށް ދެއެވެ. އަދި ބެކްޓީރިއާ ފަންގަސް ފަދަ ހަށިގަނޑަށް ގެއްލުންދޭ މާއްދާތައް ނައްތާލުމަށް އެހީވެ ދެއެވެ.\nމިއީވެސް އޮރެންޖުން ލިބޭ ފައިދާތައް ލިއްބައިދޭ މޭވާއެކެެވެ. މީގެ އިތުރުން ސްޓޯރބެރީގައި ގިނަ އަދަދަކަށް އެންޓިއޮކްސިޑެންޓްސް ހިމެނޭ މޭވާއެއްކަމުން ބަނޑުގައި އުފެދޭ ބެކްޓީރިއާއި އާއި ޖާރމްސް ނައްތާލުމަށް ބޮޑު ދައުރެއް އަދާކުރެ އެވެ.\nރެސިޕީ: ކުޅި އަލުވި ކުކުޅު\nބޮޑުއަގުގައި ވިއްކި މިރުސް ފީވެ އެންމެ ފަހުން ގޮނޑަށް !


Bin milku kurevey islaahu uvaalan majileehun faas koffi | Mihaaru\nރައްޔިތުންގެ މަޖިލީހުގެ ޖަލްސާއެއް ހިނގަމުންދަނީ. ބޭރު މީހުންނަށް ރާއްޖެ އިން ބިން މިލްކު ކުރެވޭ ގޮތަށް ގާނޫނުއަސާސީ އަށް ބަދަލު ގެނައީ ކުރީގެ ސަރުކާރުގައި. --- ފޮޓޯ: މަޖިލިސް\nބިދޭސީންނަށް ބިން މިލްކުކުރެވޭ އިސްލާހު އުވާލަން މަޖިލިހުން ފާސްކޮށްފި\n15 އެޕްރީލް 2019 - 13:41 30 comments\nގާނޫނުއަސާސީއަށް ބަދަލެއް ގެނެވޭނީ މަޖިލިހުގެ ޖުމްލަ މެމްބަރުންގެ ތިން ބައި ކުޅަ ދެ ބައި ވޯޓު ލިބިގެންނެވެ. އެއީ މިހާރު ތިއްބެވި 85 މެމްބަރުންގެ ތެރެއިން 64 މެމްބަރުން ވޯޓު ދެއްވައިގެންނެވެ. ވޯޓު ގަޑީގައި ހާޒިރުވެ ވަޑައިގެން ތިއްބެވި 64 މެމްބަރުން ވެސް ވޯޓު ދެއްވީ އެ އިސްލާހު ބާތިލް ކުރުމަށެވެ.\nބިދޭސީންނަށް ރާއްޖޭގެ ބިން މިލްކު ކުރެވޭ އިސްލާހު ބާތިލް ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ވަނީ މިދިޔަ ރިޔާސީ ކެމްޕެއިންގައި ވައުދުވެ ވަޑައިގެންފަ އެވެ. އޭރުގައި ބޭރު މީހުންނަށް ބިން މިލްކުރެ ކުރެވޭ ގޮތާ ދެކޮޅު ހެއްދެވި މަދު މެމްބަރުންގެ ތެރޭގައި ރައީސް ވެސް ހިމެނިވަޑައިގަންނަވަ އެވެ.\nއޭރުގެ އިދިކޮޅު އެމްޑީޕީ އާއި ޖުމްހޫރީ ޕާޓީގެ ބައެއް މެމްބަރުންގެ ވޯޓާ އެކު، ރާއްޖޭގައި ބިން ހިއްކައިގެން އެއް ބިލިއަން ޑޮލަރު އިންވެސްޓްކުރާ ފަރާތްތަކަށް ބިމުން ބައެއް މިލްކު ކުރެވޭ ގޮތަށް ކަނޑައަޅައި ވިލިމާލެ ދާއިރާގެ މެމްބަރު އަހުމަދު ނިހާން ހުށަހެޅުއްވި އިސްލާހު މަޖިލިހުން ފާސްކުރީ ޖުލައި 22، 2015 ގަ އެވެ. އެ އިސްލާހު ފާސްކުރީ 70 މެމްބަރުންގެ ވޯޓުންނެވެ. ދެކޮޅު ހެއްދެވީ އެންމެ 14 މެމްބަރުންނެވެ.\nބޭރު މީހުންނަށް ބިން މިލްކު ކުރެވޭ އިސްލާހު ބާތިލް ކުރަން މިދިއަ އަހަރުގެ ނޮވެމްބަރުގައި ހުށަހެޅުއްވީ މާފަންނު ދެކުނު ދާއިރާގެ ޕީޕީއެމްގެ މެމްބަރު އަބްދުﷲ ރިފާއު (ބޮޗޭ) އެވެ. ބޮޗޭ ވިދާޅުވި ގޮތުގައި ބިން މިލްކުކުރެވޭ ގޮތަށް އޮތުމަކީ ރާއްޖޭގެ މިނިވަންކަމާއި އިސްތިގުލާލް ބީވެގެންދާނެ ކަމެކެވެ.\nގާނޫނުއަސާސީގެ 251 ވަނަ މާއްދާގައި ކުރިން ބުނެފައި އޮންނަނީ "ދިވެހިރާއްޖޭގެ ސަރަހައްދުގެ އެއްވެސް ބައެއް ރާއްޖެއިން ބޭރުގެ އެއްވެސް ފަަރާތަކަށް މިލްކުކޮށެއް ނުދެވޭނެ އެވެ،" މިހެންނެވެ.\nއެކަމަކު ޔާމީން ސަރުކާރުގައި ބޭރު މީހުންނަށް ރާއްޖެއިން ބިން މިލްކުކުރެވޭ ބާބު ގާނޫނުއަސާސީއަށް ލާން، އޭރު 251 ވަނަ މާއްދާ އިސްލާހުކުރީ "މި ގާނޫނުއަސާސީގެ 302 މާއްދާގައި ބަޔާންކޮށްފައި ހާލަތުގައި މެނުވީ، ދިވެހިރާއްޖޭގެ ސަރަހައްދުގެ އެއްވެސް ބައެއް ބޭރުގެ ފަރާތަކަށް ކުއްޔަށް ނުވަތަ އެނޫން ގޮތަކަށް ވެސް ދެވޭނީ، އެންމެ ދިގުވެގެން ނުވަދިހަ ނުވަ އަހަރަށެވެ،" މި އިބާރާތުންނެވެ.\nބޭރު މީހުންނަށް ރާއްޖެ އިން ބިން މިލްކުރެވޭނެ ގޮތްތައް ކަނޑައަޅާފައިވާ 15 ވަނަ ބާބު ގާނޫނުއަސާސީގައި ހިމެނެނީ 302 ވަނަ މާއްދާ އިން 309 ވަނަ މާއްދާއަށެވެ. ބޮޗޭގެ އިސްލާހު އޮތީ އެ ބާބު އުވާލާ ގޮތަށް ކަމަށްވީ އިރު، ގައުމީ ސަލާމަތުގެ ކޮމިޓީން ވަނީ ބިލް ހުށަހެޅި ގޮތަށް ފާސްކޮށްފަ އެވެ.\nއިތުރު ލިޔުންތައް އެމްޑީޕީ އިގްތިސާދު ސަރުކާރު ރައްޔިތުންގެ މަޖިލިސް އަދާލަތު ޕާޓީ ޖުމްހޫރީ ޕާޓީ ޕީޕީއެމް ރާއްޖޭގެ ގާނޫނުއަސާސީ އެމްޑީއޭ ޕީޕަލްސް ނެޝަނަލް ކޮންގްރެސް


Ronaldo Ge Instagram Recordeh Messi Muguraalaifi - Vaguthu\n1 ހަފްތާ ކުރިން ( ޖުލައި 19, 2021 )\nކޮޕާ އެމެރިކާގެ ތައްޓާއެކު އިންސްޓަގްރާމަށް ލިއޮނަލް މެސީ ލާފައިވާ ފޮޓޯއަށް ލިބުނު ލައިކްސް އާއެކު ކްރިސްޓިއާނޯ ރޮނާލްޑޯގެ ރެކޯޑު މުގުރާލައިފިއެވެ.\nމި ތައްޓާއެކު އިންސްޓަގްރާމަށް މެސީ ލާފައިވާ ފޮޓޯއަށް ޖުމްލަ 20.2 މިލިއަން ލައިކްސް ވަނީ ލިބިފައެވެ. މިއާއެކު މެސީ ވެފައިވަނީ ކުޅިވަރު އެތްލީޓުންތަކުގެ ތެރެއިން އިންްސްޓަގްރާމުގައި އެންމެ ކާމިޔާބު އެތްލީޓަށެވެ. މި މަޤާމުގައި ކުރިން އޮތީ ކްރިސްޓިއާނޯ ރޮނާލްޑޯ އެވެ.\nއިންސްޓަގްރާމުގައި ރޮނާލްޑޯއަށް އެންމެ ގިނަ ލައިކްސް ލިބުނީ މިދިޔަ އަހަރުގެ ފަހުކޮޅު މަރުވި އާޖެންޓީނާގެ ޑިއެގޯ މަރަޑޯނާއަށް ހާއްސަކޮށް ޖެހި ޕޯސްޓަށެވެ. މި ޕޯސްޓަށް ޖުމްލަ 19.8 މިލިއަން ލައިކްސް ވަނީ ލިބިފައެވެ.\nއުމުރުން 34 އަހަރުގެ ލިއޮނަލް މެސީއަށް މި ތައްޓަކީ ބޮޑު ކާމިޔާބީއެކެވެ. އޭނާގެ ކެރިއަރުގައި ކުލަބް ފުޓުބޯޅައިގައި ބޮޑު ކާމިޔާބީތަކެއް ހޯދި ނަމަވެސް މިވީހާ ދުވަހު މަދުވީ އާޖެންޓީނާއާއެކު ތައްޓެކެވެ. މެސީއާައެކު އާޖެންޓީނާ ވަނީ ވޯލްޑްކަޕެއްގެ ފައިނަލުގައި އެއްފަހަރު ކުޅެފައެވެ. އަދި މެސީ އާއެކު ކޮޕާ އެމެރިކާގެ ފައިނަލުގައި ތިން ފަހަރެއްގެ މަތިން ކުޅުނެވެ.\nމިފަހަރުގެ ބެލޮންޑޯ ލިބޭނެކަމަށް އެންމެ ބޮޑަށް ބެލެވޭ މެސީ ވަނީ މި މުބާރާތުގެ އެންމެ މޮޅު ކުޅުންތެރިޔާގެ މަޤާމާއި އެންމެ ގިނަ ލަނޑު ޖެހި ކުޅުންތެރިޔާގެ މަޤާމުވެސް ހޯދާފައެވެ. އަދި އެންމެ ގިނަ އެސިސްޓުވެސް ހަދާފައިވަނީ މެސީ އެވެ\nމި ކާމިޔާބީއަށްފަހު މެސީ މިވަގުތު ހުރީ ޗުއްޓީގައެވެ. މިހާރު "ފްރީ އޭޖެންޓް" އެއްގެ ގޮތުގައި ހުރި މެސީއާއެކު މިދިޔަ މަހުގެ ފަހުކޮޅު ބާސާއިން ހެދި އެއްބަސްވުން ވަނީ ހަމަވެފައެވެ. ނަމަވެސް ރިޕޯޓުތައް ބުނާގޮތުން މެސީ ވަނީ އޭނާގެ މުސާރައިގެ 50 އިންސައްތަ އުނިކުރުމަަށްފަހު އާ އެއްބަސްވުމެއްގައި ސޮއިކުރަން އެއްބަސްވެފައެވެ.\nމެސީ ފުރަން އުޅެނިކޮށް އެއާޕޯޓު ތެރެއިން ބޮމުގެ އިންޒާރެއް!\nކޮޕާ އެމެރިކާ އާޖެންޓީނާ އަށް، މެސީގެ ހުވަފެން ހަގީގަތަކަށް!


April 28, 2017 36\nމީގެ ދެ އަހަރު ކުރިން އެއީ ބޮޑު ފަޅެކެވެ. އެންމެ އަށް ހަފްތާ ތެރޭގައި ހިއްކާ، ބޮޑެތި އުންމީދުތަކާ ގުޅިފައިވާ ރަށަކަށް ބަދަލުކޮށްލި އެވެ. އެންމެ ސަބަބެކެވެ. ބޮޑު ސިޓީއަކަށް ހުޅުމާލެ ހެދުމެވެ. އުސް އިމާރާތްތަކާ އެކު ގެދޮރުވެރި ކުރުވުމެވެ. މުޅި މަޝްރޫއުގެ އަގު ވެސް ކުޑައެއް ނޫނެވެ. އެޗުޑީސީން ލަފާކުރާ ގޮތުގައި ހުޅުމާލެ ދެވަނަ...\nސަރުކާރުގެ އެއް އަމާޒަކީ ވަޒީފާގެ ފުރުސަތުތައް ފަސް އަހަރުގެ ރިޔާސީ ދައުރު ނިމުމުގެ ކުރިން 94،000 ވަޒީފާ އުފައްދައި ރައްޔިތުންނަށް އުފާވެރިކަން ގެނެސް ދިނުމެވެ. އެކަމަކު މިހާރު އުފެދިގެން އުޅޭ ބަހުސަކީ ރައީސް އަބްދުﷲ ޔާމީންގެ ސަރުކާރުން މިހާތަނަށް އުފެއްދި ވަޒީފާތަކުގެ އަދަދެވެ. ރައީސް ޔާމީން ވިދާޅުވާ އަދަދަކާއި މިނިސްޓަރުން...\nރާއްޖޭގެ ސިޔާސީ މަސްރަހު މި އޮތީ އެންމެ މީހެއްގެ ވޯޓަށް އަމާޒު ވެފަ އެވެ. އަންނަ ހޯމަ ދުވަހު ނަގާ އެ ވޯޓު ވެގެން މިދަނީ، މުޅި ރާއްޖޭގެ ސިޔާސީ މަސްރަހު ބަދަލުވެގެން ހިނގައިދާނެ ވޯޓަކަށެވެ. ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ މައްޗަށް ނަގާ އިތުބާރު ނެތް ކަމުގެ ވޯޓު ސަރުކާރަށް ނާކާމިޔާބު ވެއްޖެ ނަމަ، އެއީ މި ސަރުކާރަށް...\nފ. އަތޮޅަށް ވާން މިއުޅެނީ ކިހިނެއް؟ ހަމަ ވިއްކާލަނީތަ؟ ނޫނީ ބިޔަ އިންވެސްޓްމަންޓެއް ގެންނަން އުޅެނީތަ؟ މި ދުވަސްވަރު ގިނަ ބައެއްގެ ހިތުގައި މި ސުވާލުތައް އުފެދި، އަތޮޅުގެ ބައެއް މީހުންގެ ނުތަނަވަސްކަން ވަނީ ކުރިމަތިވެފަ އެވެ. އެ ސުވާލުތަކުގެ ޖަވާބެއް ނުލިބެ އެވެ. އެއީ ކިހިނެއް ވާން އުޅޭ ކަމެއް ކަން ވެސް އަދި އޭގެ ހަގީގަތެއް ވެސް...\nދެހާސް ތޭރަވަނަ އަހަރުގެ ރިޔާސީ އިންތިޚާބަށް ބޭއްވި ޕީޕީއެމްގެ ޕްރައިމަރީގައި ރައީސް އަބްދުﷲ ޔާމީނާއި އުމަރު ނަސީރު ވާދަކުރެއްވިއިރު، ޔާމީނަށް އޭރު އުމަރު ދެއްވި ބަހުގެ ހަމަލާތަކާއި ކުރެއްވި ތުހުމަތަކަށް ފަހު، ގިނަ ބަޔަކަށް ހީވީ އޭނާ އަކީ ރައީސް ޔާމީންގެ ވަރަށް ބޮޑު ހަތުރަކަށް ވާނެ ކަމަށެވެ. އެކަމަކު އޭގެ ބަދަލުގައި ފެނުނީ...\nޑޮލަރުގެ މުއާމަލާތް ގަވައިދާ ޚިލާފު، ފިޔަވަޅެއް ނޭޅޭ!\nސަރުކާރުގެ ދެ ކުންފުންޏެއް ކަމަށްވާ ފެނަކަ އާއި ސްޓެލްކޯ އަށް ޑޮލަރު ގަތުމަށް އަމިއްލަ ބަޔަކަށް ދިން ގާތްގަނޑަކަށް 20 މިލިއަން ރުފިޔާ ނުލިބި، ޝަރީއަތާ ހަމައަށް މައްސަލަ ދިޔަ އިރު އެ މުއާމަލާތްތަކުން މުޅިން ވެސް ފެންނަނީ ގަވައިދާ ހިލާފަށް ކޮށްފައިވާ އަމަލްތަކެވެ. ފެނަކަ އަށް އެއް މިލިއަން ޑޮލަރު އަދި ސްޓެލްކޯ އަށް ދެ ލައްކަ ޑޮލަރު...\nގައުމު ސިއްސުވާލި ބޮޑު ޚިޔާނާތުގެ ތަހުގީގު އެންޓި ކޮރަޕްޝަން ކޮމިޝަން (އޭސީސީ) އިން ކުރަމުން އަންނަތާ ދޮޅު އަހަރަށް ވުރެ ގިނަ ދުވަސް ވެއްޖެ އެވެ. މޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) މެދުވެރިކޮށް ހިންގި ޚިޔާނާތުގެ ތަހުގީގުގެ 95 ޕަސެންޓް ނިމިފައިވާ ކަމަށް މިދިޔަ އަހަރުގެ މެދު ތެރޭގައި ހާމަކުރުމަށް ފަހު...


Hiyaalufaalhukurun hanikuraathee AMNESTY kanboduvun\nއެއްވުމެއް ހުއްޓުވަން ފުލުހުން ޝީލްޑް ހިފައިގެން --\nރާއްޖޭގައި ހިޔާލުފާޅުކުރުމުގެ ހައްގު ހަނިކޮށް ހިފަހައްޓަމުން އަންނަ ކަމަށް ތުހުމަތުކޮށް އެމްނެސްޓީ އިންޓަނޭޝަނަލް އިން ކަންބޮޑުވުން ފާޅުކޮށްފި އެވެ.\nއިންޑިއާ އައުޓް ކެމްޕޭނުގެ ސަބަބުން ގައުމީ ސަލާމަތަށް ނުރައްކާވާ ކަމަށް ސަރުކާރުން ކަނޑައަޅާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ ގަރާރެއް ނެރުއްވާފައެވެ. އެ ގަރާރު ތަންފީޒު ކުރުމަށް ސިފައިންނާއި ފުލުހުންގެ މައްޗަށް އަމުރުކުރުމުން "އިންޑިއާ އައުޓް" ކެންޕެއިނާ ގުޅުން ހުރި ކޮންމެ ހަރަކާތެއް އެ ދެ މުއައްސަސާއިން ދަނީ ހުއްޓުވަމުންނެވެ. އެ ކެމްޕެއިނާ ގުޅުން ހުރި ބެނާތަކާއި ދިދަތަކާއި ޕޯސްޓަރުތައް އަދި ލިޔުންތައްވެސް ދަނީ ނަގަމުންނެވެ.\nމީގެ އިތުރުން އެއްވުންތަކާއި މުޒާހަރާތައްވެސް ހުއްޓުވައެވެ. ރޭ އޮތް "އިންޑިއާ އައުޓް" އިހުތިޖާޖުވެސް ވަނީ ހުއްޓުވާފައެވެ. އިހުތިޖާޖުގައި ބައިވެރިވި ޒުވާން އަންހެނަކު އުފުލައިގެން ހުރި "އިންޑިއާ އައުޓް" ރަމްޒުކޮށްދޭ ރަތް ދިދައެއް އަތުލުމަށް ސިފައިންގެ މީހަކު ދުވެފައިދާ ވީޑިއޯއެއް ވަނީ ވައިރަލްވެފައެވެ. ވަރަށް ގިނަ ބަޔަކު ދަނީ އެ ވީޑިއޯގައި ފެންނަ ސިފައިންގެ މީހާގެ އަމަލުތައް ހުރި ގޮތާމެދު ކަންބޮޑުވުން ފާޅުކޮށް ފާޑުކިޔަމުންނެވެ.\nއެމްނެސްޓީގެ ކަންބޮޑުވުންވެސް އައީ މި ވީޑިއޯއާއެކުގައެވެ. އެ ވީޑިއޯ ރިޓްވީޓްކޮށް އެމްނެސްޓީއޭސިޔާ އިން ކޮށްފައިވާ ޓްވީޓެއްގައި ބުނެފައިވަނީ ރައީސްގެ ގަރާރާއެކު ހިޔާލުފާޅު ކުރުމާއި މުޒާހަރާ ކުރުމުގެ ހައްގު ހަނިކުރި ކުރުމާމެދު ކަންބޮޑުވާ ކަމަށެވެ. އަދި ނޫސްވެރިންނާ ދެކޮޅު ހަރަކާތް ބޮޑުކޮށް އިހުތިޖާޖުތައް ހުއްޓުވާ ފިޔަވަޅު އަޅަމުންދާ ކަމުގެ މައުލޫމާތު އެ ޖަމާއަތަށް ލިބެމުންދާ ކަމަށެވެ. ގާނޫނުން ކަށަވަރުކޮށްދޭ ހައްގެއް ހިފެހެއްޓޭނީ ގާނޫނީ ހަމައިގެ ތެރެއިންކަންވެސް ވަނީ ހަނދާން ކޮށްދީފައެވެ.\nއަދި މުޒާހަރާތަކުގައި ބާރުގެ ބޭނުން ކުރުން ކުށްވެރިކޮށް އެކަންކަން ބަލާ އިންސާފު ގާއިމު ކުރުމަށް ގޮވާލާފައިވެއެވެ.\nއެމްނެސްޓީން މިހެން ބުނެފައިވާއިރު ދުނިޔޭގެ މިނިވަން ނޫސްވެރިކަމުގެ އިންޑެކްސްގައި ރާއްޖެ 15 ދަރަޖަ ފަހަތަށް ވަނީ ސޮއްސާލާފައެވެ. ދުނިޔޭގެ މިނިވަން ނޫސްވެރިކަމުގެ އިންޑެކްސް އެކުލަވާލަނީ "ރިޕޯޓާސް ވިތައުޓް ބޯޑާސް" ކިޔާ އަމިއްލަ ޖަމިއްޔާ އަކުންނެވެ.\nމި ލިސްޓްގައި މިދިޔަ އަހަރު ރާއްޖެ އޮތީ 72 ވަނައިގަ އެެވެ. ނަމަވެސް މިއަހަރު ރާއްޖެ އޮތީ ލިސްޓްގެ 87 ވަނައިގަ އެވެ. މިއީ ޖުމްލަ 180 ގައުމު ހިމެނޭ މި ލިސްޓަށް ގައުމުތައް ދަރަޖަ ކުރިއިރު ފާއިތުވެ ދިޔަ ހަތަރު އަހަރުގެ ތެރޭގައި ރާއްޖެ ދަށަށް ދިޔަ ފުރަތަމަ ފަހަރެވެ.\nޕީޕީއެމް މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު + އެމްއެންޑީއެފް އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ


51,000 ah vure gina banguraafulhi nahthaalaifi\n51،000 އަށް ވުރެ ގިނަ ބަނގުރާފުޅި ނައްތާލައިފި\nބަނގުރާފުޅިތައް ނައްތާލީ ތިލަފުށީގައި ފޮޓޯ: ކަސްޓަމްސް --\nކަސްޓަމްސްގެ ބޮންޑެޑް ވެއަހައުސްގެ ބެލުމުގެ ދަށުގައި ހުރި 51،000 އަށް ވުރެ ވުރެ ގިނަ ބަނގުރާ ފުޅި ފުލުހުން ނައްތާލައިފި އެވެ.\nކަސްޓަމްސް އާއި ފުލުހުން ގުޅިގެން އިއްޔެ ނައްތާލި ބަނގުރާ ފުޅިތަކުގެ އަދަދު 51،612 އަށް އަރަ އެވެ. އަދި ބަނގުރަލުގެ 783 ޕެކެޓާއި ތިން ދަޅު ވަނީ ނައްތާލާފަ އެވެ. މި ތަކެތި އިއްޔެ ނައްތާލާފައިވަނީ ކ. ތިލަަފުށީ ކުނި ނައްތާލާ ސަރަހައްދުގައި ކަސްޓަމްސް އޮފިސަރުންނާއި މީޑިއާގެ ހާޒިރުގަ އެވެ.\nކަސްޓަމްސް އިން އިއްޔެ ނައްތާލި މި ތަކެއްޗަކީ އެކިއެކި ސަބަބުތަކާހުރެ ކަސްޓަމްސްގައި ހިފެހެއްޓިފައި ހުންނަ ތަކެތި ކަނޑައެޅިފައިވާ އުސޫލުގެ ދަށުން ނައްތާލެވިދާނެކަމަށް ކަސްޓަމްސްގެ އާންމު ގަވާއިދުގައި ބަޔާންކުރެވިފައި ވާ ތަކެއްޗެވެ.\nމިދިޔަ މަހުގެ 31 ގައި ވެސް ވަނީ ގިނަ އަދަދެއްގެ ބަނގުރާފުޅި ނައްތާލާފަ އެވެ. އެގޮތުން، މިދިޔަ ނުވަ އަހަރުގެ ތެރޭގައި ހުށަހެޅިފައިވާ މައްސަލަތަކުގައި ފުލުހުންގެ ބެލުމުގެ ދަށަށް ނަގާފައިވާ 8500 އަށް ވުރެ ގިނަ ބަނގުރާ ފުޅި ނައްތާލާފައި ވެ އެވެ.\nމަސްތުވާތަކެތި މޯލްޑިވްސް ކަސްޓަމްސް ސާވިސް ތިލަފުށި\nއެތެރެ ކުރި ޕާޓީ ޑްރަގުތަކެއް އަތުލައިފި\nދެ ލައްކަ ރުފިޔާގެ މަސްތުވާތަކެތި އަތުލައިގެންފި


India Consulate alhan ulheythee idhikolhun suvaalu ufahdhaifi\nއައްޑު އަތޮޅުގައި އިންޑިއާ ކޮންސިއުލޭޓް ހުޅުވާތީ އިދިކޮޅުން ސުވާލުކޮށްފި\nއިންޑިއާ ސަރުކާރުގެ އެހީތެރިކަމުގައި އައްޑޫ ސިޓީގައި ހަދަމުންދާ ޕޮލިސް އެކަޑެމީ: އައްޑޫގައި ކޮންސިއުލޭޓް އަޅަން ޖެހޭ ސަބަބުތައް ހާމަ ކުރުމަށް ޕީޕީއެމްއިން ވަނީ ގޮވާލައިފައި\nރާއްޖޭގެ ދެކުނުގެ އައްޑޫ ސިޓީގައި އިންޑިއާގެ ކޮންސިއުލޭޓް އޮފީހެއް ގާއިމް ކުރަން އުޅޭތީ އިދިކޮޅު ޕީޕީއެމް / ޕީއެންސީން ކަންބޮޑުވުން ފާޅު ކޮށްފި އެވެ.\nމިދިޔަ އަންގާރަ ދުވަހު އިންޑިއާގެ ބޮޑުވަޒީރު ނަރެންދުރަ މޯދީ ރިޔާސަތު ބެލެހެއްޓެވި އެ ގައުުމުގެ ކެބިނެޓްގެ ބައްދަލުވުމެއްގައި ވަނީ މިއަހަރު ނިމުމުގެ ކުރިން ދިވެހި ރާއްޖޭގެ އައްޑު އަތޮޅުގައި އިންޑިއާގެ ކޮންސިއުލޭޓް އޮފީހެއް ގާއިމު ކުރަން ނިންމާފަ އެވެ. އެ ނިންމުމަށް ވެރިކަން ކުރާ އެމްޑީޕީގެ ބައެއް މެމްބަރުންގެ ތާއީދު ވެސް ވަނީ ދީފަ އެވެ.\nއިދިކޮޅު ޕީޕީއެމް / ޕީއެންސީން މިއަދު ނެރުނު ބަޔާނުގައި ބުނީ ޑިޕްލޮމެޓިކް އިމްތިޔާޒު ލިބޭ ކޮންސިއުލޭޓް ޖެނެރަލް އޮފީހެއް އައްޑު އަތޮޅުގައި އިންޑިއާއިން ގާއިމް ކުރަން ނިންމުމުން ސުވާލު އުފެދޭ ކަމަށެވެ. ބޭރު ގައުމެއްގެ އޮފީހެއް ނުވަތަ ކޮންސިއުލޭޓެއް ގާއިމު ކުރަން ގައުމުތަކުގެ ސަރުކާރުތަކުން ކަން ކުރާ އާދަކާދައަށް ބަލާއިރު ވެސް މި ކަމުގައި ސުވާލު އުފެދޭ ކަމަށް ބުނެފައި ވެއެވެ.\nކޮންސިއުލޭޓެއް ސ. އަތޮޅުގައި ގާއިމްކުރަން ނިންމާފައިވާކަން އިންޑިއާއިން ހާމަކުރި ދުވަހުގެ ރައީސް އިބްރާހިމް މުހައްމަދު ސޯލިހް ވިދާޅުވީ އެފަދަ ކޮންސިއުލޭޓެއް ގާއިމް ކުރަން އިންޑިއާ ސަރުކާރުން ދިވެހި ސަރުކާރާއެކު މަޝްވަރާ ކޮށްފައި ނުވާ ކަމަށެވެ.\n"... ކޮންސިއުލޭޓް ޖެނެރަލްގެ އޮފީހެއް ގާއިމު ކުރަންޖެހޭ ސަބަބުތަކުގެ ތެރޭގައި އެ އޮފީހެއް ނިސްބަތްވާ ގައުމުގެ ރައްޔިތުން ގިނަ އަދަދަކަށް އޮފީސް ގާއިމު ކުރެވޭ ސަރަހައްދުގައި އުޅޭތީ އެފަރާތްތަކަށް ދޭން ޖެހޭ ހިދުމަތްތައް ދިނުމުގައި ދަތިތައް ކުރިމަތިވުން އެއީ މައިގަނޑު އެއްސަބަބު ކަމުގައި ވަނީ ބެލެވިފަ އެވެ. އެހެންކަމަށްވާއިރު، ރާއްޖޭގެ ވެރިރަށް މާލޭގައި ގާއިމު ކުރެވިފައިވާ އިންޑިއާގެ ހައިކޮމިޝަންގެ އިތުރުން، އިތުރު އެހެން ސަރަޙައްދެއްގައި އެ ގައުމުގެ ކޮންސިއުލޭޓް ޖެނެރަލް އޮފީހެއް ހުންނަން ޖެހޭ ސަބަބެއް ފެންނާން ނެތް އިރު، މިފަދަ ހައްސާސް ވަގުތެއްގައި އެފަދަ އޮފީހެއް އައްޑޫ ސިޓީގައި ގާއިމު ކުރުމަށް އިންޑިއާ ސަރުކާރުން ނިންމާފައި ވުމަކީ ސުވާލު އުފެދޭ ކަމެކެވެ." އިދިކޮޅުގެ ބަޔާނުގައި ވެއެވެ.\nކޮންސިއުލޭޓެއް ގާއިމްކުރުމުގެ ގޮތުން ރާއްޖޭގެ ސަރުކާރުން އަމަލު ކުރަމުންދާ ގޮތާމެދު ވެސް އިދިކޮޅުން ކަންބޮޑުވުން ފާޅުކޮށްފައި ވެއެވެ.\nއެގޮތުން އައްޑޫގައި އިންޑިއާގެ ކޮންސިއުލޭޓް އޮފީހެއް އަޅަން ޖެހޭނީ އެއީ ކޮންމެހެން ވެސް ކުރަންޖެހޭ ކަމެއްކަމަށް ރާއްޖޭގެ ސަރުކާރަށް ފެނި ގެޒެޓް ކުރެވޭ ހަރުދަނާ އުސޫލުތަކެއްގެ ތެރެއިން ކަމަށް ބުނެފައި ވެއެވެ.\nމިފަހަކަށް އައިސް އިންޑިއާ އާއި ރާއްޖެއާ ދެމެދު ހިނގާ ބައެއް މުއާމަލާތްތަކުގެ ފުރިހަމަ ތަފްސީލް އާންމު ކުރަން ދިވެހި ސަރުކާރުން ފަސްޖެހުމާއި އެކަމުގެ ކަންބޮޑުވުން ދިވެހި ރައްޔިތުން ވަރަށް ބޮޑަށް ފާޅުކުރަމުން ގެންދެ އެވެ. އެހެން އޮވާ އައްޑު އަތޮޅުގައި އިންޑިއާގެ ކޮންސިއުލޭޓް އޮފީހެއް ހުޅުވާ ވާހަކަ ތިލަވެގެން އައީ އެކަން ހިނގަންވާނެ އެންމެ ރަނގަޅު މަގުން ނޫން ކަމަށް އިދިކޮޅުން ބުނެ އެވެ.\nއަދި އައްޑޫ ސިޓީގައި އިންޑިއާގެ ކޮންސިއުލޭޓް ޖެނެރަލްގެ އޮފީހެއް ގާއިމު ކުރުމަށް ބޭނުންވާ ސަބަބުތައް ވަރަށް ތަފްސީލުކޮށް ދިވެހި ރައްޔިތުންނަށް ހާމަކުރަން އިދިކޮޅުޖން ސަރުކާރަށް ގޮވާލަ އެވެ. އަދި ރާއްޖޭގެ ތަރައްގީއަށް އިސްކަންދީ ރައްޔިތުންގެ ކުރިއެރުމަށް މަސައްކަތް ކޮށް ރައްޔިތުންގެ ހިތުގައި ބިރުވެރިކަމާއި ނުތަނަވަސްކަމަށް ޖާގަ ނުދޭން ގޮވާލައިފައި ވެއެވެ.\nއައްޑޫގައި އިންޑިއާގެ ކޮންސިއުލޭޓް ގާއިމްކުރަން އުޅޭތީ އެތައް ބަޔަކު ދަނީ ކަންބޮޑުވުން ފާޅުކުރަމުން ނެވެ. އަދި މިއީ ރާއްޖޭގައި އިތުރަށް އިންޑިއާއގެ ނުފޫޒު ފޯރުވުމަށް ހިންގާ އަމަލެއް ކަމަށް ވެސް ގިނަ ބަޔަކު ބުނެ އެވެ. އިންޑިއާގެ ކޮންސިއުލޭޓް އޮފީހެއް އައްޑޫގައި ހުޅުވަން ނިންމާފައި މިވަނީ 200 މިލިއަން ޑޮލަރުގެ މަޝްރޫއުތަކެއް އިންޑިއާގެ އެހީގައި އައްޑޫގައި ފަށާފައި ވަނިކޮށެވެ.\nޕީޕީއެމް އިންޑިއާ އައްޑޫ ސިޓީ + ދިވެހި އިންޑިއާގެ ގުޅުން އިދިކޮޅު ފަރާތްތައް ޕޮލިޓިކްސް


India Schoolehggai Dharivaraku Dhanjehumun, Sirrun E Kujjaage Hashigandu Andhaalaifi - Vaguthu\nއިންޑިއާގެ ނޮއިޑާގައި ހުންނަ ބޯޑިންގ ސްކޫލެއްގައި ގްރޭޑް 10ގައި ކިޔަވަމުންދިޔަ އުމުރުން 14 އަހަރުގެ އަންހެން ކުއްޖަކު، ސްކޫލްގެ ކްލާހެެއްގެ ތެރޭގައި ދަންޖެހުމުން، އެ ކުއްޖާގެ ހަށިގަނޑު ސިއްރުން އަންދާލީ އެކަން އާއިލާއަށް ސިއްރުކުރަންކަން ހާމަވެއްްޖެއެވެ.\nހަރިޔަނާއަށް ނިސްބަތްވާ އެ އާއިލާއިން ބުނެފައިވާގޮތުން، އެ މީހުންގެ ދަރިފުޅު އެ ސްކޫލަށް ބަދަލުވީ މީގެ އަހަރެއްހާ ދުވަސް ކުރިންނެވެ. އަދި ދަރިފުޅު ފެނުނީ، ކްލާސް ރޫމް ތެރޭގައި ދަންޖައްސާފައި ހުއްޓާ ޖުލައި ތިން ވަނަ ދުވަހު ކަމަށް އެ އާއިލާއިން ބުނެފައި ވެއެވެ. އަދި އެކަން ކޮށްފައި ވަނީ އެ ސްކޫލްގެ އަންހެން ދަރިވަރުން ކަމަށްވެސް އެ އާއިލާއިން ބުނެފައި ވެއެވެ.\nޓައިމްސް އޮފް އިންޑިއާގެ ރިޕޯޓްތައް ބުނާގޮތުގައި، އެ ކުއްޖާގެ އާއިލާގެ މީހުންނަށް އެ ކުއްޖާގެ ދަބަހުން ނޯޓްސްތަކެއް ވަނީ ފެނިފައެވެ. އެގޮތުން އެ ނޯޓްސްތަކުގައި އޭނާގެ ހާލަތު ބަޔާންކޮށްފައިވާ ކަމަށް ވެއެވެ. ރަހުމަތްތެރިއަކު ނުހުންނަ ކަމާއި، އަމިއްލަ ނަފްސު ދެކެ ރުޅި އަންނަ ކަމަށް ބަޔާންކޮށްފައި ވެއެވެ.\nއެ ކުއްޖާގެ މަރަށްފަހު ފެނުނު އެ ނޯޓްސްތަކުގެ ތެރެއިން އިތުރު ނޯޓެއްގައި، "އަހަރެންގެ ދިރިއުޅުމުގައި ދިމާވި ނުރަނގަޅު ދުވަހެއް" ކަމަށް ލިޔެފައި ވާ ނޯޓެއްވެސް ފެނިފައި ވެއެވެ. އެ ނޯޓުގައި ހިތެއް ކުރަހާފައިވާއިރު، އެއިން ކަރުނަ ތިއްކެއް ފެންނަ ގޮތަށް ކުރަހާފައި ވެއެވެ.\nއެއި އެ ސްކޫލް ތެރޭގައި އޭނާއާ މެދު ކަންތައް ވަމުންދާ ގޮތުގެ ވާހަކަތަކެވެ. އަދި އޭނާ ކޮންމެވެސް މީހަކާއި، ބައްދަލު ކުރަން ބޭނުންވާކަމަށްވެސް އެއް ނޯޓުގައި ވެއެވެ.\nއެ ކުއްޖާގެ މައިންބަފައިންނާއި ހަވާލާދީ ރިޕޯޓްތައް ބުނާގޮތުގައި، އެ ސްކޫލުން އެ މީހުން ލައްވާ ވަނީ އެއްޗެއްގައި ސޮއި ކުރުވާފައެވެ. އެއީ އެ ކުއްޖާ މަރުވީ ގުދުރަތީ މަރަކުން ކަމަށް ހާމަކުރުމަށެވެ. އަދި އެ ސްކޫލްގައި ކިޔަވާ އެ ކުއްޖާ ކޮއްކޮ ބުނެފައިވާގޮތުން، އޭނާ އެކަމާއި ގުޅޭގޮތުން ވާހަކަދައްކާފަނެތީ އޭނާ ހުރީ ކޮޓަރީގައި ބަންދުކޮށްފައެެވެ.\nއެ އާއިލާގެ ތިން ކުއްޖަކު އެ ސްކޫލްގައި ކިޔަވަމުން ދެއެވެ. އޭގެ ތެރެއިން ފިރިހެން ކުއްޖާ ކިޔަވަމުން ދަނީ އެ ސްކޫލްގެ އެހެން ބްރާންޗެއްގައެވެ.\nއެ ކުއްޖާގެ މައިންބަފައިން ބުނާގޮތުގައި، ކޮވިޑް-19 އާ ހެދި އެގައުމުގައި ފުރަބަންދު ކުރުމުގެ ކުރިން އެ ކުދިން ވަނީ ގެނެއަށް ގެނެސްފައެވެ. އެހެން ނަމަވެސް ސްކޫލުން އެ ކުދިންގެ ޓެސްޓުތައް ހަދަން ޖެހޭ ކަމަށް ބުނުމުން، އެ ކުދިން އަނބުރާ ސްކޫލަށް ގެންދިޔައީ އެވެ.\n"ޖޫން 17 ވަނަ ދުވަހު އަހަރުމެން އެ ކުދިންގެ މެޑިކަލް ރިޕޯޓްތައް ހެދުމަށްފަހު އޭގެ އަނެއް ދުވަހު ސްކޫލަށް ގެންދިޔައީ".\nއެހެންނަމަވެސް ޖުލައި ތިން ވަނަ ދުވަހުގެ ފަތިހު 5:30 ގައި ސްކޫލުން ގުޅާފައި އަންހެން ކުދިންގެ ސްކޫލަށް އައުމަށް އެދުނު ކަމަށް އެ އާއިލާއިން ބުނެފައެވެ.\n"އަހަރުމެން ބުނިން ކިހިނެއްވީއޭ. އެކަމަކު އެ މީހުން ނުބުނި ކިހިނެއްކަންވީވެސް. އަހަރުމެން ބުނިން އަތުގައި ފައިސާ ނެތް ކަމަށް. އެ މީހުން ބުނީ، ވެހިކަލްއެއް ހަޔާކޮށްގެން އައުމަށް. އެ މީހުން ފައިސާ ދައްކާނެ ކަމަށް". މަރުވި ކުއްޖާގެ މަންމަ ބުންޏެވެ.\nއެ ކުއްޖާގެ ބައްޕައަކީ ދުވަހު މުސާރައަށް މަސައްކަތް ކުރަމުންދިޔަ މީހެކެވެ. އެހެންނަމަވެސް ފުރަބަންދާއި ގުޅިގެން އޭނާގެ މަސައްކަތްތައްވެސް އޮތީ ހުއްޓުމަކަށް އައިސްފައެވެ.\nއެ ކުއްޖާގެ މަންމަ ބުނީ، ސްކޫލަށް އެ މީހުން ދިއުމުން، އެ މީހުންގެ ފޯނު އެހެން އަތުލާގަތް ކަމަށެވެ. އަދި އެ މީހުން ގެންދިޔައީ ދަރިފުޅު ދަންޖެހިފައި ހުރި ކްލާސް ރޫމަށް ކަމަށާއި، ދަރިފުޅު ދަންޖެހިފައި ހުރީ ދެ ދޯޕައްޓާ ބޭނުންކޮށްގެން ކަމަށެވެ.\n"އޭނާ ހުރީ ޔުނީފޯމް ލައިގެން، އަހަރުމެން އެއީ ކިހިނެއްވީހޭވެސް. އަހަރެމެން ކައިރީގައި ބުނީ، ދަރިފުޅު އޭނާއާ ގުޅޭގޮތުން ސޫސައިޑް ނޯޓެއްވެސް ލިިޔެފައި ވާކަމަށް.އަދި އެ ނޯޓު ފުލުހުންނަނާއި ހަމައަށް ގެންގޮސްފިނަމަ އަހަރުމެން ހައްޔަރު ކުރާނެ ކަމަށް. އަހަރެން ބުނިން އެ ނޯޓު ދައްކަން އެކަމަކު އެ މީހުން އެ ނޯޓު ދައްކާފައެއް ނުވޭ. އަދި ދަރިފުޅުގެ ހަށިގަނޑުވެސް ނުދިން". އެ ކުއްޖާގެ މަންމަ ބުނެފައި ވެއެވެ.\nއަދި ސްކޫލުން އެ ކުއްޖާގެ ހަށިގަނޑު ވަނީ އަންދާލާފައެވެ.\n"އަހަރެންގެ ފިރިމީހާ ލައްވާ ގަދަކަމުން އެއްޗެއްގެ ސޮއި ކުރުވި، އަހަރެންގެ އިނގިލީގެ ނިޝާން ނެގި. އަހަރުމެން އަދޭސް ކުރިން ހަށިގަނޑު ގެއަށް ގެންދަން އެހެން ނަމަވެސް އެ މީހުން ވަނީ ދަރިފުޅުގެ ހަށިގަނޑު އަންދާލާފައި، އެއްވެސް މީހަކު އެކަން ފުލުހުންނަށްވެސް އަންގާފައެއް ނުވޭ".\nމިހާރު އެކަންތައް ވަނީ ކަމާއި ބެހޭ ފަރާތްތަކަށް ހުށަހަޅާފައެވެ. އަދި މިކަން ބަލާނެ ކަމަށްވެސް ވަނީ ބުނެފައެވެ.\nޖުލައި 13, 2020 18:56\nމިއީ މިރާއްޖޭގައިވެސް ކުދިންނަށް ދިމާވާ މައްލައެއް ޓީޗަރުން ކަމަކަށް ނަހަދާ އަޅާ ނުލާ މައްސައެއް


Ooredoo in Crazy Race launch koffi - vNews.mv\nއުރީދޫގެ ކްރޭޒީ ރޭސް.\nއުރީދޫ އިން "ކްރޭޒީ ރޭސް" ލޯންޗްކޮށްފި\nޖެޓް ސްކީ އާއި ސްމާޓްފޯން އަދި އަގުހުރި އެތައް އިނާމުތަކެއް\nހަދީޖާ އާނަސްތު 08 October 2019, 11:16\nއުރީދޫ މޯލްޑިވްސް އިން "ކްރޭޒީ ރޭސް" ގެ ނަމުގައި އެސްއެމްއެސް ކުރުމުގެ މުބާރާތެއް ތައާރަފްކޮށްފިއެވެ.\nއުރީދޫއިން ބުނީ މި މުބާރާތުގެ ބައިވެރިންނަށް ލިބިގެންދާ އިނާމުތަކުގެ ތެރޭގައި ސެމްސަންގް ބަޑްސް، އެޕަލް އެއާޕޮޑް، ގެލެކްސީ ވޮޗް، އެޕަލް ވޮޗް، ސެމްސަންގް ގެލެކްސީ އެސް 10 އަދި ގްރޭންޑް ޕްރައިޒް އެއް ގޮތުގައި ޖެޓްސްކީ އެއްވެސް ހިމެނޭ ކަމަށެވެ.\n"ކްރޭޒީ ރޭސް" ގެ ކުޅުންތެރިންގެ އަމާޒަކީ، ތަފާތު ސުވާލުތަކަށް ވީހާވެސް އަވަހަކަށް ޖަވާބު ރަނގަޅުކޮށް، ކުއިޒުން އެންމެ ގިނަ ޕޮއިންޓް ހޯދުން ކަމަށް އުރީދޫ އިންް ބުނެއެވެ. އެގޮތުން ސުވާލުތަކަށް ޖަވާބުދޭ ސްޕީޑް އަވަސްވާ ވަރަކަށް، ލިބޭ ޕޮއިންޓުވެސް އިތުރު ވެގެންދާނެ ކަމަށް ވަނީ ބުނެފައެވެ. އަދި އެކި ލެވެލް ތަކަށް ބެހިފައިވާ މި ސުވާލު މުބާރާތުގައި ކުރެވޭނީ، ކާރު ރޭސިންގ އަދި ބައިކިންނާއި ގުޅޭ ތަފާތު ސުވާލުތައް ކަމަށްވެސް އުރީދޫއިން މައުލޫމާތުދެއެވެ.\nތިން މަސް ދުވަހަށް ކުރިއަށްދާ މި އެސްއެމްއެސް ސުވާލު މުބާރާތުގައި ބައިވެރިވުމަށް، އެސް.އެމް.އެސް ކުރަންޖެހެނީ “GO” ޖެހުމަށްފަހު 4242 އަށެވެ. ކްރޭޒީ ރޭސް މެދުވެރިކޮށް ކޮންމެ ހަފްތާއަކު ދޭ އިނާމުތައް ލިބޭނީ، ބައިވެރިންގެ ތެރެއިން ނެގޭ ގުރުއަތުން ހޮވޭ ބޭފުޅުންނަށެވެ.\nމިގޮތުން، އެކުޅުންތެރިއެއްގެ ސްކޯ އިތުރުވާވަރަކަށް، ގުރުއަތުން މޮޅުވުމުގެ ފުރުސަތު ބޮޑުވެގެންދާނެއެވެ. ހަމައެހެންމެ، ކޮންމެ މަހެއްގައިވެސް އެންމެ ގިނަ ޕޮއިންޓް ހޯއްދަވާ ފަރާތަކަށް ސެމްސަންގް ގެލެކްސީ އެސް 10 އެއް ލިބޭނެ ކަމަށްވެސް އުރީދޫއިން މައުލޫމާތުދެއެވެ.


ޑައުންލޯޑްސް | Landhooinfo\nމޫނުގެ ހަންގަނޑު ރީތިކޮށް ބެހެއްޓުމަށް ތަފާތުވައްތަރުތަކުގެ ކްރީމްތައް އުނގުޅުމާއި، ކެއުމުގައި ބޭނުންކުރާ ބާވަތްތަކަށް ބަދަލުގެނައުންފަދަ ކަންކަމަކީ މިއަދު ޒުވާނުންގެ މެދުގައި ފުދޭވަރަކަށް ގިނައިން ކުރެވެމުންދާ ކަންކަމެވެ. މިފަދަ ކްރީމްތަކުން ވަގުތީ ހައްލެއް ލިބުނު ކަމުގައިވިޔަސް ހިތިފަތުގެ ފަރުވާއިން ލިއްބައިދޭ ފަދަ ދާއިމީ ޙައްލެއް އެފަދަ އާޓިފިޝަލް ކްރީމްތަކަކުން ނުލިބެއެވެ. އަދި ބައެއް ފަހަރަށް ހަންގަޑާ ނުގުޅޭ ކްރީމެއް ނުވަތަ އޮންއިންޓްމެންޓެއް ބޭނުންކުރެވިއްޖެނަމަ ދާއިމަށް ޙައްލުނުވާފަދަ ގެއްލުންތަކެއްވެސް ހަންގަނޑަށް ލިބިދާނެއެވެ. އެހެންކަމުން …\nބޭނުންވާތަކެތި: 1 ސްކޫޕް އައިސް ކްރީމް 1 މޭޒުމަތީ ސަމުސާ ހިކި ކިރު 1/2 ޖޯޑު މޭޒުމަތީ ސަމުސާ ހަކުރު 1 ތަށި އައިސް ފެން 1 ކުއްޅަވައް ( ތޮއްޓާއި އޮށް ވަކިކުރުމަށްފަހު ފުށްގަނޑު އެކަނި )3އައިސް ކިއުބް * ތައްޔާރު ކުރާނެ ގޮތް: ފެން، ހަކުރު، ކުއްޅަވައް ފުށްގަނޑު، ހިކި ކިރު، އެއްކޮށް ބްލެންޑަރެއްގެ ތެރެއަށްއަޅާ މިކްސްކޮށްލުމުން މިހުރީ ކުއްޅައް މިލްކް ޝޭކް ތައްޔާރުވެފައެވެ. …\nފަހުގެ ހޯދުންތަކުން އެނގޭގޮތުގައި މީހާގެ ހަށިގަނޑުގެ ބަރުދަން ކޮންޓްރޯލް ނުކުރެވޭ މިންވަރަށް އިތުރުވަމުން ދަނީ އެއްވެސް ބަލާލުމެއް ނެތި މީރުހާ އެއްޗެއް ވަކިގޮތެއް ނުބަލާ ކެއުމުގެ ސަބަބުން ކަން ވަނީ އެނގިފައެވެ. އޭގެ ތެރޭގައި ފޮނިއެއްޗިއްސާއި، ތެލުގެ ބާވަތްތަކާއި، ސަރުބީ ހިމެނޭ ބާވަތްތައް އެކުލެވިގެންވެއެވެ. އަދި ބައެއް ފަރާތްތަކަށް މިފަދަ ކާނާތަކާ ބެހޭ ފުރިހަމަ މައުލޫމާތު ނުލިބެއެވެ. އެހެންވުމުގެ ސަބަބުން އާޚިރުނަތީޖާ ފެނިގެންދަނީ ގިނަމީހުންނަށް ވަރަށް ގޯސްކޮށްނެވެ. ހަށިގަނޑުގެ ބަރުދަން …\nކުއްޅަވައް ފަންޏަކީ ރޯދަމަހަށް ވަރަށް ޚާއްޞަފަންޏެކެވެ. މުޅިދުވަހު ރޯދައަށް ހުރެފައި ރޯދަވީއްލާ ގަޑީގައި ކުށްޅަވައް ފަނި ތައްޓެއް ބޯލުމަކީ ކަރުހިއްކުން ފިލައި މުޅި ހަށިގަނޑު ފިނިކޮށްލައިދީ ގޭސްސްޓްރިކުން މީހާ ސަލާމަތްކޮށްދޭނެ ކަމެކެވެ. އެހެންކަމުން ކޮންމެދުވަހެއްގައިވެސް ރޯދަވީއްލާ ގަޑީގައި ކުއްޅަވައް ފަނި ތައްޓެއްގެ އަޖުމަ ބައްލަވާލައްވާށެވެ. ބޭނުންވާތަކެތި:2ކުއްޅަވައް (ތޮށި މަށައި ކޮށާފައި) ފެން ރަހަލާވަރަށް ހަކުރު ޗިސްކޮށްފައި ހުރި ގަޑުފެން ތައްޔާރުކުރާނެ ގޮތް: ކުއްޅަވައް، ފެން، ހަކުރު، އަދިފުނޑުކޮށްފައިހުރި …\nމިހާރު މުޅި ރާއްޖޭގައިކަހަލަ ގޮތަކަށް ފެތުރެމުންދާ ހުމުގެ ރޯގާ ވަރަށް ހަލުވިކަމާއިއެކު ލަންދޫގައިވެސް ފެތުރެމުން އެބަދެއެވެ. ލަންދޫ ސިއްހީ މަރުކަޒުން މަޢުލޫމާތު ދެއްވާގޮތުގައި ދުވާލެއްގެ މައްޗަށް ވިއްސަކަށްވުރެ ގިނަމީހުން ރޯގާޖެހިގެން އެމަރުކަޒަށް ފަރުވާހޯދަމުން ދާއިރު މީގެ ތެރެއިން ބައެއްފަރާތްތަކަށް އެޑްމިޑްކޮށްގެން ފަރުވާދޭން ޖެހިފައިވެއެވެ. މިހާރު ލަންދޫގައި ފެތުރެމުންދާ ރޯގާގައި ގަދައަށް ހުންއައިސް މުޅިގައިގައި ރިއްސުމުގެ އިތުރުން ހޮޑުލެވި ، ބޮޑުކަމުދެވި ވަރަށް އަވަހަށް ހަށިގަނޑުގެ ވަރުދެރަވެގެން ދެއެވެ. އަދި ހުންއައިސްފިނަމަ …\nބައެއް މީހުންނަކީ ޢާއްމުގޮތެއްގައި ބަނޑު ހިކިފައި ބޮޑުކަމުދާން އުނދަގޫވެ އެކަމުގައި ދަތިތަކެއް ތަޙައްމަދު ކުރަންޖެހިފައިވާ މީހުންނެވެ. މިކަން ދިމާވަނީ ހަމައެކަނީ ދޮށީ ޢުމުރުގެ މީހުންނަށް އެކަންޏެއްނޫނެވެ. އެންމެ ތުއްތު ކުދިންގެ ޢުމުރުން ފެށިގެން ޒުވާނުންނާއި، ދޮށީ ޢުމުރުގެ މީހުންނަށްވެސް މިކަން ދިމާވެއެވެ. ބަނޑުހިކޭނަމަ އަދި ޤަވާޢިދުން ބޮޑުކަމު ނުދެވޭނަމަ ގިނަމީހުން ޑޮކްޓްރީ ބޭސް ބޭނުންކުރެއެވެ. އަދި ބައެއް މީހުން ސަނާމުކި ފަތް ކައްކައިގެން ނިދަން އޮށޯތުމުގެ ކުރިން އޭގެ ފެންބޮއެ …\nހަށިގަނޑުގެ ބަރުދަން އިތުރުވެ ގައިގައި މަސްޖަހާ މީހާގެ އިސްކޮޅާ ބަރުދަނާ އަދި ބަނޑުގެ ފަލަމިން އެކަށީގެންވާ މިންވަރަށްވުރެ މައްޗަށް ދިއުމުން ބައެއް މީހުން ޤަބޫލުކުރަނީ ދެން ކިތަންމެ ވަރަކަށް މަސައްކަތްކުރިއަސް ނުހިކޭނެކަމަށެވެ. އަދި ހިކެއް މަސައްކަތްކުރާނެހާ ހިތްވަރެއްވެސް އެމީހުންގެ ނުހުރެއެވެ. މިފަދަ މީހުންނަށް މިއޮތީ ރަގަޅު ރެސިޕީއެކެވެ. އެންމެ ތިންދުވަހުންވެސް ހަށިގަނޑު ލުއިކޮށްލެވިދާނެއެވެ.3ދުވަސްތެރޭގައި ހަށިގަނޑުން ބޮޑުބައެއް ލުއިކޮށްލަން ނުވަތަ ހިކެން ބޭނުންނަމަ ތިރީގައިވާ ތާވަލާ އެއްގޮތަށް ތިންދުވަސްވަންދެން …\nމާމުތާއި ހޫނުފެން ހަށިގަނޑުގެ ބަރުދަން ލުއިކުރުމުގައި މާމުތަކީ ވަރަށް މުހިއްމު ދައުރެއް އަދާކުރާ އެއްޗެކެވެ. މާމުތް ވެފައިވަނީ ބަރުދަން ލުއި ކުރުމުގައި ނަތީޖާ ދައްކުވައިދޭ ބާވަތަކަށެވެ. އެގޮތުން ހޫނު ފެންތައްޓަކަށް މާމުތް ސަމްސަލަކާއި ލުނބޯ ހުތް އެޅުމަށްފަހު ރަނގަޅަށް އެއްކޮށްލާށެވެ. އަދި ހުސްބަނޑާހުރެ އެފެންތަށި ބޯލާށެވެ. މިކަމުގެ ސަބަބުން ބަރުދަން ލުއިކުރުމުގެ މަސައްކަތް ހަލުވިކޮށްދެއެވެ. އަދި ކުޑަ ދުވަސްކޮޅެއްގެ ތެރޭގައި ނަތީޖާ ފެންނަން ފަށައެވެ. ކެރެޓް ބަރުދަން ލުއިކުރުމުގެ ވިސްނުން …\nއަނގައިން ނުބައިވަސް ދުވުމަކީ ވަރަށް ގިނަމީހުންނަށް ދިމާވެފައިވާ ބޮޑުމައްސަލައެކެވެ. އެކަމުގެ ސަބަބުން އެމީހާއަށާއި، އެހެންމީހުންނަށްވެސް އުނދަގޫވަމުންދާ ހައްލުކުރަން އުނދަގޫކަމެކެވެ. މިއީ މިކަމަށް ޑޮކްޓަރީ އެތައް ބޭހެއްވެސް ތައްޔާރުކުރެވިފައިވާ ކަމެއްވެސް މެއެވެ. އަނގައިން ނުބައިވަސް ދުވަނީ ބައިވަރު ސަބަބުތާކާއި ހެދިއެވެ. އޭގެތެރޭގައި ވަސްގަދަ ކާއެއްޗެހި ބޭނުންކުރުމުންނާއި، ސިގަރޭޓް ބުއިމާއި، އަންގަތެރެ ހިކުމާއި، ސިއްހީ މައްސަލައެއް ދިމާވުމާއި، ހިރުގަޑު މައްސަލަ އަދި ސައިނެސް ކަހަލަ ސަބަބުތައް މެދުވެރިވުމުންނެވެ. މައިގަނޑުގޮތެއްގައި އަގައިން ނުބައިވަސް ދުވަނީ …


ޤާނޫނު ނަންބަރު 31/79 (ދިވެހިރާއްޖޭގެ އެކްސްޕޯޓް އިމްޕޯޓުގެ ޤާނޫނު) ގެ ދަށުން، އިމްޕޯޓް ޑިއުޓީ ދައްކަން ނުޖެހޭނީ އަމިއްލ ބޭނުމަށް ގެންނަ ތަކެތީގެ ތެރެއިން އޭގެ އެފް.އޯ.ބީ އަގު (ފްރެއިޓް އަދި އިންޝުއަރެންސް ނުލައި) 6،000ރ. އަށްވުރެ ދަށް ތަކެއްޗަށެވެ.\nއިތުރު މަޢުލޫމާތު ހޯއްދެވުމަށް މި ލިންކަށް ވަޑައިގަންނަވާ.\nއަމިއްލަ ބޭނުމަށް އިމްޕޯޓުކުރެވޭ މުދާ ބަންދުކުރެވިފައި ހުންނަންވާނީ އެ މުދާ އިމްޕޯޓްކުރާ އަމިއްލަ ފަރުދެއްގެ ނަންމަތީއެވެ. މުދާ ބަންދުކުރެވިފައިވަނީ ކުންފުންޏެއްގެ ނަންމަތީކަމުގައި ވާނަމަ ބެލެވޭނީ އެ މުދާ އިމްޕޯޓްކުރެވެނީ އިޤްތިޞާދީ ބޭނުމަކަށްކަމުގައެވެ. އެހެންކަމުން ޢާންމު ޙާލަތުގައި ފުރިހަމަ ކުރަންޖެހޭ އިމްޕޯޓް ޑިކްލަރޭޝަން ޕްރޮސެސް ފުރިހަމަކުރަންޖެހޭނެއެވެ.\nއަމިއްލަ ބޭނުމަށް އިމްޕޯޓްކުރާ މުދަލުގެތެރެއިން 6،000ރ. ގެ ގިންތިއަށް ފެތޭ މުދަލުގެ ޢަދަދަށް ބަލައި އިމްޕޯޓް ޑިކްލަރޭޝަން ފޯމު ފުރިހަމަކޮށް ހުށަހަޅަން ޖެހިދާނެއެވެ. މިޙާލަތުގައި އިމްޕޯޓް ޑިއުޓީއަށް ދެވޭ 6،000ރ. ގެ ޢިނާޔަތް ނުދެވޭނެއެވެ. އެހެންކަމުން އެ މުދަލަށް އިމްޕޯޓް ޑިއުޓީ ދައްކަންޖެހޭނެއެވެ.\nމީގެއިތުރުން، އިމްޕޯޓްކުރާ މުދަލުގެ އަގު (ފްރެއިޓް އަދި އިންޝުއަރެންސްއާ ނުލައި) 6،000ރ. އަށްވުރެ ބޮޑު ނަމަ، ޑިކްލަރޭޝަން ފޯމު ކަސްޓަމްސައަށް ހުށަހަޅަންވާނެއެވެ. މި ޙާލަތުގައި 6،000ރ. އަށްވުރެ އިތުރުވާ ޢަދަދު ޑިއުޓީގެ ގޮތުގައި ދައްކަންޖެހޭނެއެވެ.\nމިސާލަކަށް، މުދަލުގެ އަގަކީ 10،000ރ. ކަމުގައި ވާނަމަ، އޭގެއިން 6،000ރ. އުނިކުރުމުން ބާކީޖެހޭ 4،000ރ. އަށް ޑިއުޓީ ދައްކަންޖެހޭނެއެވެ.\nޑިކްލަރޭޝަން ފޯމު ހުށަހަޅަންޖެހޭ ޙާލަތްތަކުގައި، ކަސްޓަމްސްގެ ޢާންމު ޑިކްލަރޭޝަން މަރުޙަލާ ކުރިއަށްދާނެއެވެ. އަމިއްލަ ބޭނުމަށް މުދާ އިމްޕޯޓްކުރާއިރު އެ މުދަލުގެ އިންވޮއިސް ނެތްނަމަ ކްރޫ އެންޑް ޕަސެންޖަރ ވެލުއޭޝަން ފޯމް (MCS-145 Passenger Crew Valuation Form) މުދަލުގެ ޞައްޙަ މަޢުލޫމާތާއެކު ފުރިހަމަކޮށް ޑިކްލަރޭޝަން ފޯމާއެކު ހުށަހަޅަންވާނެއެވެ. (ބިޒްނަސް ޑިކްލަރޭޝަން ޕްރޮސެސްއާ ގުޅޭގޮތުންނަމަ މި ލިންކަށް ވަޑައިގަންނަވާ)\n© 2021 މޯލްޑިވްސް ކަސްޓަމްސް ސަރވިސް


SunOnline: BML in Dhangethee gai ATM center eh hulhuvaifi\nއާމިނަތު ބަލްސަމް 23 Nov 2021, 14:43\nބޭންކް އޮފް މޯލްޑިވްސްއިން އދ. ދަގެނތީގައި ސެލްފް ސާވިސް ބޭކިންގެ ހިދުމަތް ލިބޭ އޭޓީއެމްއެއް ހުޅުވައިފި -- ފޮޓޯ / ބީއެމްއެލް\nބޭންކް އޮފް މޯލްޑިވްސްއިން އދ. ދަނގެތީގައި ސެލްފް ސާވިސް ބޭންކިންގެ ހިދުމަތް ލިބޭ އޭޓީއެމްއެއް ހުޅުވައިފިއެވެ.\nމިއީ ބީއެމްއެލްއިން މުޅި ރާއްޖެއަށް ބޭންކިންގެ ހިދުމަތް ފުޅާ ކުރުމަށް ކުރަމުންދާ އިންވެސްޓްމެންޓްގެ ދަށުން ހުޅުވުނު ސެންޓަރެކެވެ.\nއަމިއްލަ ފަރުދުންނާއި ވިޔަފާރިތަކަށް މި އޭޓީއެމް މެދުވެރިކޮށް 24 ގަޑިއިރު ހިދުމަތް ލިބިގެން ދާނެއެވެ. ބީއެމްއެލްގެ އެހެން އޭޓީއެމް ތަކެކޭ އެއްފަދައިން ފައިސާ ޖަމާކުރުމާއި ބިލަށް ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބެން ހުންނާނެއެވެ.\nމިކަމާ ގުޅިގެން ބީއެމްއެލްގެ ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ މި އޭޓީއެމް އާ އެކު ރާއްޖޭގެ ހުރިހާ ކަންކޮޅުތަކަށް ސެލްފް ސާވިސް ބޭންކިންގެ ހިދުމަތް ފުޅާ ކުރެވިގެންދާ ކަމީ އެބޭފުޅުންނަށް ލިބޭ އުފަލެއް ކަމަށެވެ.\nބޭންކް އޮފް މޯލްޑިވްސްއިން އދ. ދަގެނތީގައި ސެލްފް ސާވިސް ބޭކިންގެ ހިދުމަތް ލިބޭ އޭޓީއެމްއެއް ހުޅުވައިފި --- ފޮޓޯ / ބީއެމްއެލް\n"ބޭންކުން މިހާރުވެސް އދ. އަތޮޅުގެ ހަތަރު ރަށެއްގައި، ދަނގެތި، ދިގުރަށް، މަހިބަދޫ އަދި މާމިގިލީގައި ހުންނަ އޭޓީއެމް ސެންޓަރުތައް މެދުވެރިކޮށް ފަސޭހަކަމާއެކު ބޭންކިން ހިދުމަތް މިދަނީ ފޯރުކޮށްދެމުން،" އޭނާ ވިދާޅުވިއެވެ.\nބީއެމްއެލްއިން ދާދި ފަހުން ވަނީ މަހިބަދޫގައި އަލަށް ހުޅުވި ސެލްފް ސާވިސް ބޭންކިން ސެންޓަރު އަޕްގްރޭޑްކޮށް އަލުން ހުޅުވާފައެވެ.\nބޭންކް އޮފް މޯލްޑިވްސްގެ އަމާޒަކީ އަމިއްލަ ފަރުދުންނާއި ވިޔަފާރިތަކަށް އަދި ރާއްޖޭގެ އެކި ކަންކޮޅުތަކުގައި ދިރިއުޅޭ އެންމެހާ ފަރާތްތަކަށް އެހީތެރިކަން ފޯރުކޮށްދިނުމެވެ. އެގޮތުން، މުޅި ރާއްޖެ ހިމެނޭ ބޭންކިން ވިޔުގައަކާ އެކު މިހާތަނަށް 20 އަތޮޅުގައި 35 ބްރާންޗު ވަނީ ހުޅުވާފައެވެ. އަދި 75 ސެލްފް ސާވިސް ބޭންކިން ސެންޓަރުގެ އިތުރުން 135 އޭޓިމްއާ 200އަށްވުރެ ގިނަ ކޭޝް އެޖެންޓުން ހިމެނޭހެން އެންމެ ޒަމާނީ އޮންލައިން ބޭންކިންގެ ހިދުމަތްތައް ބީއެމްއެލްއިން އަންނަނީ ފޯރުކޮށްދެމުންނެވެ.\nދެއްވަދޫގައި ސެލްފް ސާވިސް ބޭންކިންގެ ހިދުމަތް ފަށައިފި\nކޮމިއުނިޓީ ފަންޑަށް ހުށަހެޅުމުގެ މުއްދަތު މި މަހު ނިޔަލަށް